ഗെയില് വാതക പദ്ധതി; രാജ്യം കുതിക്കുമ്പോള് കേരളം കിതയ്ക്കുന്നു :: Janmabhumi Daily\nMonday6November 2017 3:22 am IST\nകോഴിക്കോട്: ഗ്യാസ് അതോരിറ്റി ഓഫ് ഇന്ത്യ ലിമിറ്റഡിനു(ഗെയില്) കീഴില് രാജ്യത്തിന്റെ വിവിധ ഭാഗങ്ങളില് പ്രകൃതിവാതക പൈപ്പ്‌ലൈന് പദ്ധതിയും വിതരണവും പുരോഗമിക്കുമ്പോള് കേരളം തടസ്സങ്ങളുമായി ഏറെ പിന്നില്. രാജ്യത്ത് 71 നഗരങ്ങളിലായി 34 ലക്ഷം ഗാര്‍ഹിക ഉപഭോക്താക്കള് ഗെയിലിന്റെ പ്രകൃതി വാതക കണക്ഷന് ഉപയോഗിക്കുന്നു. പൈപ്പ്ഡ് നേച്വറല് ഗ്യാസ്(പിഎന്‍ജി) ആയി അടുത്ത നാല് വര്‍ഷം കൊണ്ട് ഒരു കോടി ഉപഭോക്താക്കളെയാണ് ഗെയില് ലക്ഷ്യമിടുന്നത്. 250 വീടുകള്‍ക്ക് കൊച്ചിയില് മാത്രം പ്രകൃതി വാതക കണക്ഷന് നല്‍കി കഴിഞ്ഞു. 450 വീടുകളിലേയ്ക്കുള്ള പ്രവൃത്തി പുരോഗമിക്കുകയാണ്. 1860 വ്യവസായ സ്ഥാപനങ്ങള്‍ക്കാണ് പ്രകൃതിവാതകം ഗെയില് നല്‍കികൊണ്ടിരിക്കുന്നത്. ഡല്‍ഹി, മഹാരാഷ്ട്ര, ഉത്തര്‍പ്രദേശ്, ഗുജറാത്ത്, ആന്ധ്ര, തെലുങ്കാന, ത്രിപുര, മധ്യപ്രദേശ്, കര്‍ണ്ണാടക, ഹരിയാന, രാജസ്ഥാന് എന്നീ സംസ്ഥാനങ്ങളിലും പുതുശ്ശേരി, ദാദ്രാനഗര് ഹവേലി കേന്ദ്രഭരണ പ്രദേശങ്ങളിലും ഗെയിലിന്റെ പ്രകൃതി വാതക പൈപ്പ് ലൈന് പദ്ധതി തടസ്സമില്ലാതെ നീങ്ങുമ്പോഴാണ് കേരളം ഇതിനെതിരെ തിരിഞ്ഞു നില്‍ക്കുന്നത്. 10,977 കി. മീറ്റര് നീളത്തില് ഗെയില് പൈപ്പ്‌ലൈന് പദ്ധതി രാജ്യത്തിന്റെ വിവിധ ഭാഗങ്ങളിലായി പൂര്‍ത്തിയായി കഴിഞ്ഞു. കേരളത്തിലെ പദ്ധതി 2018 ഡിസംബറില് പൂര്‍ത്തിയാക്കാനാണ് ഉദ്ദേശിക്കുന്നത്. കൊച്ചിയില് നിന്ന് മംഗളൂരുവിലേക്ക് 437 കി. മീ. പൈപ്പ്‌ലൈന് പദ്ധതിയാണ് പൂര്‍ത്തിയാക്കേണ്ടത്. കേരളത്തില് 403 കിലോ മീറ്ററും, കര്‍ണ്ണാടകയില് 34 കിലോ മീറ്ററുമാണ് പൈപ്പ് ലൈന് സ്ഥാപിക്കേണ്ടത്. കേരളത്തില് 100 കിലോമീറ്റര് മാത്രമാണ് പൂര്‍ത്തിയായത് കര്‍ണ്ണാടകയില് 34 കിലോമീറ്ററില് ആറു കിലോമീറ്റര് പൂര്‍ത്തിയായി കഴിഞ്ഞു. 2018 ജൂണില് പദ്ധതി പൂര്‍ത്തിയാക്കണമെന്നാണ് കേന്ദ്രസര്‍ക്കാര് ആവശ്യപ്പെട്ടിരിക്കുന്നത്. മറ്റ് സംസ്ഥാനങ്ങളില് 30 മീറ്റര് വിസ്തൃതിയിലാണ് ഭൂമിയുടെ ഉപയോഗാവകാശം പദ്ധതിക്കുവേണ്ടി ഏറ്റെടുത്തിട്ടുള്ളത്. എന്നാല് കേരളത്തിന്റെ പ്രത്യേകസാഹചര്യം കണക്കിലെടുത്ത് ഇത് 20 മീറ്ററായും പിന്നീട് പണിപൂര്‍ത്തിയായാല് 10 മീറ്ററായും കുറച്ചിട്ടുണ്ട്. പൈപ്പ് ലൈന് സ്ഥാപിക്കുന്നതിന്റെ ഭൂമിയുടെ ഉടമസ്ഥാവകാശവും കൈവശാവകാശവും ഗെയില് ഏറ്റെടുക്കുമെന്ന പ്രചാരണം നടത്തിയാണ് പദ്ധതിക്ക് തടസ്സം നില്‍ക്കുന്നത്.\nഗെയില് പദ്ധതി മുടക്കാന് ശ്രമം: കുമ്മനം


Akash ഏറ്റെടുക്കാൻ ബൈജൂസ്\nby Blive News January 13, 2021, 7:05 am 1k Views\nരാജ്യത്തെ ഏറ്റവും വലിയ എഡ്യുടെക്ക് സ്റ്റാർട്ടപ്പായ ബൈജൂസ്, മുൻനിര കോച്ചിങ്ങ് ഇൻസ്റ്റിറ്റ്യൂട്ടായ ആകാശ് എഡ്യുക്കേഷണൽ സർവീസസിനെ ഏറ്റെടുക്കുന്നു. ഒരു ബില്യൺ ഡോളറിനാണ് ഏറ്റെടുക്കൽ കരാറെന്ന് ദേശീയ മാധ്യമങ്ങൾ റിപ്പോർട്ട് ചെയ്തു. എഡ്യുടെക്ക് മേഖലയിലെ ലോകത്തിലെ തന്നെ ഏറ്റവും വലിയ ഏറ്റെടുക്കൽ നടപടിയായാണ് കരാർ വിശേഷിപ്പിക്കപ്പെടുന്നത്. രണ്ടോ മൂന്നോ മാസത്തിനുള്ളിൽ ഏറ്റെടുക്കൽ പ്രക്രിയ പൂർത്തിയാകും. Akash\nബ്ലാക്ക് സ്റ്റോൺ ഗ്രൂപ്പിൻ്റെ പിന്തുണയോടെ പ്രവർത്തിക്കുന്ന ആകാശ് ഇൻസ്റ്റിറ്റ്യൂട്ടിന് രാജ്യത്തുടനീളം 200-ലേറെ കോച്ചിങ്ങ് കേന്ദ്രങ്ങളുണ്ട്. ജെ സി ചൗധരിയാണ് സ്ഥാപനത്തിൻ്റെ ചെയർമാൻ. ന്യൂഡൽഹിയാണ് ആസ്ഥാനം. മെഡിക്കൽ, എഞ്ചിനീയറിങ്ങ് പ്രവേശന പരീക്ഷകൾക്ക് മികച്ച കോച്ചിങ്ങ് നൽകുന്നതിൽ മുൻപന്തിയിൽ നിൽക്കുന്ന സ്ഥാപനങ്ങളിൽ ഒന്നാണ് ആകാശ് ഇൻസ്റ്റിറ്റ്യൂട്ട്.\nനീറ്റ്, എയിംസ്, ജിപ്മർ പ്രവേശന പരീക്ഷകൾക്കു പുറമേ സ്കൂൾ, ബോർഡ് പരീക്ഷകൾ, ഐഐടി പരീക്ഷകൾ എന്നിവയിലും ആകാശിൻ്റെ മേധാവിത്വം ശ്രദ്ധേയമാണ്. രാജ്യത്തെ ഏറ്റവും മികച്ച 25 കോച്ചിങ്ങ് ഇൻസ്റ്റിറ്റ്യൂട്ടുകളിൽ ഒന്നാം സ്ഥാനത്തിനുള്ള ഇന്ത്യാ ടുഡേ പുരസ്കാരം സ്ഥാപനം നേടിയിട്ടുണ്ട്. 2,50,000-ത്തിലേറെ വിദ്യാർഥികൾ നിലവിൽ ആകാശിൽ അധ്യയനം നടത്തിവരുന്നു.\nരാജ്യത്തെ ഏറ്റവും വലിയ എഡ്യുക്കേഷണൽ ടെക്നോളജി കമ്പനിയാണ് ബൈജൂസ്. ഓൺലൈനിലൂടെ ട്യൂഷൻ നൽകുന്ന കമ്പനി 2011-ലാണ് സ്ഥാപിച്ചത്. ചുരുങ്ങിയ കാലം കൊണ്ട് അതിവേഗ വളർച്ചയാണ് ബൈജൂസ് കൈവരിച്ചത്. ബെംഗളൂരുവിലാണ് ആസ്ഥാനം. മലയാളിയായ ബൈജു രവീന്ദ്രനാണ് ബൈജൂസിൻ്റെ സ്ഥാപകൻ. നിലവിൽ 9000 ജീവനക്കാരാണ് കമ്പനിയിൽ ഉള്ളത്. ബിസ്നസ് സ്റ്റാൻഡേർഡ്, ആമസോൺ, സിഎൻബിസി, വാർട്ടൺ, ഡിലോയിറ്റ് പുരസ്കാരങ്ങൾ നേടിയിട്ടുണ്ട്.\nPrevious article ഡോണൾഡ് ട്രമ്പിനെ ഇമ്പീച്ച് ചെയ്യാനുള്ള നടപടികൾ ആരംഭിച്ച് യു എസ് പ്രതിനിധി സഭ\nNext article സോനു സൂദ് “സ്ഥിരം കുറ്റവാളി”യെന്ന് ബിഎംസി ബോംബെ ഹൈക്കോടതിയിൽ


Posted on May 25, 2018 Author siteadminCategories America\nഒര്‍ലാന്റോ: പെന്തക്കുസ്താ തിരുനാള് വാരാന്ത്യത്തില്, തക്കല രൂപതാമെത്രാന് മാര് ജോര്‍ജ്ജ് രാജേന്ദ്രന് പിതാവിനെ ഒര്‍ലാന്‍റോ സെന്‍റ് മേരീസ് സീറോ മലബാര് ഇടവകയിലേക്ക് വികാരി ബഹു. കുര്യാക്കോസ് വടാന സ്വാഗതം ചെയ്തു. ഇത് അഭിവന്ദ്യ പിതാവിന്‍റെ ഒര്‍ലാന്റോ ഇടവകയിലെ പ്രഥമ സന്ദര്‍ശനമായിരുന്നു. അദ്ദേഹത്തിന്‍റെ മുഖ്യ കാര്‍മ്മികത്വത്തില്, ഇടവകയിലെ പന്ത്രണ്ട് കുട്ടികളുടെ പ്രഥമ ദിവ്യകാരുണ്യസ്വീകരണം 2018 മേയ് 19 ശനിയാഴ്ച മംഗളകരമായി ആഘോഷപൂര്‍വ്വം നടന്നു.\nഏറെ നാളത്തെ പ്രാര്‍ത്ഥനകള്‍ക്കും ഒരുക്കങ്ങള്‍ക്കും ശേഷമാണ് കൂദാശകളുടെ കൂദാശയായ വിശുദ്ധ കുര്‍ബാന കുഞ്ഞുങ്ങള് ആദ്യമായി സ്വീകരിച്ചത്. പാരമ്പര്യത്തിന്‍റെ പകിട്ടാര്‍ന്ന ആചാരങ്ങളോടെ പ്രഥമ ദിവ്യകാരുണ്യസ്വീകരണാര്‍ത്ഥികള് മുഖ്യകവാടത്തില് കൈകഴുകലിന് ശേഷം മദുബഹയിലെ നിലവിളക്കില്‍നിന്നും തിരികള് കൊളുത്തി, ജ്ഞാനസ്‌നാനവൃതം നവീകരിച്ചുകൊണ്ടാണ് ദിവ്യബലിയിലേക്ക് പ്രവേശിച്ചത് .\nഅര്‍ത്ഥികളായ ജോണ് ബഹനാന്, അനിക പുളിക്കല് എന്നിവര് വചനഭാഗങ്ങള് വായിച്ചു. സമൂഹത്തെ, തങ്ങളുടെ പ്രഥമ ദിവ്യകാരുണ്യ സ്വീകരണദിനത്തെയും, അന്നേദിവസം തങ്ങള് സ്വര്‍ഗ്ഗീയ പിതാവിനോടു ചെയ്ത വാഗ്ദാനങ്ങളെയും അനുസ്മരിപ്പിക്കുംവിധത്തിലുള്ള ഹൃദയസ്പര്‍ശിയായ സന്ദേശമാണ് പിതാവ് നല്‍കിയത്. കുട്ടികളുടെയും മുതിര്‍ന്നവരുടെയും ഗായകസംഘത്തിന്‍റെ ഭക്തിനിര്‍ഭരമായ ആലാപനങ്ങളാല് സമ്പന്നമായ ദിവ്യബലിയ്ക്കു ശേഷം പ്രഥമദിവ്യകാരുണ്യാധ്യാപകരായ സെലിന് ഇമ്മാനുവല്, വത്സാ ചാണ്ടി, ഷീബാ സോജിന് എന്നിവര് ‘ആനിമാ ക്രിസ്റ്റി’ ചൊല്ലിക്കൊടുക്കുകയും, ഇടവകമദ്ധ്യസ്ഥയായ പരിശുദ്ധ കന്യകാമറിയത്തിന് ഈ കുട്ടികളെ സമര്‍പ്പിക്കുകയും ചെയ്തു.\nവിന്‍റര്‍പാര്‍ക്ക് സെന്‍റ് മാര്‍ഗരറ്റ് മേരി ദേവാലയത്തില് സേവനംചെയ്യുന്ന മലയാളി വൈദികരായ ഫാ. ജേംസ് തരകന് , ഫാ.ഷിനോയ് തോമസ് എന്നിവര് കുട്ടികള്‍ക്ക് അനുഗ്രഹാശിസ്സുകള് നേര്‍ന്നു.\nപിറ്റേന്ന്, സഭയുടെ പിറവിത്തിരുന്നാളായ പെന്തക്കുസ്താദിനത്തില് നടന്ന ദിവ്യബലിക്കിടയില് ജോര്‍ജ്ജ് രാജേന്ദ്രന് പിതാവ് സ്ഥൈര്യലേപന ശുശ്രൂഷയും നടത്തി. ദൈവഭയം അറിവിന്‍റെ ആരംഭവും, ജ്ഞാനം പരിശുദ്ധാത്മാവിന്‍റെ വരദാനവുമായിരിക്കെ, പിതാവിന്‍റെ കരം പിടിച്ച്, അനുഗ്രഹാശീര്‍വ്വാദങ്ങളോടെ, ഇടവകയുടെ പൊന്നോമനകള് ആദ്യാക്ഷരമായി യേശു നാമം കുറിച്ചു. തുടര്‍ന്ന്, ഹൃദയങ്ങളെ പരിശുദ്ധാത്മാവിന്‍റെ വരദാനങ്ങളാല് നിറയ്ക്കാന് പര്യാപ്തമായ സന്ദേശം നല്‍കി അഭിവന്ദ്യ പിതാവ് മതബോധന പഠനം പൂര്‍ത്തിയാക്കിയ ഇടവകയിലെ ആദ്യബാച്ചിലെ വിദ്യാര്‍ത്ഥികള്‍ക്ക് ഗ്രാജുവേഷന് സര്‍ട്ടിഫിക്കറ്റുകള് വിതരണം ചെയ്തു.\nപിന്നീട്, വേദോപദേശകരുമായി നടന്ന കൂടിക്കാഴ്ചയില്, തത്വാധിഷ്ഠിതവും ദൈവാത്മനിവേശിതവുമായ മതബോധനത്തിന്‍റെ കാലികമായ പ്രാധാന്യത്തിന് പിതാവ് ഊന്നല് നല്‍കുകയുണ്ടായി. സംയോജകന്: അനൂപ് പുളിക്കല് (കൈക്കാരന്).\nഹൂസ്റ്റൺ : ഹൂസ്റ്റൺ സെന്റ് മേരീസ് ക്നാനായ കാത്തലിക് ഇടവകയിൽ പുതിയ വികാരിയായി ചുമതലയിൽ പ്രവേശിച്ച റവ.ഫാ. സ്റ്റീഫൻ പടിഞ്ഞാറെക്കരക്കു (സുനി അച്ചൻ ) ഇന്ത്യൻ എക്യൂമെനിക്കൽ ക്രിസ്ത്യൻ കമ്മ്യൂണിറ്റി ഓഫ് ഹൂസ്റ്റന്റെ ആഭിമുഖ്യത്തിൽ സ്വീകരണം നൽകി.\nമെയ് 16 നു ബുധനാഴ്ച വൈകുന്നേരം സെന്റ് പീറ്റേഴ്സ് മലങ്കര കാത്തലിക് ദേവാലയത്തിൽ കൂടിയ കമ്മിറ്റി മീറ്റിംഗിനോട നുബന്ധിച്ചായിരുന്നു സ്വീകരണം. പ്രസിഡണ്ട് റവ. ഫിലിപ്പ് ഫിലിപ്പ് അധ്യക്ഷത വഹിച്ച യോഗത്തിൽ രക്ഷാധികാരി വെരി റവ. ഫാ. സഖറിയ പുന്നൂസ് കോറെപ്പിസ്കോപ്പ, സെന്റ് പീറ്റേഴ്സ് മലങ്കര കാത്തലിക് ഇടവക വികാരി ഫാ.ജോൺ പുത്തൻവിള, തുടങ്ങിയവർ ആശംസകൾ അറിയിച്ചു.\nഫാ.സ്റ്റീഫൻ പടിഞ്ഞാറേക്കര എക്യൂമെനിക്കൽ കമ്മ്യൂണിറ്റിയുടെ പ്രവർത്തനങ്ങൾക്ക് എല്ലാ വിധ പിന്തുണയും അറിയിച്ചു മറുപടി പ്രസംഗം നടത്തി. സെക്രട്ടറി ടോം വിരിപ്പൻ നന്ദി പ്രകാശിപ്പിച്ചു.\nപ്രോഗ്രാം കോർഡിനേറ്റർ അനൂപ് ചെറുകാട്ടൂർ .അറിയിച്ചതാണിത്.\nPosted on May 25, 2018 May 25, 2018 Author siteadminCategories America\nകലയേയും സംഗീതത്തേയും ഏറെ ഇഷ്ടപ്പെടുന്ന റോണി കൊച്ചിന് കലാഭവനിലെ പ്രഗത്ഭരായ അധ്യാപകരില് നിന്നു ഗിറ്റാറിലും പിയാനോയിലും പ്രാവീണ്യം നേടിയിട്ടുണ്ട്. അതുപോലെ തന്നെ ചര്‍ച്ച് ക്വയര് മാസ്റ്ററായും, കീബോര്‍ഡിസ്റ്റായും പത്തുവര്‍ഷത്തിലേറെ സേവനം അനുഷ്ഠിച്ചിട്ടുണ്ട്. ക്‌നാനായ ഫ്രണ്ട്‌സ് ഓഫ് ഹൂസ്റ്റണ് എന്ന ചാരിറ്റബിള് സംഘടനയുടെ പ്രസിഡന്റായും, “ചന്ദനം’ എന്ന ഓര്‍ഗനൈസേഷന്റെ വൈസ് പ്രസിഡന്റായും ഇദ്ദേഹം നിലവില് പ്രവര്‍ത്തിക്കുന്നു.\nഹൂസ്റ്റൺ: ഹൂസ്റ്റൺ ട്രിനിറ്റി മാർത്തോമാ ഇടവക മിഷന്റെ ആഭിമുഖ്യത്തിൽ ഈ വർഷത്തെ വാർഷിക കൺവെൻഷൻ യോഗങ്ങൾ മെയ് 25, 26 (വെള്ളി, ശനി ) തീയതികളിൽ നടത്തപെടുന്നതാണ്. അനുഗ്രഹീത കൺവെൻഷൻ പ്രഭാഷകനും വാഗ്മിയും, ഹൂസ്റ്റൺ സെന്റ് പീറ്റേഴ്സ് ആൻഡ് സെന്റ് പോൾസ് ചർച് വികാരിയുമായ റവ.ഫാ.ഐസക്. ബി. പ്രകാശ് തിരുവചന പ്രഘോഷണം നടത്തും.\nട്രിനിറ്റി മാർത്തോമാ ദേവാലയത്തിൽ വച്ച് (5810, Almeda Road, Houston, Texas 77048) നടത്തപെടുന്ന യോഗങ്ങൾ വൈകുന്നേരം7മണിക്ക് ഗാനശുശ്രൂഷയോടുകൂടി ആരംഭിക്കും.\nകൺവെൻഷൻ യോഗങ്ങളിൽ സംബന്ധിച്ച് ആഴമേറിയ ദൈവവചനം ശ്രവിച്ചു അനുഗ്രഹം പ്രാപിക്കുവാൻ ഹൂസ്റ്റണിലും പരിസര പ്രദേശങ്ങളിലുമുള്ള ഏവരെയും സന്തോഷ പൂർവം ക്ഷണിക്കുന്നുവെന്നു ഭാരവാഹികൾ അറിയിച്ചു.\nറവ. ഫിലിപ്പ് ഫിലിപ്പ് (പ്രസിഡന്റ്) – 281 261 4603\nഡോ. ഈപ്പൻ ഡാനിയേൽ (വൈസ് പ്രസിഡന്റ്) – 215 262 0709\nജോസഫ് ജോർജ് ( ട്രഷറർ) – 281 507 5268\nഏബ്രഹാം ഇടിക്കുള (സെക്രട്ടറി) – 713 664 5607\nഷിക്കാഗോ: നവംബറില് നടക്കുന്ന ഇല്ലിനോയ്‌സ് ഗവര്‍ണ്ണര് ഇലക്ഷനില് ലോകമെമ്പാടുമുള്ള ഹയാറ്റ് ഹോട്ടലുകളുടെ ഉടമയും ഡമോക്രാറ്റുമായ ജേബി ഫ്രീറ്റസക്കറും, വിവിധ നഴ്‌സിംഗ് ഹോമുകളുടെ ഉടമയും റിപ്പബ്ലിക്കനുമായ ബ്രൂസ് റൗണ്ണറും തമ്മിലാണ്. ഈയിടെ നടത്തിയ സര്‍വ്വെയില് ജേബി ഫ്രീറ്റസക്കര് ഇപ്പോഴത്തെ ഗവര്‍ണ്ണറായ ബ്രൂസ് റൗണ്ണറെക്കാള് 18 പോയിന്റിനു മുന്നിലാണ്. മാര്‍ച്ചില് നടന്ന പ്രൈമറി ഇലക്ഷനില് 48 മില്യന് ഡോറളാണ് ജേബി സ്വന്തം ഫണ്ടില് നിന്നും ഇലക്ഷനുവേണ്ടി ചെലവഴിച്ചത്.\nഹൈലാന്റ് പാര്‍ക്കിലുള്ള സ്വകാര്യ വസതിയില് പ്രത്യേക ക്ഷണിതാക്കളുടെ മീറ്റിംഗില് ഇല്ലിനോയ്‌സ് സ്ട്രക്ചറല് എന്‍ജിനീയറിംഗ് ബോര്‍ഡ് കമ്മീഷണര് ഗ്ലാഡ്‌സണ് വര്‍ഗീസും പങ്കെടുക്കുകയുണ്ടായി. ഗവര്‍ണ്ണര് സ്ഥാനാര്‍ത്ഥി ജേബി ഫ്രിറ്റസക്കറും, ലഫ്റ്റനന്റ് സ്ഥാനാര്‍ത്ഥിയും പ്രമുഖ ലോയറും, ഇല്ലിനോയ്‌സ് സ്റ്റേറ്റ് റപ്രസന്റേറ്റീവുമായ ജൂലിയാന സ്റ്ററാറ്റനും തങ്ങളുടെ പ്രധാന ഇലക്ഷന് അജണ്ട അവതരിപ്പിക്കുകയുണ്ടായി.\nജേബി ഫ്രിറ്റസക്കര് പ്രസംഗത്തില് താന് 2018 നവംബറില് നടക്കുന്ന ഇലക്ഷനില് വിജയിക്കുകയാണെങ്കില് പ്രധാനമായും ഊന്നല് നല്‍കുക ഇല്ലിനോയിസിന്റെ വികസനത്തിന് കൂടുതല് കമ്പനികളെ ആകര്‍ഷിക്കത്തക്കവണ്ണം ടാക്‌സ് ഇളവ് നടപ്പാക്കുക, വിദ്യാഭ്യാസ നിലവാരം ഉയര്‍ത്തുക, ബഡ്ജറ്റ് ബാലന്‍സ് ചെയ്യുന്ന പദ്ധതികള് നടപ്പിലാക്കുക, ഹെല്‍ത്ത് കെയര്, പരിസ്ഥിതി, സ്ത്രീകളുടെ അവകാശങ്ങള് എന്നിവയ്ക്ക് മുന്‍തൂക്കം നല്‍കുമെന്നു പറഞ്ഞു. ഇതിനായി ഇല്ലിനോയ്‌സിലെ എല്ലാ വോട്ടര്‍മാരുടേയും സഹായം അഭ്യര്‍ത്ഥിച്ചു.\nപ്രസിദ്ധമായ ബെഞ്ചമിൻ എ .ബോട്ട്കിൻ പ്രഭാഷണ പരമ്പരയിൽ, ഭാരതത്തിലെ ക്രൈസ്തവ ദർശനത്തെയും സുറിയാനി കീർത്തനങ്ങളെയും, ആലാപനത്തേയും പരിചയപ്പെടുത്തുവാനും അവ അമേരിക്കയുടെ ഔദ്യോഗിക ലൈബ്രറി രേഖകളയുടെ ഭാഗമാക്കാനും ഫാദർ ഡോക്ടർ ജോസഫ് ജെ. പാലക്കൽ ക്ഷണിക്കപ്പെട്ടു .മെയ് 31, 2018 വ്യാഴാച്ച ഉച്ചക്ക് 12 മണിക്ക് വാഷിംഗ്‌ടൺ ഡി. സി യിലുള്ള വൈറ്റ്ഓൾ പവലിയോൺ ( ജെഫേഴ്സൺ ബിൽഡിങ്, 101 ഇൻഡിപെൻഡൻസ് അവന്യൂ) വച്ചു നടത്തപ്പെടുന്ന സംഗീതാവിഷ്‌ക്കരണ ചടങ്ങിലേക്ക് ഏവരെയും സ്വാഗതം ചെയ്യുന്നതായി സംഘാടകർ അറിയിച്ചു. പ്രവേശനം സൗജന്യമാണ്, മേഖലയിൽ താമസിക്കുന്ന മലയാളികൾക്ക് ഈ അഭിമാന നിമിഷത്തെ നേരിൽ കാണാനുള്ള സുവർണ്ണ അവസരമാണ്.\nതദവസരത്തിൽ ഫാദർ പാലക്കലിന്റെ ജീവിത വീക്ഷണങ്ങളെയും അദ്ദേഹത്തിന്റെ അക്ഷീണ പരിശ്രമത്തിൽ നടത്തപ്പെടുന്ന അറമായഭാഷാ പദ്ധതിയെപ്പറ്റിയും ഉള്ള വിവരങ്ങൾ ലൈബ്രറി ഓഫ് കോൺഗ്രസിന്റെ ഔദ്യോഗിക ശേഖരങ്ങളുടെ ഭാഗമായിത്തീരും. ഇന്ത്യയിലെ ക്രൈസ്തവസഭാ സംഗീതശാസ്ത്ര സമിതിയുടെ ആരംഭകനും അദ്ധ്യക്ഷനും ആയ ഫാദർ പാലക്കലിന്റെ നീണ്ട വര്ഷങ്ങളുടെ കഠിന സംഗീതചര്യയുടെ അവിസ്മരണീയമായ ഒരു മുഹൂർത്തമാണ് ഇവിടെഅരങ്ങേറ്റപ്പെടുന്നത്. ഇതോടൊപ്പം, ഭാരതത്തിലെ ക്രൈസ്തവരുടെ ചരിത്രവും നിയോഗവും, ഇന്ത്യയിലെ സുറിയാനി ചരിത്രവും കൂടി അമേരിക്കൻ പഠന – പരിജ്ഞാനശാഖയുടെ ഭാഗമായിത്തീരും.\n2013 ഇൽ വാഷിംഗ്‌ടൺ ഡി. സി യിലുള്ള നാഷണൽ ബസലിക്കയിൽ വച്ചു നടത്തപ്പെട്ട ആരാധനയിൽ ഇന്ത്യയുടെ ആൽത്മാവിൽ തൊട്ടുകൊണ്ടു ഫാദർ പാലക്കൽ ആലപിച്ച സുറിയാനി ശ്ലോകങ്ങൾ നിരവധി വേദികളിൽ ഇന്നും ചർച്ച ചെയ്യപ്പെട്ടുകൊണ്ടിരിക്കുന്നു. അടുത്തിടെ ന്യൂജേഴ്സിയിൽ വച്ച് നടത്തപ്പെട്ട പൗരോഹിത്യ ശിശ്രൂഷയിലെ സിറിയക് ഭജൻ ‘ഖാദിശാ ആലാഹാ, ബാർ മാറിയ..’ ഏറെ ശ്രദ്ധിക്കപ്പെട്ടിരുന്നു. ജൂലൈ 11 നു ഓക്സ്ഫോർഡ് യൂണിവേഴ്സിറ്റിയുടെ ഓറിയന്റൽ ഇൻസ്റ്റിറ്റ്യൂട്ട് ‘ സീറോ മലബാർ സഭയുടെ സുറിയാനി കീർത്തന ശാഖയെ പ്പറ്റി പ്രഭാഷണത്തിന് അച്ചനെ ക്ഷണിച്ചിട്ടുണ്ട്.\nആലപ്പുഴജില്ലയിലെ പള്ളിപ്പുറം സ്വദേശിയായ, സീറോ മലബാർ സഭയിൽപ്പെട്ട സി.എം.ഐ വൈദീകൻ, സംഗീത ലോകത്തു ആരും കടന്നു നോക്കാത്ത ഒരു മേഖലയിലാണ് തന്റെ തപസ്സു തുടങ്ങിയത്. കേരളത്തിലെ സിറിയൻ കത്തോലിക്കാ സമുദായത്തിലെ ഗുരുസ്ഥാനിയെന്നു വിലയിരുത്തുന്ന പാലക്കൽ തോമ മല്പാൻറെ തലമുറയിൽ നിന്നു തന്നെയാണ് ജോസഫ് പാലക്കൽ അച്ചൻ സംഗീത പാരമ്പര്യവുമായി കടന്നു വന്നത്. കൽദായ റൈറ്റിലുള്ള കിഴക്കൻ സുറിയാനിയുടെ തനതായ പ്രാചീന ശൈലിയിലാണ് സംഗീത പഠനം ആരംഭിച്ചത്.\nന്യൂയോർക്കിലെ ഹണ്ടർ കോളേജിൽ നിന്നും ആണ് സംഗീതത്തിൽ മാസ്റ്റർ ബിരുദം എടുത്തത്, അർണോസ് പാതിരിയുടെ പുത്തൻപാനാ പാരായണത്തിലെ സംഗീതശൈലികൾ വിശകലനം ചെയ്തുകൊണ്ടായിരുന്നു. അതി പ്രാചീനമായ കാൽദിയൻ സംഗീത ശാഖയുടെ നേർത്ത തലങ്ങളെ അൽമാവിൽ ആവഹിച്ച ആവിഷ്കാരത്തിനാണ് അദ്ദേഹത്തിന് ഡോക്ടറേറ്റ് ലഭിച്ചത്. ഹിന്ദി, സംസ്‌കൃതം, മലയാളം, ഇംഗ്ലീഷ്, അരമൈക് തുടങ്ങിയ വിവിധ ഭാഷകളിൽ നാൽപ്പതിലേറെ ആൽബങ്ങൾ അച്ചന്റേതായുണ്ട്. കൂടാതെ നിരവധി എൽ .പി, ഗ്രാമഫോൺ റെക്കോര്ഡുകളും നിലവിലുണ്ട്.ഹിന്ദുസ്ഥാനിയും കർണാടിക് സംഗീതവും കൂടെ ചേർന്ന് ആകെ സംഗീതത്തിന്റെ മേഖലയിൽ സ്വന്തമായ ഒരു ശൈലി സമ്പാദിക്കുവാൻ അച്ചനു കഴിഞ്ഞു.\nഅമേരിക്കയുടെ ലൈബ്രറി ഓഫ് കോൺഗ്രസ്, ഓൺലൈൻ വിഭാഗത്തിലും അല്ലാതെയും ലോകത്തിൽ ഇത്രയും ബ്രഹ്ത്തും വിപുലവുമായ ലൈബ്രറി നിലവില്ല. 218 വർഷങ്ങളിലെ ചരിത്രം നിറഞ്ഞുനിൽക്കുന്ന ഈ സംവിധാനത്തിൽ ശബ്ദരേഖകൾ, ചിത്രങ്ങൾ, പത്രങ്ങൾ, ഭൂപടങ്ങൾ, കൈയെഴുത്തുപ്രതികൾ ഒക്കെയായി യൂ .എസ്. കോൺഗ്രസിന്റെ പ്രധാന ഗവേഷക കേന്ദ്രവും അമേരിക്കൻ പകർപ്പവശ വിഭാഗത്തിന്റെ കേന്ദ്രവും ആണ്. അമേരിക്കൻ ലൈബ്രറി ഓഫ് കോൺഗ്രസിൽ ഫാദർ പാലക്കലിന്റെ സംഗീതം ഔദ്യഗികമായി രേഖപ്പെടുത്തുമ്പോൾ ഭാരതത്തിന്റെ ഒരു പ്രിയപുത്രൻ സംഗീതസാനുവിൽ പടവുകൾ ചവിട്ടി കയറുന്നത് മലയാളികൾക്ക് അഭിമാന നിമിഷമാവും എന്നതിൽ തർക്കമില്ല.\n– കോരസൺ, ന്യൂയോർക്ക്\nPosted on May 24, 2018 Author siteadminCategories America\nഇൻഡ്യൻ അമേരിക്കൻ നഴ്സസ് അസോസിയേഷൻ ഓഫ് നോർത്ത് ടെക്സാസ് (IANANT) നഴ്‌സസ് ദിനാഘോഷങ്ങൾ വൻ വിജയമായി\nഡാളസ് : ഡാലസിൽ മെയ് പന്ത്രണ്ടാം തിയതി ഹിൽടോപ് ഇന്ത്യൻ റസ്റ്ററന്റ് ബാങ്ക്വറ്റ് ഹാളിൽ നടന്ന നഴ്സസ് ഡേ സമ്മേളനത്തിൽ ഡാളസിലെ നിരവധി ഇന്ത്യൻ നഴ്‌സുമാരും അഭ്യുദയകാംഷികളും പങ്കെടുത്തു. യു ടി സൗത്ത് വെസ്റ്റേൺ മെഡിക്കൽ സെന്ററിലെ നഴ്‌സിംഗ് ഡയറക്റ്റർ ലോറി ഹോഡ്‌ജ് ചടങ്ങിൽ മുഖ്യ പ്രഭാഷക ആയിരുന്നു. ‘Nurses- inspire, innovate and influence’ എന്ന വിഷയം പ്രതിപാദിക്കവേ അമേരിക്കയിലെ ഇന്ത്യൻ നഴ്‌സുമാരുടെ സേവനതൽപ്പരതയേയും കഠിനാദ്ധ്വാനത്തെയും ഹോഡ്‌ജ് പ്രകീർത്തിച്ചു. ഇന്ത്യൻ സമൂഹത്തിലെ പ്രഗൽഭരായ നഴ്സുമാരെ ചടങ്ങിൽ ആദരിച്ചു.\nനാഷണൽ അസോസിയേഷനായ നൈനയുടെ പ്രസിഡന്റ് ഡോ. ജാക്കി മൈക്കിൾ, പ്രൊഷണൽ അഡ്വാൻസ്മെന്റിനെക്കുറിച്ചു സെമിനാർ നയിച്ചു. ഇൻഡ്യൻ അമേരിക്കൻ നഴ്സസ് അസോസിയേഷൻ ഓഫ് നോർത്ത് ടെക്‌സാസ് പ്രസിഡന്റ് ഹരിദാസ് തങ്കപ്പൻ ചടങ്ങിൽ സ്വാഗതം ആശംസിച്ചു .\nഎല്ലാ ഇന്ത്യൻ നഴ്സുമാരോടും ഈ സംഘടനയിൽ ചേർന്നു പ്രവർത്തിക്കുവാൻ അദ്ദേഹം ആഹ്വാനം ചെയ്തു. നവീകരിച്ച വെബ്സൈറ്റിലൂടെ (www.iana-nt.com) അസോസിയേഷൻ അംഗ്വതമാകുവാനും ഭാവിപരിപാടികളിൽ പങ്കാളികളാകുവാനും അദ്ദേഹം ഈ മേഖലയിൽ പ്രവർത്തിക്കുന്ന അദ്ദേഹം ഏവരെയും സ്വാഗതം ചെയ്തു.\nഡോ. നിഷ ജേക്കബ്, റീനി ജോൺ, മഹേഷ് പിള്ള തുടങ്ങിയവർ ചടങ്ങിൽ സംസാരിച്ചു. കവിത നായർ, വിജി ജോർജ് എന്നിവർ ചടങ്ങിൽ എംസിമാരായിരുന്നു. നിഷാ , സെല്വിൻ, ദീപ ഹരി എന്നിവരുടെ സംഗീതവിരുന്നും തുടർന്ന് നഴ്‌സസ് അനുമോദന വിരുന്നും നടന്നു. യൂണിവേഴ്‌സിറ്റി ഓഫ് ടെക്‌സാസ് ആർലിങ്ങ്ടൺ സ്കൂൾ ഓഫ് നഴ്സിംഗ് പരിപാടിയുടെ സ്‌പോൺസർ ആയിരുന്നു\nസംഘടനയുടെ കഴിഞ്ഞ വർഷത്തെ പ്രവർത്തനങ്ങളിൽ വൻ വിജയമായിരുന്നു. നഴ്സിംഗ് എജുക്കേഷൻ ക്ലാസുകളും, കൂടാതെ പന്ത്രണ്ടു ഇന്ത്യൻ നഴ്സിംഗ് വിദ്യാർഥികൾക്ക് നഴ്സിംഗ് പഠന സ്കോളർഷിപ്പും ഫണ്ടുകളിലേക്കു സംഭാവനകളും ഈ കാലയളവിൽ സംഘടനക്കു നൽകുവാൻ കഴിഞ്ഞു.\n2018 ഒക്റ്റോബർ 26 , 27 തീയതികളിൽ ഡാലസിൽ ഏട്രിയം ഹോട്ടലിൽ വച്ചു നടക്കുന്ന നൈനയുടെ നാഷണൽ ബൈനീയൽ കോൺഫറൻസിനു ഇത്തവണ IANANT യാണ് ആതിഥ്യം വഹിക്കുന്നത്. ഇതിലേക്ക് ഏവരെയും സ്വാഗതം ചെയ്യുന്നതായും ഭാരവാഹികൾ അറിയിച്ചു.\nഅരിസോണ: ഹോളിഫാമിലി സീറോ മലബാര് കാത്തലിക് ചര്‍ച്ച് അരിസോണയില് ഫാത്തിമ മാതാവിന്റെ പ്രത്യക്ഷീകരണത്തിന്റെ നൂറ്റൊന്നാം വാര്‍ഷികവും മാതൃദിനാഘോഷവും സംയുക്തമായി കൊണ്ടാടി.\nകൈകളില് പൂക്കളും കൊന്തകളുമേന്തി പരിശുദ്ധ മാതാവിന്റെ സ്തുതികീര്‍ത്തനമാലപിച്ചുകൊണ്ട് സണ്‍ഡേ സ്കൂള് കുട്ടികള് പ്രദക്ഷിണമായി ദേവാലയത്തിലെത്തി. തുടര്‍ന്നു മാതാവിന്റെ തിരുസ്വരൂപത്തില് കിരീടധാരണം നടത്തി തിരുകര്‍മ്മങ്ങള്‍ക്ക് തുടക്കംകുറിച്ചു. ആഘോഷമായ ദിവ്യബലിക്ക് കാര്‍മികത്വം വഹിച്ചത് ഇടുക്കി രൂപതാ ചാന്‍സിലര് റവ.ഫാ. ജോസഫ് കൊച്ചുകുന്നേലും, ഇടവക വികാരി റവ.ഫാ. ജോര്‍ജ് എട്ടുപറയിലും ആണ്.\nസ്വര്‍ഗ്ഗീയ അമ്മയുടെ വണക്കദിനത്തില് മാതൃദിനം ആചരിക്കുന്നത് തികച്ചും അര്‍ത്ഥവത്താണ്. പരിശുദ്ധ അമ്മയുടെ സംരക്ഷണത്തിന് എല്ലാവരേയും സമര്‍പ്പിക്കുകയും, ആ അമ്മയെ ജീവിതത്തില് മാതൃകയാക്കുവാന് എല്ലാ അമ്മമാര്‍ക്കും കഴിയുമാറാകണമെന്നും ഫാ. ജോര്‍ജ് ആഹ്വാനം ചെയ്തു.\nപ്രകടിപ്പിക്കാത്ത സ്‌നേഹം വ്യാജവും വ്യര്‍ത്ഥവുമാണ്. അമ്മയോടുള്ള സ്‌നേഹവും കടപ്പാടും ഒരു ദിവസത്തില് ഒതുക്കിനിര്‍ത്താവുന്നതല്ല. എങ്കിലും മാതൃത്വത്തിന്റെ മഹനീയ ത്യാഗവും സ്‌നേഹസമര്‍പ്പണവും നമ്മെ വീണ്ടും ഓര്‍മ്മിപ്പിക്കാന് ഇത്തരമൊരു ദിനമുള്ളത് നല്ലതുതന്നെ. ഒരു തിരിഞ്ഞുനോട്ടത്തിനും തെറ്റുതിരുത്തലിനും ഉള്ള അവസരമായി നാമിത് വിനിയോഗിക്കണമെന്നു മാതൃദിനാഘോഷത്തെപ്പറ്റി ഫാ. ജോസഫ് കൊച്ചുകുന്നേല് അഭിപ്രായപ്പെട്ടു.\nഇടവകയിലെ എല്ലാ അമ്മമാര്‍ക്കും സമ്മാനവിതരണവും ഇടവകാംഗങ്ങള്‍ക്ക് സ്‌നേഹവിരുന്നും ഒരുക്കിയിരുന്നു. യുവജനങ്ങളാണ് മാതൃദിനാഘോഷം സംഘടിപ്പിച്ചത്. ഇടവകയിലെ യുവജനപങ്കാളിത്തവും പ്രവര്‍ത്തനങ്ങളും തികച്ചും ശ്ശാഘനീയമാണെന്നു ഫാ. ജോര്‍ജ് എട്ടുപറയില് അഭിപ്രായപ്പെട്ടു. സുഷാ സെബി അറിയിച്ചതാണിത്.


കുപ്പായം: February 2009\nPosted by കുഞ്ഞിക്കണ്ണന് വാണിമേല് at 12:26 AM No comments:\nPosted by കുഞ്ഞിക്കണ്ണന് വാണിമേല് at 12:21 AM No comments:\nPosted by കുഞ്ഞിക്കണ്ണന് വാണിമേല് at 12:15 AM No comments:\nPosted by കുഞ്ഞിക്കണ്ണന് വാണിമേല് at 12:07 AM No comments:\nPosted by കുഞ്ഞിക്കണ്ണന് വാണിമേല് at 8:49 PM No comments:\nഎഴപതുകളുടെപുസ്‌തകത്തില് നിന്നും ബാബു കുഴിമറ്റത്തിന്റെ ഓര്‍മ്മക്കുറിപ്പുകളുടെ സമാഹാരം. അനവധി രാഷ്‌ട്രീയ, സാമൂഹ്യാനുഭവങ്ങളുടെ അടിവേരുകള് കൊണ്ട് സമ്പന്നമാണ് ഈ പുസ്‌തകം. സൗഹൃദത്തിന്റെ തണലും ആത്മബലികളുടെ പെരുപ്പവും നിറഞ്ഞ ഈ ഓര്‍മ്മകള് നല്ലൊരു വായനാനുഭവമാകും. പ്രസാധനം: ഡിസി ബുക്‌സ്‌പേജ്: 82 വില- 50 രൂപ\nപി. എ. നാസിമുദ്ദീന് രചിച്ച കവിതകള്. വര്‍ത്തമാനകാലത്തിന്റെയും യൗവ്വനത്തിന്റെയും കിതപ്പുകളും വിഭ്രാന്തികളും മനോഹരമായ കവിതയില് ലയിപ്പിക്കുന്ന രചനാതന്ത്രം ഈ കൃതി വേറിട്ടൊരനുവഭമാക്കുന്നു. അവതാരികയില് സച്ചിദാനന്ദന് എഴുതി: സമകാലീന ജീവിതത്തിലെ വിരോധാഭാസങ്ങള് നാസിമുദ്ദീനെ നിരന്തരം അസ്വസ്ഥനാക്കുന്നു.\nപ്രസാധനം: ഡിസി ബുക്‌സ്‌പേജ്: 100 വില- 55 രൂപ\nരേഖ കെ.യുടെ കുറിപ്പുകള്. വ്യത്യസ്‌തമായ ജീവിതമുഖങ്ങള് ഭംഗിയായി അവതരിപ്പിക്കുന്ന ഈ ലേഖനങ്ങള് വായനയില് മധുരവും കയ്‌പ്പും നല്‍കുന്നു. കാരണം ഓരോന്നും ആവിഷ്‌കരിച്ച കലാത്മകത തന്നെ. ഹൃദ്യമായ കാര്യങ്ങള് പകര്‍ന്നുകൊടുക്കാനുള്ള കഥാകാരിയുടെ മികവ് ഈ കുറിപ്പുകളെയും മികവുറ്റതാക്കുന്നു\n.പ്രസാധനം: ഡിസി ബുക്‌സ്‌പേജ്: 74 വില- 42 രൂപ\nമണിയൂര് ഇ. ബാലന്റെ കഥകള്.വരണ്ടുപോകുന്ന ജീവിതങ്ങളെ കണ്മൂരില് നനച്ച് പ്രത്യാശയുടെ വിത്തുകള് മുളപ്പിക്കാന്, ജീവിതത്തിന്റെ കനല്‍വഴികള് താണ്ടുന്നവരുടെ കഥകള്. ദുരിതജീവിതത്തിന്റെ കാണാക്കയങ്ങളില് നിന്നും ഉയരുന്ന നിലവിളി ഈ കഥകളില് പതിഞ്ഞുനില്‍പ്പുണ്ട്.\nപ്രസാധനം: പൂര്‍ണ, കോഴിക്കോട്‌പേജ്: 62 വില- 40\nഉറൂബിന്റെ നോവല്. ജീവിതമെന്ന മഹാ നാടകത്തിന്റെ അണിയറയില് നിന്ന് ഉറൂബ് കളിയരങ്ങിലെ കളികള് നോക്കിക്കാണുകയാണ്. ഏറെ വ്യത്യസ്‌തവും വ്യക്തിത്വവുമുള്ള കഥാപാത്രങ്ങളുടെ അവരുടെ മനസ്സിന്റെ സഞ്ചാരപഥങ്ങളിലേക്ക് ഒരാത്മീയാന്വേഷണം നടത്തുകയാണ് നോവലിസ്റ്റ്.\nപ്രസാധനം: പൂര്‍ണ, കോഴിക്കോട്‌പേജ്: 166 വില- 100\nപ്രൊഫ. കൊടുവള്ളി അബ്‌ദുല്‍ഖാദിര് രചിച്ച പുസ്‌തകം. മനുഷ്യസമൂഹത്തെ നന്മയിലേക്ക് നയിക്കാന് അല്ലാഹു നിയോഗിച്ച രണ്ട് പുണ്യപ്രവാചകന്മാരെ കുറിച്ചുള്ള ചരിത്രമാണ് ഈ പുസ്‌തകത്തില്.\nപ്രസാധനം: ശറഫീ പബ്ലിക്കേഷന്‍സ്‌പേജ്: 74 വില- 30 രൂപ\nPosted by കുഞ്ഞിക്കണ്ണന് വാണിമേല് at 12:54 AM2comments:\nമതത്തിന്റെ സാംസ്‌കാരികഇടപെടലുകള്‍മതം സവിശേഷമായ സാംസ്‌കാരികാവബോധമാണ്. ജീവിതത്തെയും പ്രപഞ്ചത്തെയും സംബന്ധിച്ച ആഴമേറിയ കാഴ്‌ചപ്പാട്. സനാതനമൂല്യങ്ങളെ മനുഷ്യജീവിതവുമായി ഇണക്കിച്ചേര്‍ക്കുന്നതില് മതങ്ങള് മുഖ്യമായ പങ്കുവഹിക്കുന്നു. എല്ലാ മതങ്ങളുടെയും താത്ത്വികനിലപാടുകളിലും ആചാരാനുഷ്‌ഠാനങ്ങളിലും ചെറിയ ചെറിയ വ്യതിയാനങ്ങളുണ്ടെങ്കിലും അടിസ്ഥാനപരമായി അവ അര്‍ത്ഥമാക്കുന്നത് ഒന്നുതന്നെയാണെന്നു കാണാം. ജീവിതത്തിന്റെ വിശുദ്ധിയും ലക്ഷ്യവും ഉദ്‌ഘോഷിക്കുന്നതില് മതദര്‍ശനങ്ങള് പലപ്പോഴും ഏകതാനതയില് ചേര്‍ന്നുനില്‍ക്കുന്നു. മനുഷ്യജീവിതത്തിന്റെ നൈമിഷികതയും പ്രപഞ്ചത്തിന്റെ വിശാലതയും വിവരിക്കുന്നതില് മതങ്ങള് വഹിക്കുന്ന പങ്കു നിസ്‌തുലമാണ്. ജീവിതത്തിന്റെ പരിശുദ്ധി ലക്ഷ്യമാക്കി മതങ്ങള് മുന്നോട്ടുവയ്‌ക്കുന്ന കാഴ്‌ചപ്പാടുകള്‍ക്കും ഏകീഭാവം കൈവരുന്നുണ്ട്. ഇതൊക്കെ അര്‍ത്ഥമാക്കുന്നത് മതങ്ങളോ, മതദര്‍ശനങ്ങളോ ജീവിതത്തില് മാറ്റിനിര്‍ത്തപ്പെടേണ്ടവയല്ലെന്നും അവ അനുഷ്‌ഠിക്കുന്നതിലൂടെ, പരിചയിക്കുന്നതിലൂടെ മനുഷ്യന് സാമൂഹികമായി ഔന്നത്യമാര്‍ന്ന തലത്തില് എത്തിച്ചേരാന് കഴിയുമെന്നാണ്.. എങ്കിലും മതസങ്കല്‌പങ്ങളോട് അപൂര്‍വ്വം ധിഷണാശാലികളെങ്കിലും എന്തുകൊണ്ട് അനുരഞ്‌ജനം കൈവരിച്ചില്ല? മതങ്ങളുടെ ആവിര്‍ഭാവം മുതല് (പ്രപഞ്ചോല്‍പത്തി മുതല് മതദര്‍ശനങ്ങള്‍ക്ക് സാംഗത്യമുണ്ടെന്ന കാഴ്‌ചപ്പാട് വിസ്‌മരിക്കുന്നില്ല) ഇന്നുവരെ ഓരോ മതത്തിന്റെയും താത്വിക നിലപാടില് നിന്നും അനുയായികളില് ചിലരെങ്കിലും മാറിനടക്കുന്നു? ഒട്ടേറെ കാര്യങ്ങളില് വീഴ്‌ചവരുത്തുന്നു -എന്നിങ്ങനെയുള്ള വസ്‌തുതകള് പരിശോധിക്കേണ്ടതുണ്ട്. പുരോഹിതരോ, അനുയായികളോ തങ്ങളുടെ മതം വിഭാവന ചെയ്യുന്ന മൂല്യങ്ങളില് നിന്നും വഴിമാറി നടക്കാനിടവരുന്നതെന്തുകൊണ്ട്? ഇത്തരം കാര്യങ്ങള് ആരെങ്കിലും വസ്‌തുനിഷ്‌ഠമായി വിലയിരുത്താനോ, ചിന്തിക്കാനോ തുനിയുമ്പോള് അതൊരു തെറ്റിദ്ധാരണയായി പലരും വ്യാഖ്യാനിച്ചെടുക്കുന്നു. ചെറുതും വലുതുമായ തെറ്റിദ്ധാരണകളാണ് ഓരോ സമൂഹത്തെയും വേട്ടയാടിക്കൊണ്ടിരിക്കുന്നത്. മതത്തിന്റെ പേരിലോ, അനുഷ്‌ഠാനങ്ങളുടെ പേരിലോ നടക്കുന്ന വിപത്തുകള്‍ക്ക് കാരണമാകുന്നത് മിക്കവാറും ചെറിയ ചെറിയ തെറ്റിദ്ധാരണകളാണ്. ഇവയെ ചെറുക്കാന് അനുയായികള് തങ്ങളുടെ മതം നിര്‍ദേശിക്കുന്ന ജീവിതമൂല്യങ്ങളിലേക്ക് ഒരിക്കലെങ്കിലും കണ്ണോടിക്കുക. അപ്പോള് നമ്മുടെ മനസ്സില് തെളിയുന്നത് പ്രപഞ്ചത്തിലെ സര്‍വ്വ ചരാചരങ്ങളോടും നാം പുലര്‍ത്തേണ്ടുന്ന സഹിഷ്‌ണതയുടെ പ്രകാശമാണ്. ഈ സഹിഷ്‌ണുത നഷ്‌ടപ്പെടുമ്പോഴാണ് മനുഷ്യന് പ്രപഞ്ചത്തെയും സഹജീവികളെയും വിസ്‌മരിക്കുന്നത്. അസഹിഷ്‌ണതയിലാണ് കലാപങ്ങളുടെയും വിധ്വംസക പ്രവര്‍ത്തനങ്ങളുടെയും വേരോടിനില്‍ക്കുന്നത്. മതതത്ത്വങ്ങളില് അടിസ്ഥാനധാരയായി പതിഞ്ഞുനില്‍ക്കുന്നത് സമഗ്രദര്‍ശനത്തിന്റെ സാംസ്‌കാരികാടയാളങ്ങളാണ്. മതങ്ങള് രൂപപ്പെടുത്തിയ ആചാരാനുഷ്‌ഠാനങ്ങളില് നിന്നും വിശ്വാസസംഹിതകളില് നിന്നും അനുയായികള് മാറിനടക്കുന്ന സന്ദര്‍ഭങ്ങളിലാണ് ചില ധിഷണാശാലികള് മതദര്‍ശനത്തെ വകഞ്ഞുമാറ്റിയത്. അഥവാ മതത്തിന്റെ കാഴ്‌ചപ്പാടുകള്‍ക്ക് അപ്പുറത്തേക്ക് നടക്കാന് താല്‍പര്യം കാണിച്ചത്. ലോകത്തിലെ എല്ലാം മതങ്ങളോടും ചില ധിഷണാശാലികള് ചിന്താപരമായും സര്‍ഗാത്മകപരമായും കലഹിച്ചിട്ടുണ്ട്. നീഷേയെ പോലുള്ളവര് അക്കാര്യത്തില് മുന്‍പന്തിയില് നില്‌ക്കുന്നു. സാമ്പത്തികഭ്രമം ലോകത്തെ കീഴടക്കിക്കൊണ്ടിരുന്ന സന്ദര്‍ഭത്തിലാണ് `ദൈവം മരിച്ചെന്നുപോലും' നീഷേയ്‌ക്ക് പറയേണ്ടി വന്നത്. ദൈവം അനുശാസിക്കുന്ന മൂല്യങ്ങളില് നിന്നും എന്തുകൊണ്ടാണ് പല വിശ്വാസികളും വഴിമാറി നടക്കുന്നത്? അതിന് അവരെ പ്രേരിപ്പിക്കുന്ന ഘടകങ്ങളെന്തൊക്കെ? ഇത്യാദി ചോദ്യങ്ങള് നിരന്തരം ഉയര്‍ത്തുകയും അവയ്‌ക്ക് പരിഹാരം കണ്ടെത്താനുള്ള മാര്‍ഗ്ഗങ്ങള് നടപ്പാക്കുകയും ചെയ്യുന്ന സാമൂഹികാന്തരീക്ഷത്തില് മതത്തോടുള്ള വിയോജിപ്പുകളും തെറ്റിദ്ധാരണകളും ഇല്ലാതാകും. വിശ്വാസമൂല്യങ്ങള്‍ക്ക് കോട്ടംവരാതെ തന്നെ ഇത്തരം അന്വേഷണങ്ങളും കൂട്ടായ്‌മകളും ഫലവത്തായരീതിയില് നടത്താന് മതാനുയായികള്‍ക്ക് സാധിക്കണം.വിശ്വാസപ്രമാണങ്ങളിലും ലോകവീക്ഷണത്തിലും വ്യതിരിക്തവും ഗഹനവുമായ ദര്‍ശനങ്ങള് കൊണ്ട് സമ്പന്നമാണ് ഇസ്‌ലാം മതം. ഇസ്‌ലാമിന്റെ ചരിത്രപരമായ പങ്കിനെക്കുറിച്ച് എം. എന്. റോയി `ഹിറ്റോറിക്കല് റോള് ഓഫ് ഇസ്‌ലാം' എന്ന പുസ്‌തകത്തിലൊരിടത്ത് എഴുതി:` ഇസ്‌ലാമിനെ കേവലം ഭൗതിക സൈനിക മേധാവിത്വത്തിന്റെ പ്രതിരൂപം എന്ന നിലയില് മാത്രം കാണുന്നത് ചരിത്രത്തിന്റെ തികച്ചും തെറ്റായ ഒരു വായന ആയിരിക്കും. മുഹമ്മദ് സാരസിയന് (മധ്യകാലഘട്ടത്തില് ഇസ്‌ലാമിനെപ്പറ്റി അറബികളും ടര്‍ക്കികളും വിശേഷിപ്പിക്കുന്ന പേര്) പടയാളികളുടെ മാത്രം പ്രവാചകനായിരുന്നില്ല. പിന്നെയോ, അറബ് കച്ചവടക്കാരുടെ കൂടി പ്രവാചകനായിരുന്നു. തന്റെ ആദര്‍ശ സംഹിതകള് സ്വീകരിക്കുന്നവര്‍ക്ക് അദ്ദേഹം നല്‍കിയ പേര് ഇസ്‌ലാം എന്നായിരുന്നു. പദോല്‍പത്തിവിജ്ഞാനീയ പ്രകാരം ഇസ്‌ലാം എന്നാല് സമാധാനം ഉണ്ടാക്കല് എന്നാണര്‍ത്ഥം. മനുഷ്യനുമായി മാത്രമല്ല, ദൈവവുമായി സമാധാനം സ്ഥാപിക്കുക എന്നത് ഇസ്‌ലാമിന്റെ പ്രഖ്യാപിത ലക്ഷ്യമായിരുന്നു. ചിതറിപ്പാര്‍ത്തിരുന്ന വിഭിന്ന അറബിവംശജരെ ഇസ്‌ലാമിന്റെ കൊടിക്കീഴില് ഒന്നിപ്പിക്കുവാനും വ്യാജദൈവങ്ങളുടെ വിഗ്രഹങ്ങളില് ആരോപിക്കപ്പെട്ടിരുന്ന ദൈവത്വത്തെ നിഷേധിച്ചുകൊണ്ട് സത്യദൈവത്തിന്റെ ഏകത്വത്തെ ഉയര്‍ത്തിപ്പിടിക്കുന്നതിനും സമാധാനം സ്ഥാപിക്കുന്നതിനും പ്രവാചകന് തന്റെ അനുയായികളെ ആഹ്വാനം ചെയ്‌തു.'- ഇത് സാംസ്‌കാരികതലത്തില് ഇസ്‌ലാം എവിടെ നില്‍ക്കുന്നു എന്നതിന് നിദര്‍ശനമാണ്. ജീവിതത്തിന്റെ എല്ലാ നിലകളിലും ഇറങ്ങിച്ചെന്ന് അവയില് ഇടപെടുകയും സത്യമാര്‍ഗ്ഗത്തിലേക്ക് നയിക്കുകയുമാണ് പ്രപഞ്ചത്തേയും മനുഷ്യവര്‍ഗ്ഗത്തേയും സ്‌നേഹിക്കുന്ന ഏതൊരാളുടെയും കര്‍ത്തവ്യമെന്ന് ഇസ്‌ലാം വ്യക്തമാക്കുന്നു. പ്രവാചകന്റെ സാമൂഹിക സമീപനങ്ങള് സൂചിപ്പിക്കുന്നതും മറ്റൊന്നല്ല.നിങ്ങള് വിതയ്‌ക്കുന്നത് നിങ്ങള്‍ക്ക് കൊയ്യാം- എന്നിങ്ങനെ സെന്റ് പോളിന്റെ വചനമുണ്ട്. നാം വിതയ്‌ക്കുന്നത് മാത്രമേ നമുക്ക് കൊയ്യാന് സാധിക്കൂ. ജീവിതത്തില് നാം കാത്തുസൂക്ഷിക്കുന്ന മൂല്യങ്ങള് അനുസരിച്ചായിരിക്കും നമ്മുടെ ജീവിതം നിര്‍ണ്ണയിക്കപ്പെടുന്നത്. ഇത് മതങ്ങള് മുന്നോട്ടു വെയ്‌ക്കുന്ന ജീവിതപാഠാവലിയാണ്. നമ്മുടെ കര്‍മ്മങ്ങളാണ് ജീവിതത്തിന്റെ ഗതിവിഗതികള് നിര്‍ണ്ണയിക്കപ്പെടുന്നത്. സഹിഷ്‌ണത വിതച്ചാല് സംതൃപ്‌തി കൊയ്യാന് സാധിക്കും. ഇതൊക്കെ ഇന്നത്തെ സാഹചര്യത്തില് കഴിയുമോ എന്ന് ചിന്തിക്കുന്നവരുണ്ടാകാം. സത്യത്തിനും ധര്‍മ്മത്തിനും വിലയില്ലാത്ത സമൂഹത്തില് മതദര്‍ശനങ്ങള് പ്രായോഗികമാണോ എന്ന് കരുതുന്നവരുണ്ടാകാം. അങ്ങനെ സംശയിക്കുന്നവര്‍ക്ക് ഒരു കഥ- വളരെ പ്രശസ്‌തമായ നിലയില് പ്രവര്‍ത്തിച്ചുകൊണ്ടിരുന്ന ഒരു കമ്പനിയുടെ മാനേജര് ഒരു ദിവസം മക്കളെയും തൊഴിലാളികളേയും വിളിച്ച് ഒരു സ്വകാര്യം പറഞ്ഞു: അടുത്തുതന്നെ നമ്മുടെ കമ്പനി ഞാന് നിങ്ങളെ ഏല്‌പിക്കാന് പോകുന്നു. പക്ഷേ, അതിന്റെ മാനേജര് സ്ഥാനത്തേക്ക് നിങ്ങളില് ഒരാളെ ചുമതലപ്പെടുത്താനാണ് ഞാന് ഇഷ്‌ടപ്പെടുന്നത്. എല്ലാവര്‍ക്കും ആകാംക്ഷ. തങ്ങളില് ആരായിക്കും ആ ഭാഗ്യവാന്. മാനേജരുടെ മക്കളും തൊഴിലാളികളും തലപുകഞ്ഞ് നില്‍ക്കുമ്പോള് മാനേജര് മറ്റൊരു കാര്യം അവരെ അറിയിച്ചു. ഞാന് നിങ്ങള്‍ക്ക് കുറെ അമരവിത്തുകള് നല്‍കുന്നു. നിങ്ങള് അവ വീട്ടില് കൊണ്ടുപോയി വേണ്ടവിധത്തില് വിതച്ച് മുളപ്പിച്ചു കൊണ്ടുവരണം. എല്ലാവരും മാനേജരുടെ കൈയില് നിന്നും അമരവിത്തുകള് വാങ്ങി വീട്ടില് കൊണ്ടുപോയി. തൊഴിലാളികളില് ഒരാളായ രാജുവിന്റെ വീട്ടില് കൊണ്ടുപോയ വിത്തു മുളച്ചില്ല. അയാള്‍ക്ക് സങ്കടമായി. മാനേജര് പറഞ്ഞ ദിവസം അടുത്തു. രാജുവിന് പ്രയാസമായി. അയാള് കമ്പനിയില് ലീവെടുക്കാന് തീരുമാനിച്ചു. ഭാര്യ രാജുവിന്റെ അവസ്ഥ കണ്ടപ്പോള് സമാധാനിപ്പിച്ചു. നിങ്ങള് ലീവെടുത്തു പോകാതിരിക്കുന്നത് ശരിയല്ല. സത്യാവസ്ഥ മാനേജരെ ധരിപ്പിക്കുകയാണ് വേണ്ടത്. ഭാര്യുടെ നിര്‍ബന്ധത്തിന് വഴങ്ങി രാജു കമ്പനിയില് പോയി. മാനേജര് ഓരോരുത്തരെയായി വിളിച്ചു. അവരെല്ലാം നന്നായി മുളപ്പിച്ച അമരവിത്ത് മാനേജരുടെ മുമ്പില് ഹാജരാക്കി. ഒടുവില് രാജുവിന്റെ ഊഴം വന്നു. അയാള് സങ്കടത്തോടെ മാനേജരുടെ മുമ്പില് ഹാജരായി. തനിക്ക് കിച്ചിട അമരവിത്ത് മുളച്ചില്ലെന്ന് പറഞ്ഞു. അതുകേട്ടപ്പോള് മാനേജര്‍ക്ക് സന്തോഷമായി. അദ്ദേഹം പറഞ്ഞു. ഞാന് എല്ലാവര്‍ക്കും നല്‍കിയ അമരവിത്തുകള് പുഴുങ്ങി ഉണക്കിയതായിരുന്നു. പക്ഷേ, രാജു ഒഴികെയുള്ളവരെല്ലാം അവയ്‌ക്ക് പകരം പുതിയത് വാങ്ങി മുളപ്പിച്ചു. രാജു മാത്രം സത്യം പറഞ്ഞു. കമ്പനി നോക്ക#േണ്ടവര് ആരായാലും സത്യസന്ധത പുലര്‍ത്തുന്നവരായിരിക്കണം. അതിനാല് രാജുവിനെ ഉടനെ മാനേജാരാക്കാന് ഞാന് തീരുമാനിക്കുന്നു. ഈ കഥ അല്‍ഭുതപ്പെടുത്തുന്നതൊന്നുമല്ലെന്ന് കരുതാം. പക്ഷേ, മനുഷ്യജീവിതത്തെ ഏറ്റവും മൂല്യവത്താക്കുന്നത് സത്യസന്ധതതന്നെയാണ്. മതദര്‍ശനങ്ങള് വിഭാവന ചെയ്യന്നതും അതുതന്നെയാണ്. ആശയങ്ങളെ നിത്യജീവിതത്തിലേക്ക് കൊണ്ടുവരാനുള്ള പാതകളായിരിക്കണം ഓരോ വ്യക്തിയും. മതങ്ങള് നല്‍ക്കുന്ന സാംസ്‌കാരികഭൂമിക നമ്മുടെ ബോധതലത്തിലേക്ക് കൊണ്ടുവരുന്നതും ഇതുതന്നെയാണ്. ഇങ്ങനെയുള്ള വസ്‌തുതകള് മതാനുയായികള് തിരിച്ചറിയുകയും അവ തങ്ങളുടെ ജീവിതത്തില് പുലര്‍ത്തുകയും ചെയ്യുമ്പോഴാണ് ഏതു കാലഘട്ടത്തിലും മതദര്‍ശനങ്ങളുടെ സനാതനത്വം വ്യക്തമാകുന്നത്. ആധുനിക കാലഘട്ടത്തില് മറ്റെല്ലാ സാമൂഹിക ദര്‍ശനങ്ങളെന്നപോലെ മതം നല്‍കുന്ന ജീവിതമൂല്യങ്ങള്‍ക്കും പ്രസക്തി വര്‍ദ്ധിക്കുന്നു.(സഹായഗ്രന്ഥം: ഹിസ്റ്റോറിക്കല് റോള് ഓഫ് ഇസ്‌ലാം- എം. എന്. റോയി. വിവ: കെ. സി. വര്‍ഗീസ്, ഒലിവ്, കോഴിക്കോട്. ലേഖനം: മതം- മലയാളമനോരമ ഓണ്‍ലൈന്)\nPosted by കുഞ്ഞിക്കണ്ണന് വാണിമേല് at 9:35 PM No comments:\nകേരളത്തിന്റെ പതിമൂന്നാമത് രാജ്യാന്തര ചലച്ചിത്രമേള പ്രതിഫലിപ്പിക്കുന്ന ലോകസിനിമയുടെ പുതിയമുഖത്തെപ്പറ്റി.ഓരോ കലാരൂപവും കാലഘട്ടത്തിന്റെ സവിശേഷമായ നിര്‍മ്മിതി കൂടിയാണ്. കാലത്തിന്റെയും സാമൂഹികാന്തരീക്ഷത്തിന്റെയും സൂക്ഷ്‌മസ്‌പന്ദനങ്ങള് ഉള്‍ക്കൊള്ളുമ്പോഴാണ് കലാരൂപം പൂര്‍ണ്ണതയിലെത്തുന്നത്. ചലച്ചിത്രങ്ങളും അര്‍ത്ഥമാക്കുന്നത് മറ്റൊന്നല്ല. ചലച്ചിത്രം അന്വേഷണത്തിന്റെയും പ്രജ്ഞയുടെയും മാറ്റുരയ്‌ക്കലായി കണ്ടെടുക്കുന്നവര് കാലത്തിനു നേരെ പിടിച്ച കണ്ണാടിയായി സിനിമയെ മാറ്റിത്തീര്‍ക്കുന്നു. ലോകജീവിതത്തിന്റെ പരിച്ഛേദത്തിലേക്ക് ഇറങ്ങിനില്‍ക്കുന്ന ചലച്ചിത്രഭാഷ തൊട്ടറിയാനുള്ള വേദിയായി കേരളത്തിന്റെ രാജ്യാന്തര ചലച്ചിത്രമേള ഇതിനകം മാറിയിട്ടുണ്ട്. മനുഷ്യബന്ധങ്ങള്‍ക്ക് നേരിടേണ്ടി വരുന്ന പ്രതിബന്ധങ്ങളുടെ തീവ്രവും സുതാര്യവുമായ ദൃശ്യസംസ്‌കാരമാണ് പതിമൂന്നാമത് രാജ്യാന്തര ചലച്ചിത്രോത്സവം അനുഭവപ്പെടുത്തിയത്. ലോകസിനിമയ്‌ക്ക് സംഭവിക്കുന്ന കയറ്റിറക്കമാണ് മിക്ക ചിത്രങ്ങളും പ്രതിഫലിപ്പിച്ചത്. ലോകസിനിമാവിഭാഗത്തിലെ ബെലാ പാക്‌സോലയുടെ ദ അഡ്വന്‍ചറര്, മിജിക്കീ സി. ജോങിന്റെ ക്യാറ്റിയാസ് സിസ്റ്റര്, റീത്ത് പാന്‍ചിന്റെ സീവാള്, ആദിത്യ അസ്സാരത്തിന്റെ വണ്ടര്‍ഫുള് ടൗണ്, തകെഷി കിറ്റാനോവിന്റെ ടോര്‍ടോറ്റോയിസ്, മൊറോക്കോ ബീച്ചിന്റെ ബേഡ് വാച്ചസ്, മൈക്കിള് ഹാനോക്കിയുടെ ഫണ്ണി ഗെയിംസ്, മുതലായ ചിത്രങ്ങള്ളില് തെളിയുന്നത് ലോകജീവിത്തിന്റെ പ്രതിഫലനം മാത്രമല്ല, ചലച്ചിത്രഭാഷയുടെ മാറുന്നമുഖവുമാണ്. ആഗോളീകരണം ചലച്ചിത്രരംഗത്ത് സൃഷ്‌ടിച്ച വേലിയേറ്റവും ദൃഷ്യസംസ്‌കാരവുമാണ് വ്യക്തമാക്കിയത്. ജീവിതത്തിന്റെ ആഴക്കാഴ്‌ച അടയാളപ്പെടുത്തുന്നതില് നിന്ന് ക്യാമറകളുടെ പിന്മടക്കം ദൃശ്യതലത്തില് ഏല്‍പ്പിക്കുന്ന മുറിപ്പാടുകള് വഹിക്കുന്ന സിനിമകളും പതിമൂന്നാമത് മേള നിരവധിയുണ്ടായിരുന്നു. ലോകരാഷ്‌ട്രങ്ങളിലെ കലാകാരന്മാര് ജീവിതത്തെയും സിനിമയെയും എങ്ങനെ സമീപിക്കുന്നുവെന്നതിന്റെ വ്യക്തമായ അടയാളങ്ങള് മേളയുടെ സന്ദേശമായി മാറി. കോര്‍പ്പറേറ്റ് ഫണ്ടിംഗ് ചലച്ചിത്ര നിര്‍മ്മിതിയില് ഇടപെടുമ്പോള് ഫ്രെയിമുകളുടെ കരുത്തും ചടുലതയും കുറഞ്ഞുവരുന്നതിന്റെ മുദ്രകളായിരുന്നു റീത്ത് പാന്‍ചിന്റെ സീവാള്, മാച്ചീസ് എന്ന ചിത്രകാരന്റെ സ്വപ്‌നലോകത്തിലൂടെ കഥപറയുന്ന ഈ സിനിമയില് തെളിയുന്ന മാറുന്നകാലത്തിന്റെ കനല്‍പാടുകളാണ്. കിം കി ദുകിന്റെ ബ്രീത്ത് കൊറിയന് ജീവിതത്തിന്റെ മാറ്റത്തിലേക്ക് ചെന്നുതൊടുന്ന തീവ്രമായ അനുരാഗത്തിന്റെ കഥപറഞ്ഞുകൊണ്ടാണ്. കൊറിയന് സിനിമയുടെ വ്യാകരണം തിരുത്തിക്കുറിക്കുന്ന ദുക് തന്റെ പുതിയ ചിത്രത്തില് അനുരഞ്‌ജനത്തിനാണ് മുന്‍തൂക്കം നല്‍കുന്നത്. മനുഷ്യര് പാര്‍ക്കുന്ന ലോകത്തെപ്പറ്റി ആശങ്കകളോടെ ചിന്തിക്കുകയും ജീവിതവൃത്താന്തങ്ങള് സവിശേഷമായ ക്യാമറക്കോണിലൂടെ ആവിഷ്‌കരിക്കുകയും ചെയ്യുന്ന ഒട്ടേറെ ചിത്രങ്ങളും രാജ്യാന്തര മേളയിലുണ്ടായിരുന്നു. മത്സവിഭാഗത്തില് പ്രദര്‍ശിപ്പിച്ച ഹുസൈന് കാരബിയുടെ മൈ മെര്‍ലിന് ആന്റ് ബ്രാന്‍ഡോ, എന്റിക് റിവേറയുടെ പാര്‍ക് വൈ, റിഡ് സീലികിന്റെ റഫ്യൂജ്, മരീന റോണ്ടന്റെ പോസ്റ്റ്‌കാര്‍ഡ് ഫ്രം ലെനിന്‍ഗ്രാഡ്, ലോകസിനിമയിലുണ്ടായിരുന്ന താരാ ഇല്ലന്‍ബര്‍ഘറുടെ ബ്രൂട്ടസ്, മാജിദ് മജീദിയുടെ ദ സോങ് ഓഫ് സ്‌പാരോ തുടങ്ങിയവ. ജീവിതത്തിന്റെ കാവല്‍മാടമാകുന്ന സിനിമ സാംസ്‌കാരികമായ അതിദൂര വീക്ഷണങ്ങളാണ് പ്രേക്ഷകര്‍ക്ക് മുന്നില് അവതരിപ്പിക്കുന്നത്. കാഴ്‌ചയുടെ കലയായ സിനിമയില് ഇത്തരം നിര്‍വ്വണങ്ങള്‍ക്കുള്ള പ്രാധാന്യം അനുഭവിപ്പിക്കുന്ന പാക്കേജുകള് പതിമൂന്നാമത് മേളയിലുണ്ടായിരുന്നു. ഇസ്രേല് സംവിധായകന് അമോസ് ഗിതായിയുടെ ചിത്രങ്ങള് ചലച്ചിത്രത്തിന്റെ ലോകവീക്ഷണത്തിലേക്ക് പ്രേക്ഷകരെ നടത്തിക്കുന്നു.ഇന്ത്യന് ചലച്ചിത്ര മേളകളില് നിരീക്ഷണത്തിന്റെയും നടത്തിപ്പിന്റെയും കാര്യത്തില് ചോര്‍ച്ചകള് സംഭവിച്ചുകൊണ്ടിരിക്കുമ്പോഴും ചലച്ചിത്ര സൗന്ദര്യങ്ങളുടെ മുന്നില് ശിരസ്സു നമിക്കാന് തോന്നിപ്പിക്കുന്ന ഒട്ടേറെ സൃഷ്‌ടികള് മേളയില് പ്രദര്‍ശിപ്പിച്ചു. നാന് ടി. അചാന് സംവിധാനെ ചെയ്‌ത ദ ഫോട്ടോഗ്രാഫ്, അമര് ഹാക്കിന്റെ യെല്ലോഹൈസ് എന്നിവ ഉദാഹരണം. കലാകാരന്റെ ഉരുകുന്ന മനസ്സില് നിന്നും തിളച്ചുപൊങ്ങുന്ന ജീവിത സമീപനങ്ങളുടെ മുദ്രകളാണിവ. എകാന്തത, അവഗണന, പീഡനം, നിന്ദ, ഭീതി, നിസ്സഹായത, സ്‌ത്രീ- ബാല പീഡനങ്ങള്, അധിനിവേശം, പലായനം, തീവ്രവാദം സ്വത്വ പ്രതിസന്ധി തുടങ്ങി അനേകം വിഷയങ്ങള് ഉള്‍ക്കൊള്ളുന്ന സിനിമകള് കേരളത്തിന്റെ ചലച്ചിത്രോത്സവത്തിന്റെ പൊതു സ്വഭാവമാണ്. അവ തുര്‍ക്കിയില് നിന്നോ, ഇറാനില് നിന്നോ, ലാറ്റിനമേരിക്കയില് നിന്നോ, ആഫ്രിക്കയില് നിന്നോ, കേരളത്തില് നിന്നോ പകര്‍ത്തിയാലും എല്ലാ ഫ്രെയിമുകളിലും മനുഷ്യന് നേരിടുന്ന സനാതനമായ വേദനകളും പ്രശ്‌നങ്ങളും വായിച്ചെടുക്കാന് കഴിയും. ദൃശ്യ സമൃദ്ധിക്കിടയില് നിന്നും ഓരം ചേര്‍ത്തു നിര്‍ത്തിയ കാഴ്‌ചകളുടെ വേദിയാണ്.ലോകചലച്ചിത്ര സംസ്‌കാരം മനുഷ്യമനസ്സില് പതിപ്പിക്കുന്ന വെളിച്ചവും ഇരുളും ഭംഗിയായി സന്നിവേളിപ്പിക്കുന്ന ചിത്രങ്ങളായിരുന്നു സമകാലീന റഷ്യന് സിനിമകള്. ഐസന്‍ശ്‌റ്റീനും തര്‍ക്കോവിസ്‌കിയും ഫുഡോപ്‌കീനും മറ്റും സിനിമയുടെ ചരിത്രത്തില് എഴുതിച്ചേര്‍ത്ത ജീവിതഗന്ധിയായ സംസ്‌കൃതിയില് മാനവീതയുടെ വിശാലത പതിഞ്ഞുനില്‍പ്പുണ്ട്. എന്നാല് മാനവീയമൂല്യങ്ങള്‍ക്ക് സംഭവിക്കുന്ന വ്യതിയാനമാണ് പുതിയ റഷ്യന് സിനിമ അനുഭവപ്പെത്തുന്നത്. അധിനിവേശത്തിന്റെയും അധികാരത്തിന്റെയും വിഭജനത്തിന്റെയും പലായനത്തിന്റെയും നേരെ നിരാലംബതയുടെ കണ്ണും കാതും നീക്കിവയ്‌ക്കേണ്ടി വരുന്ന മനുഷ്യരുടെ ദുരന്തദീപ്‌തികളാണ് മത്സരവിഭാഗത്തില് പ്രദര്‍ശിപ്പിക്കുന്ന മിക്ക സിനിമകളും. അവ മാനവികതയുടെ മഞ്ഞുരുക്കത്തിന്റെ അനിവാര്യത പറഞ്ഞുറപ്പിക്കുന്നു. മനോസംഘര്‍ഷവും വേട്ടയാടലും നിറയുന്ന കനത്ത ഫ്രെയിമുകള് കൊണ്ട് സമ്പന്നമാണ് മത്സരവിഭാഗം. തുര്‍ക്കിയില് നിന്നുള്ള റഫ്യൂജ്, അള്‍ജീരിയന് ചിത്രം ദ യെല്ലോഹൗസ്, ഹുസൈന് കാരബിയുടെ മൈ മെര്‍ലിന് ആന്റ് ബ്രാന്‍ഡോ, മൊഹ്‌സര് അമിര് യൂസഫിന്റെ ഇറാനിയന് ചിത്രം ഫയര് കീപ്പര്, ഉബര്‍ട്ടോ പസോളിനിയുടെ ശ്രീലങ്കന് ചിത്രം മച്ചാന്, വെനിസ്വലയില് നിന്നുള്ള പോസ്റ്റ് കാര്‍ഡ് ഫ്രം ലെനിന്‍ഗ്രാഡ്, ലോറന്റ് സള്‍ഗസിന്റെ ഡ്രീം ഓഫ് ഡസ്റ്റ്, ഗിരീഷ് കാസറവള്ളിയുടെ ഗുലാബ് ടാക്കീസ്, നന്ദിതാ ദാസിന്റെ ഫിറാഖ്, മലയാള ചിത്രങ്ങളായ അടയാളങ്ങള് (എം. ജി. ശശി), ആകാശഗോപുരം (കെ. പി. കുമാരന്) എന്നിങ്ങനെ പതിനാല് സിനിമകള്. പല ചിത്രങ്ങളും ലോകമേളയില് പുരസ്‌കാരങ്ങള് നേടിയവയാണ്. ഓസ്‌കാര് എന്‍ട്രികളായി തെരഞ്ഞെടുക്കപ്പെട്ടവയുമുണ്ട്. ലാളിത്യത്തിന്റെയും കാര്‍ക്കശ്യത്തിന്റെയും ഷോട്ടുകളില് തീര്‍ത്തവയും ഭയരഹിത ഇടപെടലുകള്‍ക്കൊണ്ട് മനസ്സു തുറന്നിടുന്നതുമായ ക്യാമറഭാഷയുടെ സജീവ സാന്നിദ്ധ്യമാണ് ഈ ചിത്രങ്ങളില് തെളിയുന്നത്.അമര് ഹാക്കര് സംവിധാനം ചെയ്‌ത ദ യെല്ലോ ഹൗസ് അള്‍ജീരിയന് പര്‍വ്വതനിരകളുടെ പശ്ചാത്തലത്തില് വൃദ്ധ ദമ്പതികളുടെ മനസ്സിന്റെ നീറ്റല് അടയാളപ്പെടുത്തുന്നു അവരുടെ .മകന് വധിക്കപ്പെടുന്നു. അര്‍ദ്ധരാത്രിയില് നൂറു കിലോമീറ്റര് അകലെ മകന്റെ മൃതശരീരം പിതാവ് കണ്ടെടുക്കുന്നു. മകന്റെ മൃതശരീരവുമായി തന്റെ ട്രാക്‌റ്ററില് വീട്ടിലെത്തുന്ന പിതാവിന്റെ വിഹ്വലതകളാണ് ഈ ചിത്രം. മൂന്നാംലോക രാജ്യങ്ങളിലെ കൃഷിയിടങ്ങളും മനുഷ്യവിഭവ ശേഷിയും അധിനിവേശ ശക്തികളോടുള്ള ചെറുത്തുനില്‍പും കൊണ്ട് അര്‍ത്ഥസമ്പുഷ്‌ടമായ ദൃശ്യാംശങ്ങളിലൂടെ പകര്‍ത്തുകയാണ് സംവിധായകര്. ഇറാനിയന് സിനിമയുടെ ചാരുത അനുഭവപ്പെടുത്തുന്ന ഫയര് കീപ്പര്, ഹഫസ് എന്നിവ മത്സരചിത്രങ്ങളില് വേറിട്ടൊരു വിസ്‌മയ കാഴ്‌ചയായി. ജീവിതത്തെ മെതിച്ചു തീര്‍ക്കുന്ന പ്രതിസന്ധികളിലൂടെ കടന്നുപോകുകയാണ് ഡ്രീം ഓഫ് ഡസ്റ്റ്, ഫെയര്‍വെല് ഗുല്‍സാരി എന്നിവ. തുര്‍ക്കി ചിത്രം റഫ്യൂജി സ്വത്വനാശത്തിന്റെ മുറിപ്പാടുകളാണ് ആഖ്യാനിക്കുന്നത്. ആകാശഗോപുരം നാടകത്തിലെഴുതിയ മനുഷ്യജന്മത്തിന്റെ കയറ്റിറക്കങ്ങളിലൂടെ സഞ്ചരിച്ച് പ്രേക്ഷകരുടെ മനസ്സു പൊള്ളിക്കുന്നു. ആവിഷ്‌കാരത്തിലും പ്രമേയത്തിലും അനുഭവപ്പെടുത്തുന്ന തീക്ഷ്‌ണതയും ജീവിതപാഠത്തിന്റെയും മാധ്യമാവബോധത്തിന്റെയും കരുത്തും നല്‍കി പുതിയൊരു സമീപനരേഖകളാണ് ഈ സിനിമകള് മുന്നോട്ടുവയക്കുന്നത്.മൂന്നാംലോക സിനിമകള്‍ക്കു പ്രാധാന്യം നല്‍കി, ചലച്ചിത്രസൗന്ദര്യശാസ്‌ത്രത്തിന്റെ പ്രതിഭാഷ പ്രേക്ഷകരിലേക്ക് ഇഴചേര്‍ക്കുകയാണ് കേരളത്തിന്റെ രാജ്യാന്തര മേള. ലോകസിനിമ അനുഭപ്പെടുത്തുന്ന സാംസ്‌കാരിക സൂചകം സാമ്രാജ്യത്വ വിരുദ്ധതയാണ്. അധിനിവേശവും കലാപവും യുദ്ധവെറിയും നിറഞ്ഞ സാഹചര്യങ്ങളില് ജീവിതം പതിയുമ്പോള് മനംനീറ്റലുകളുടെ കനലുകള് ദൃശ്യപഥത്തില് പുതിയ ചലച്ചിത്രാബോധം ഉണര്‍ത്താതിരിക്കില്ല. മെക്‌സിക്കന് ചിത്രം അറോറ ബോറിന്, ഇറാന് സിനിമ മ്യൂസിക് ബോക്‌സ്, താര ഇലന്‍ബെര്‍ഗറുടെ ബ്രൂട്ടസ്, തായ്‌വാന് സിനിമ ഗോഡ് മാന് ഡോഗ്, സിങ്കപ്പൂരില് നിന്നുള്ള ഗോണ് ഷോപ്പിംഗ്, ഹോങ്കോംഗ് സിനിമ മൈ ബ്ലൂബറി നൈറ്റ്‌സ്, കൊയോഷി കുറസോവയുടെ ടോക്കിയോ സോണറ്റ, മസാറിയോ കൊബായാഷിയുടെ ദ റീബര്‍ത്ത് ബഞ്ചമിന് ഗില്‍മോറിന്റെ സണ് ഓഫ് എ ലയണ്, കിംകി ദുകിന്റെ ബ്രീത്ത്, ബഹ്‌മന് ഖൊറാദിയുടെ ഹാഫ് മൂണ്, തായ്‌ലണ്ടില് നിന്നുള്ള വണ്ടര്‍ഫുള് ടൗണ്, സീന് ബാക്കറുടെ പ്രിന്‍സ് ഓഫ് ബ്രോഡ്‌വെ, ഡന്‍മാര്‍ക്ക് ചിത്രം ടെറിബ്ലി ഹാപ്പി, പാക്കിസ്ഥാന് സിനിമ രാമചന്ദ് പാക്കിസ്ഥാനി, ബ്രസിലിന്റെ അനതര് ലൗസ്റ്റോറി, ചൈനീസ് ചിത്രം പ്ലാസ്റ്റിക് സിറ്റി. ഗോവന് മേളയില് പുരസ്‌കാരം നേടിയ ശ്രീലങ്കന് സിനിമ -ആകാശ കുസുമം തുടങ്ങി അമ്പത്തിയാറ് സിനിമകള് ലോകവിഭാഗത്തില് തിരശീലയിലെത്തി.ഇന്ത്യന് സിനിമയുടെ പുതിയമുഖം പ്രതിനിധാനം ചെയ്‌ത് കാഞ്ചീവരം (തമിഴ്-പ്രിയദര്‍ശന്), യാറൂങ് (ത്രിപുര), ഷോര്‍ട്ട് ചെയ്‌ന്, ബാരാ ന (ഹിന്ദി), ലിറ്റില് സിസൗ, ഫസ്റ്റ് ടൈം എന്നീ ചിത്രങ്ങളും മലയാളത്തിലെ പുതിയ ചിത്രഭാഷ ഉള്‍ക്കൊള്ളുന്ന രന്‍ജിത്തിന്റെ തിരക്കഥ, മോഹന്റെ കഥപറയുമ്പോള്, മധുപാലിന്റെ തലപ്പാവ്, ജയരാജിന്റെ ഗുല്‍മോഹര്, ടി. വി. ചന്ദ്രന്റെ വിലാപങ്ങള്‍ക്കപ്പുറം, രൂപേഷ് പോളിന്റെ ലാപ്പ്‌ടോപ്പ്, അഞ്‌ജലി മേനോന്റെ മഞ്ചാടിക്കുരു എന്നിവയും ഡോക്യുമെന്ററിയില് ലോകത്തിലെ വിവിധ ഭാഷകളിലെ മികച്ച ചിത്രങ്ങളും വ്യത്യസ്‌ത ജീവിതാഖ്യാനങ്ങളാകുന്ന നാല്‍പത്തിനാല് ഹ്രസ്വ സിനിമകളും മേളയിലുണ്ട്.ഇന്ത്യന് മാസ്റ്റേസില് ശ്യാം ബെനഗല്, കേതന് മേത്ത, സത്യജിത്‌റേ, ബുദ്ധദേവ് ഗുപ്‌ത, തുടങ്ങിയവരുടെ സിനിമകളും മാസ്റ്റേസ് സ്‌ട്രോക്‌സ് വിഭാഗം, അലന് റെനേയുടെ ചിത്രങ്ങളും, സമകാലീന മാസ്റ്റേസില് കരേന് സഖറോവിന്റെ ചിത്രങ്ങളും കൂടാതെ സമീറ മക്‌ബല് ബഫിന്റെയും ലൂയി ബുനുവല്ലിന്റെയും ബര്‍ഗ്‌മാന് തുടങ്ങിയവരുടെയും ഭരതന്റെ പ്രധാന സിനിമകളും പതിമൂന്നാമത് മേളയുടെ തിരശീല ചടുലമാക്കി. യൂസഫ് ഷഹീന് (ഈജിപ്‌ത്), ജൂള്‍ഡാസന് (യു. എസ്. എ), പി. എന്. മേനോന്, രഘുവരന്, ഭരത് ഗോപി, കെ.ടി. മുഹമ്മദ് എന്നിവരുടെ സ്‌മൃതി വിഭാഗം, അര്‍ജന്റീനയില് നിന്ന് ഫെര്‍ണാണ്ടോ ബിറി, ഇസ്രേലിയന് സംവിധാകനായ അമേസ് ഗിതായി, ആഫ്രിക്കന് സംവിധാകന് ഇദ്രിസ ഒയ്‌ഡു ചിത്രങ്ങളും റഷ്യന് ഫോക്കസ് വിഭാഗം സിനിമകളുടെ പ്രത്യയശാസ്‌ത്രവും സൗന്ദര്യപരമായ കാഴ്‌ചകളുടെ പാഠാവലി പ്രേക്ഷകര്‍ക്ക് നല്‍കി.സാമൂഹിക ജീവിതത്തിന്റെ വിശകലനങ്ങള്‍ക്കായി കാഴ്‌ചയുടെ ജാലകം തുറക്കുന്ന ചിലച്ചിത്രലോകം കലാപത്തിന്റെയും ആഭ്യന്തരയുദ്ധത്തിന്റെയും ചോരപ്പാടുകള്‍ക്കു നടുവില് നിന്നും സ്‌നേഹത്തിനും ഒരുമയ്‌ക്കും സമാധാനത്തിനും സ്വത്വപുന:സ്ഥാപനത്തിനും വേണ്ടി ശബ്‌ദിക്കുന്ന ഫ്രെയിമുകളിലൂടെ സാംസ്‌കാരികാവബോധം പ്രേക്ഷകരില് ചേര്‍ത്തുവച്ചു. മേളയുടെ നീക്കിയിരിപ്പും മറ്റൊന്നല്ല. മൂന്നാംകണ്ണിന്റെ മര്‍ത്ത്യഗാഥ അതിജീവനത്തിന്റെ, സഹനത്തിന്റെ നവ്യ കാഴ്‌ചയുടെ തിളക്കം തന്നെയാണിത്. സമ്പന്നമായ സംസ്‌കാര മുദ്രകളുടെ ജീവല്‍സ്‌പന്ദനവും. എന്നാല് ലോകസിനിമ ദൃശ്യസംസ്‌കൃതി മലയാളിയുടെ കാഴ്‌ചയിലും സിനിമയിലും എന്ത് മാറ്റമാണ് വരുത്തുന്നത് എന്ന ചോദ്യം ഓരോ മേളയ്‌ക്ക് ശേഷവും അവശേഷിക്കുന്നു. കാലത്തിന് നേരെ #ം#ി#ുഖം തിരിഞ്ഞുനില്‍ക്കുന്ന ചലച്ചിത്രഭാഷയക്ക് ജനജീവിതത്തിലോ, അവരുടെ മനനസംസ്‌കൃതിയിലോ സ്വാധീനം ചെലുത്താന് സാധിക്കില്ല. മലയാളസിനിമ നേരിടുന്ന പ്രതിസന്ധിയാണിത്. മാറുന്ന കേരളീയ ജീവിതത്തെ അവഗണിച്ചുകൊണ്ടുള്ള ചിത്രഭാഷ ഉപരിവിപ്‌ളമായ നിഴല്‍വിതാനങ്ങളായി മാറും മലയാളത്തില് രൂപപ്പെടുന്ന മിക്ക സിനിമകളും ഈ വിഭാഗത്തില്‍പ്പെടുന്നവയാണ്. ഇതില് നിന്നുള്ള കുതറിമാറ്റത്തിലേക്ക് ലോകസിനിമയും അവ നല്‍കുന്ന പാഠാവലിയും പ്രചോദനം നല്‍കുന്നമെന്ന് പ്രതീക്ഷിക്കാം.\nPosted by കുഞ്ഞിക്കണ്ണന് വാണിമേല് at 11:05 PM No comments:\nക്ഷാമത്തില് മുങ്ങിനില്‍ക്കുന്ന ഗ്രാമത്തിന്റെ മനുഷ്യത്വം വറ്റിപ്പോകുന്നത് പ്രേക്ഷകരുടെ മനസ്സിലേക്ക് ചേര്‍ത്തുപിടിക്കുന്ന ഒരു ജാപ്പനീസ് ചിത്രമുണ്ട്. ഇമാമുറയുടെ `ബാലഡ്‌സ് ഓഫ് നരയാമ. മലമുകളിലെ മരണത്തിലേയ്‌ക്കുള്ള സാഹസിക യാത്രയിലാണ് ഈ സിനിമ അവസാനിക്കുന്നത്. മലയാളസിനിമയുടെ അവസ്ഥയും ഇമാമുറയുടെ ചിത്രത്തിലെ അവസാന സീന് ഓര്‍മ്മപ്പെടുത്തുന്നു.2009- ജനുവരിയില് പ്രദര്‍ശനത്തിനെത്തിയ മലയാളസിനിമകള് കൂട്ടമായി തിയേറ്ററില് മൂക്കുകുത്തുകയാണ്. വന് പബ്ലിസിറ്റിയുടെ അകമ്പടിയിലിറങ്ങിയ സൂപ്പര്‍താരചിത്രം പോലും ഇനീഷ്യല് ഫുള് ഉണ്ടാക്കുവാന് സാധിക്കാത്ത സ്ഥിതിയിലാണ്. കവലകളില് സര്‍വ്വരോഗ സംഹാരികളുമായി ചില മുറിവൈദ്യന്മാര് പ്രത്യക്ഷപ്പെടാറുണ്ട്. ആദ്യം ചില്ലറ മാജിക്കുകള് കാണിച്ച് അവര് ജനത്തെ കൈയിലെടുക്കും. പിന്നീടാണ് തകരപ്പെട്ടിയിലെ സര്‍വ്വരോഗ സംഹാരി പുറത്തെടുക്കുക. മലയാളസിനിമയിലും ഇത്തരം സര്‍വ്വരോഗ സംഹാരികളുടെ തകരപ്പെട്ടിയുമായി പ്രത്യക്ഷപ്പെടുന്ന സംവിധായകരുടെ എണ്ണം വര്‍ദ്ധിച്ചിരിക്കുന്നു. ഇവരുടെ ഘോഷയാത്രയാണ് ജനുവരിയില് കേരളത്തിലെ പ്രദര്‍ശനശാലകളില്.കഥപറച്ചിലിന്റെ കാര്യത്തില് മലയാളത്തിലെ സംവിധായകര്‍ക്ക് കരുത്തരായിത്തീരാന് സാധിക്കുന്നില്ല. ഇതിന് മികച്ച ഉദാഹരണങ്ങളാണ് റാഫി മെക്കാര്‍ട്ടിന്റെ ലൗ ഇന് സിംഗപ്പോര്, വി.എം. വിനുവിന്റെ മകന്റെ അച്ഛന്, ദീപുവിന്റെ ക്രേസി ഗോപാലന് എന്നീ സിനിമകള്. ആവര്‍ത്തനവിരസങ്ങളായ കഥകള് തല്ലിപ്പഴുപ്പിക്കുമ്പോള് വെള്ളിത്തിരയില് നിന്ന് തെറിച്ചുവീഴുന്നത് മമ്മൂട്ടിയെ പോലുള്ള നടന്മാരാണ്. സ്ഥിരം ശൈലിയില് മലയാളത്തില് പിറന്നു വീഴുന്ന കുറെ ചിത്രങ്ങള് കാണുന്ന ഒരാള്‍ക്ക് ക്രേസി ഗോപാലാനോ, മകന്റെ അച്ഛനോ പോലുള്ള ഒരു സിനിമ അടിച്ചുപരത്തിയെടുക്കാം. സിനിമാ ഫോര്‍മുലകള് കുത്തിനിറച്ച പഴയ ചാക്കുകള് ഒന്നെടുത്തിട്ട് കുടയുക. മലയാളത്തിലെ സംവിധായകര്‍ക്ക് അതുമതി. അഥവാ പടത്തിന് നീളം വേണമെങ്കില് ശ്രീനിവാസനെയോ, സൂരജ് വെഞ്ഞാറമൂടിനെയോ കയറൂരി വിട്ടാല് സംഗതി എളുപ്പമാകും. എഴുപത്തിയഞ്ച് വര്‍ഷം പിന്നിട്ട മലയാളസിനിമ പണ്ടെന്നോ ഉപേക്ഷിച്ചുപോയ വിഡ്‌ഢിക്കുപ്പായങ്ങള് തകരപ്പെട്ടിക്കുള്ളില് നിന്നും പുറത്തെടുത്ത് പേര് ലൗ ഇന് സിംഗപ്പോര് എന്നാക്കിയാല് പ്രേക്ഷകര് തിയേറ്ററുകളില് ഇടിച്ചു കയറുന്ന കാലം കഴിഞ്ഞിരിക്കുന്നു. ഈ സ്ഥിതി തിരിച്ചറിയാത്തവര് നടന്മാരും സംവിധായകരുമാണ്. നല്ലൊരു തിരക്കഥ കിട്ടിയിട്ടും അത് പ്രേക്ഷകന്റെ യുക്തിയെ ചോദ്യം ചെയ്യാത്തവിധം ചിത്രീകരിക്കാന് വി.എം. വിനുവിന്റെ സംവിധാനശൈലിക്ക് സാധിച്ചില്ല. തിരക്കഥയിലെ വികാരങ്ങള് കാഴ്‌ചക്കാരിലേക്ക് സന്തോഷമായോ, ദു:ഖമായോ സംക്രമിപ്പിക്കാന് കഴിയണം. ഇതൊന്നുമില്ലെങ്കില് ശൂന്യമായ മനസ്സോടെയാകും പ്രേക്ഷകര് തിയേറ്റര് വിടുന്നത്. ജനുവരിലെത്തിയ സിനിമകള്- മകന്റെ അച്ഛന്, ലൗ ഇന് സിംഗപ്പോര്, കളേഴ്‌സ് തുടങ്ങിയവ കണ്ടിറങ്ങിയ പ്രേക്ഷകര് അനുഭവിക്കുന്നതും മറ്റൊന്നല്ല.നടന്മാരെ ആശ്രയിച്ച് കഥമെനഞ്ഞെടുക്കുന്ന മലയാളത്തില് നല്ല കഥയില്ലെങ്കില് മമ്മൂട്ടിക്കും മോഹന്‍ലാലിനും മാത്രമല്ല, ശ്രീനിവാസനും പൃഥ്വിരാജിനും ദിലീപിനുപോലും കാണികളുണ്ടാകില്ലെന്നതിന്റെ വ്യക്തമായ സൂചനയാണ് ജനുവരിയില് പുറത്തിറങ്ങിയ മലയാളസിനിമകളുടെ പരാജയം. ഒന്നിനുപിറകെ ഒന്നായി മലയാളചിത്രങ്ങള് തിയേറ്ററുകളില് പൊട്ടിത്തകരുമ്പോള് ആത്മപരിശോധന നടത്താന് നടന്മാരോ, സംവിധായകരോ തയാറാകുന്നില്ല. കഴിഞ്ഞ നാല് വര്‍ഷങ്ങളില് പ്രദര്‍ശനത്തിനെത്തിയ സിനിമകളുടെ കണക്കുകള് പരിശോധിച്ചാല് ഇത് വ്യക്തമാകും. 250-ഓളം സിനിമകള് പുറത്തിറങ്ങയതില് തിയേറ്ററില് നിന്നും മുടക്കുമുതല് തിരിച്ചു പിടിച്ചവയുടെ എണ്ണം 20-ല് താഴെയാണ്. റാഫി മെക്കാര്‍ട്ടിന്റെ ലൗ ഇന് സിംഗപ്പോര് എന്ന ചിത്രം മമ്മൂട്ടിയുടെ ഫാന്‍സുകാര്‍ക്കുപോലും മുഴുവന്‍സമയം തിയേറ്ററില് കണ്ടിരിക്കാന് കഴിയില്ല. ജീവിതത്തിന്റെ ഗതിവിഗതികള്‍ക്കിടയില് മച്ചു (മമ്മൂട്ടി) പുതുജീവിതത്തിലേക്ക് പ്രവേശിക്കുന്ന കഥ. അഭിനയകലയുടെ വിസ്‌മയങ്ങള് തീര്‍ത്ത മമ്മൂട്ടിയെപ്പോലുള്ള നടനെക്കൊണ്ട് ( നടന് താല്‍പര്യം കാണിച്ചാലും) ചെയ്യിക്കുന്ന ആട്ടവും പാട്ടും അസഹ്യമാണെന്ന് ആരെങ്കിലും പറഞ്ഞാല് കുറ്റം പറയാന് കഴിയില്ല. ഇത്തരം പൊള്ളയായ കഥാപാത്രങ്ങളെ തിരിച്ചറിയാന് മമ്മൂട്ടിക്കും മോഹന്‍ലാലിനും സാധിക്കുന്നില്ല എന്നത് അവരുടെ കരിയറിനെ ബാധിച്ചുകൊണ്ടിരിക്കുന്ന വിപത്താണ്. കുടുംബചിത്രങ്ങളെന്ന ലേബിളിലെത്തുന്ന വിലകുറഞ്ഞ കോമഡിചിത്രങ്ങളാണ് മലയാളസിനിമയുടെ തകര്‍ച്ച് മറ്റൊരു കാരണം. പ്രേക്ഷകരല്ല മലയാളചിത്രങ്ങളെ തകര്‍ക്കുന്നത്. ചലച്ചിത്രപ്രവര്‍ത്തകരാണ്. ഉള്‍ക്കനമുള്ള മികവുറ്റ സിനിമകള് അവതരിപ്പിക്കാന് സാധിക്കുന്നില്ല എന്നതാണ് യാഥാര്‍ത്ഥ്യം. ദീപുവിന്റെ ദിലീപ് ചിത്രം ക്രേസി ഗോപാലന്, രാജ് ബാബുവിന്റെ കളേഴ്‌സ് എന്നിവ ആസ്വദിക്കണമെങ്കില് കാലത്തിന്റെ സൂചി പത്തിരുപത് വര്‍ഷം പിറകോട്ട് തിരിച്ചുവയക്കണം. നായകന്മാരുടെ വണ്‍മാന്‍ഷോ കണ്ട് മലയാളികള് തിയേറ്ററില് കയറാന് മടിക്കുന്ന ഇക്കാലത്ത് ക്രേസി ഗോപാലന് പോലുള്ള ഗിമ്മിക്കുകളില് ദിലീപോ, ശ്രീനിവാസനോ പ്രത്യക്ഷപ്പെട്ടാലും ജനം കൈയൊഴിയും.സ്വന്തം ചിത്രത്തില് ആളാവുക എന്ന ദൗത്യം ഭംഗിയായി നിറവേറ്റിയ സമാന്തര സൂപ്പര്‍സ്റ്റാറാണെല്ലോ നടന് ശ്രീനിവാസന്. അദ്ദേഹത്തിന്റെ വടക്കുനോക്കിയന്ത്രവും ചിന്താവിഷ്‌ടയായ ശ്യാമളയും സത്യന് അന്തിക്കാടിന്റെ ആദ്യകാലചിത്രങ്ങളും മലയാളി കയ്യടിച്ചു സ്വീകരിച്ചു. എന്നാല് ശ്രീനിവാസന് പില്‍ക്കാലത്ത് നടത്തുന്ന അഥവാ ഞാനൊന്നുമറിഞ്ഞില്ല എന്ന നാട്യത്തില് പുലര്‍ത്തുന്ന ജനവിരുദ്ധതകളെ പ്രേക്ഷകര് തിരിച്ചറിയുന്നു. ശ്രീനിവാസന്റെ സിനിമകള് പ്രദര്‍ശനശാലകളില് നേരിടുന്ന പ്രതിസന്ധിക്ക് പുതിയ ഉദാഹരണമാണ് മകന്റെ അച്ഛന്. നല്ലൊരു തിരക്കഥയുണ്ടായിട്ടും സംവിധായകനോ, ബുദ്ധികൂര്‍മ്മതയുള്ള നടനോ പ്രേക്ഷകരെ ഇടവേളക്ക് ശേഷം തിയേറ്ററില് പിടിച്ചിരുത്താന് കഴിയുന്നില്ല. വെള്ളരിനാടകങ്ങളുടെ കാവല്‍ക്കാരാവാന് മലയാളികളും തയാറെല്ലെന്ന് മകന്റെ അച്ഛന് പ്രദര്‍ശിപ്പിക്കുന്ന കേന്ദ്രങ്ങള് അടയാളപ്പെടുത്തുന്നു. സൂപ്പര്‍താരങ്ങള് സെലക്‌ടീവാകണം എന്ന് മുറവിളിക്കൂട്ടുന്ന ( കടപ്പാട്-കോഴിക്കോട്ടെ പത്രസമ്മേളനം) നടന് ശ്രീനിവാസന് സ്വന്തം കാര്യത്തില് കാണിക്കുന്ന അലംഭാവം പരിഹരിച്ചാലും പ്രേക്ഷകരും നിര്‍മ്മാതാക്കളും രക്ഷപ്പെടും. വിനീത് ശ്രീനിവാസന് മകന്റെ അച്ഛന് എന്ന ചിത്രത്തിലൊരിടത്ത് സൂചിപ്പിക്കുന്നത് പോലെ `ഇത്തരം തറവിറ്റുകളെ' പ്രോത്സാഹിപ്പിച്ചാല് മലയാളസിനിമയുടെ നാശം എളുപ്പമാകും. മികച്ച സാങ്കേതികതയും മനോഹരമായ നൃത്തങ്ങളും കൊണ്ട് കേരളത്തിലെ യുവജനങ്ങള്‍ക്ക് അന്യഭാഷാ ചിത്രങ്ങള് ഹരമായിക്കഴിഞ്ഞു. വില്ല് പോലുള്ള തമിഴ് സിനിമകള് മലയാളചിത്രങ്ങളേക്കാള് കളക്‌ഷന് നേടി മുന്നേറുകയാണ്.പഴഞ്ചന് സൂത്രവാക്യങ്ങളില് തറഞ്ഞുനില്‍ക്കുന്ന നടന്മാരുടെ തറവേഷങ്ങള്‍ക്ക് കയ്യടിക്കാന് പ്രേക്ഷകര് മടികാണിച്ചു തുടങ്ങി. വളരെ പ്രതീക്ഷയോടെയെത്തിയ ലൗ ഇന് സിംഗപ്പോര് താരാരാധകര്‍പോലും ഉപേക്ഷിക്കുന്നു. മിമിക്രിയിലൂടെ സ്വയം അവഹേളിതനാകാന് താരത്തെ നിര്‍ബന്ധിതനാക്കിയ റാഫിമെക്കാര്‍ട്ടിന് ടീം മലയാളികളോട് നടത്തുന്ന വെല്ലുവിളിയാണ് ഈ സിനിമ. മകന്റെ അച്ഛന് എന്ന വി. എം. വിനു ചിത്രത്തിന്റെ സ്ഥിതിയും വ്യത്യസ്‌തമല്ല. അന്യഭാഷാ ചിത്രങ്ങളുമായി തട്ടിച്ചു നോക്കുമ്പോഴാണ് മലയാളസിനിമയുടെ വളര്‍ച്ചയില്ലായ്‌മ എത്രത്തോളം വലുതാണെന്ന് തിരിച്ചറിയുന്നത്. ഊതിവീര്‍പ്പിച്ച പെരുങ്കളിയാട്ടങ്ങള് ഹിന്ദിയിലും തമിഴിലും കന്നഡത്തിലും എട്ടുനിലിയില് പൊട്ടുമ്പോഴും കാമ്പുള്ള ചിത്രങ്ങള്‍ക്ക് പ്രേക്ഷകര് വന് സ്വീകരണമാണ് നല്‍കുന്നത്. മലയാളത്തിലാകട്ടെ മികച്ച ചിത്രങ്ങളെന്ന് സംവിധായകര് സ്വയം പ്രഖ്യാപിക്കുന്നവ കണ്ടിരിക്കാന് കാണികള് തയാറാകാത്തത് സിനിമാസംബന്ധമായ അറിവില്ലായ്‌മ കൊണ്ടല്ല, സിനിമകള് പൊറാട്ടുനാടകങ്ങളാകുന്നതാണ് കാരണം. സൂപ്പര് താരങ്ങളാണ് മലയാളസിനിമയുടെ പ്രതിസന്ധിയെന്ന് ആവര്‍ത്തിച്ചു പ്രഖ്യാപിക്കുന്ന ഡോ. ബിജുവിന്റെ രാമന് എന്ന ചിത്രം പ്രതിഫലിപ്പിക്കുന്നതും മറ്റൊന്നല്ല. സോഹന്‍ലാല് സംവിധാനം ചെയ്‌ത ഓര്‍ക്കുക വല്ലപ്പോഴും തിയേറ്ററുകളില് വന് പരാജയമായതും പരിശോധിച്ചാല് തിരക്കഥയില് നിന്നും സിനിമയിലേക്കുള്ള ദൂരം വ്യക്തമാകുന്നതേയുള്ളൂ.മലയാളത്തിലെ ചലച്ചിത്രപ്രവര്‍ത്തകരുടെ മുഖ്യ അജണ്ട വാര്‍ത്താസമ്മേളനങ്ങളായിമാറിക്കൊണ്ടിരിക്കുന്നു. സിനിമയേക്കാള് വലുത് സംഘടനയാണെന്ന് കരുതുന്നവര്‍ക്ക് ആലോചിക്കാന് സാധിക്കാതെ പോകുന്നത് വ്യവസായത്തിന്റെ നിലനില്‍പ്പാണ്. സൂപ്പര്‍താരങ്ങളാണ് സിനിമയുടെ പ്രതിസന്ധിയെന്ന് വാദിക്കുന്ന സംവിധായകന് വിനയനെപ്പോലുള്ളവരുടെ സംഘടന മികച്ച ഒരു ചിത്രം ഒരുക്കുന്നതിനെക്കുറിച്ചോ, വ്യവസായത്തെ നിലനിര്‍ത്തുന്നതിനെപ്പറ്റിയോ എന്ത് ആലോചനകളാണ് നടത്തുന്നത്. ജനാധിപത്യ സംവിധാനത്തില് സംഘടനകളും അവകാശങ്ങളും അനിവാര്യമാണ്. പക്ഷേ, സിനിമയില്ലാതെ സംഘടനകൊണ്ട് മാത്രം പ്രയോജനമുണ്ടാകില്ല. മലയാളസിനിമ കാത്തുസൂക്ഷിച്ച (പുറമെയെങ്കിലും) ഐക്യവും സര്‍ഗോന്മുഖതയും കെട്ടപോകുന്ന അഥവാ കെടുത്തുന്ന ശബ്‌ദഘോഷങ്ങളിലാണ് മിക്കവര്‍ക്കും താല്‍പര്യം. ക്യാമറകള്‍ക്ക് പിന്നില് നില്‍ക്കുന്നവര്‍ക്ക് ക്യാമറകളുടെ മുന്നില് നിന്ന് മാറിനില്‍ക്കാന് കഴിയാത്ത ആവേശം. മലയാളത്തിലെ സിനിമാ പ്രവര്‍ത്തകര്‍ക്കിടയില് പകപോക്കലിന്റെയും വിഴുപ്പലക്കിന്റെയും വീറും വാശിയും നിലനില്‍ക്കുന്നതിനിടയില്, തട്ടുപൊളിപ്പന് ചിത്രങ്ങളില് ചിലതെങ്കിലും വിജയം നേടി വ്യവസായത്തെ മുന്നോട്ട് നയിക്കുമ്പോള് വിവാദ പ്രസ്‌താവനായുദ്ധം കൊണ്ട് പ്രതിസന്ധി രൂക്ഷമാക്കാനേ സാധിക്കൂ. സൂപ്പര്‍താരങ്ങള് ചിത്രങ്ങള് തെരഞ്ഞെടുക്കണം ( ശ്രീനിവാസന്), മമ്മൂട്ടി തൊഴിലാളിവര്‍ഗ്ഗത്തിന്റെ ആരാച്ചാര് (വിനയന്-ചാനല് വാര്‍ത്ത) രാജമാണിക്യം മമ്മൂട്ടിയേയും മോഹന്‍ലാലിനേയും രക്ഷിക്കില്ല (ഡോ. ബിജു- മാതൃഭൂമി ആഴ്‌ചപ്പതിപ്പ്) തുടങ്ങിയ ആപ്‌തവാക്യങ്ങളുടെ ചുമരെഴുത്ത് മലയാളത്തിന്റെ ദൃശ്യപഥത്തിന് എന്തുരീതിയില് ഗുണം ചെയ്യും! ഇത്തരം സമവാക്യങ്ങളല്ല, ജനുവരി റിലീസുകളായ ലൗ ഇന് സിംഗപ്പോര്, മകന്റെ അച്ഛന്, ക്രേസി ഗോപാലന്, കളേഴ്‌സ്, രാമന്, ലോലിപോപ്പ് (ക്രിസ്‌തുമസ് ചിത്രം) മുതലായവയുടെ പോരായ്‌മകള് ഡോ. ബിജു, ശ്രീനിവാസന്, റാഫി മെക്കാര്‍ട്ടിന്, ഷാഫി, ദിപു ഉള്‍പ്പെടെയുള്ളവര് തിരിച്ചറിയണം. മലയാളസിനിമയുടെ പ്രധാന പ്രതിസന്ധി മാധ്യമാവബോധം നേടിയ പ്രേക്ഷകരും കാലത്തിന് നേരെ മുഖം തിരിക്കുന്ന ചലച്ചിത്രപ്രവര്‍ത്തകരുമാണ്.\nPosted by കുഞ്ഞിക്കണ്ണന് വാണിമേല് at 10:35 PM No comments:


ബ്രെക്സിറ്റ് കരാര് ഭീഷണിയെന്ന് ട്രംപ്\nബ്രക്സിറ്റ് ചര്‍ച്ചകളും നടപടിക്രമങ്ങളും അവസാനഘട്ടത്തിലേക്ക് കടക്കുന്നതിനിടെയാണ് അമേരിക്കന് പ്രസിഡന്റ് ഡൊണാള്‍ഡ് ട്രംപിന്റെ വിമര്‍ശനം.\n27 Nov, 2018 at 02:36 AM\nപ്രധാനമന്ത്രി തെരേസ മേ രൂപം നല്‍കിയ ബ്രക്സിറ്റ് കരാര് അമേരിക്ക-യു.കെ വ്യാപാര കരാറിന് ഭീഷണിയാണെന്ന് ഡൊണാള്‍ഡ് ട്രംപ്. കരാറിലെ ഏത് നിബന്ധനയാണ് വ്യാപാരത്തെ ബാധിക്കുന്നത് എന്ന് ട്രംപ് വ്യക്തമാക്കിയില്ല. ബ്രക്സിറ്റ് ചര്‍ച്ചകള് സൂഷ്മമായി നിരീക്ഷിക്കുയാണെന്നും അമേരിക്കന് പ്രസിഡന്റ് കൂട്ടിച്ചേര്‍ത്തു.\nബ്രക്സിറ്റ് ചര്‍ച്ചകളും നടപടിക്രമങ്ങളും അവസാനഘട്ടത്തിലേക്ക് കടക്കുന്നതിനിടെയാണ് അമേരിക്കന് പ്രസിഡന്റ് ഡൊണാള്‍ഡ് ട്രംപിന്റെ വിമര്‍ശനം. നിലവില് യു.കെ പ്രസിഡന്റ് തെരേസ മേ രൂപീകരിച്ച വിട്ടുപോകല് കരാര് അമേരിക്കയുമായുള്ള വ്യാപാരത്തെ ബാധിക്കുമെന്നാണ് ട്രംപിന്റെ വിലയിരുത്തല്. കരാര്‍പ്രകാരം യു.കെക്ക് അമേരിക്കയുമായി വ്യാപാരം നടത്താനാവാത്ത സ്ഥിതിയാണുള്ളതെന്ന് ട്രംപ് പറഞ്ഞു.\nട്രംപിന്റെ വിമര്‍ശനത്തിന് യു.കെ ഔദ്യോഗികമായി പ്രതികരിച്ചിട്ടില്ല. ബ്രക്സിറ്റ് കരാറില് ഡിസംബര് 11ന് നടക്കാനിരിക്കുന്ന പാര്‍ലമെന്റ് വോട്ടെടുപ്പില് ശ്രദ്ധ കേന്ദ്രീകരിച്ചിരിക്കുകയാണ് തെരേസ മേ. നിലവിലെ ധാരണപ്രകാരം അമേരിക്കയുമായി യു.കെക്ക് യൂറോപ്യന് യൂണിയന് നിര്‍ദേശിക്കുന്ന വ്യാപാരത്തിന് അനുമതിയുണ്ട്. 2020 ഡിസംബറോടെ യു.കെക്ക് അമേരിക്കയുള്‍പ്പടെയുള്ള രാജ്യങ്ങളുമായുള്ള വ്യാപാരത്തിന്റെ കാര്യത്തില് പുതിയ തീരുമാനങ്ങള് കൈക്കൊള്ളാം. എന്നാല് നിലവിലെ അനിശ്ചിതത്വം ഇരു രാജ്യങ്ങള് തമ്മിലെ വ്യാപാരത്തില് കാര്യമായ തിരിച്ചടിയുണ്ടാക്കിയിട്ടുണ്ട്.\nDonald J. TrumpBrexitBrexit deal


വയലിനിസ്റ്റ് ബാലഭാസ്കറിന്‍റെ അപകടം: പുതിയ വെളിപ്പടുത്തല് – USMalayalee.com\nHome വാരാന്ത്യം\tവയലിനിസ്റ്റ് ബാലഭാസ്കറിന്‍റെ അപകടം: പുതിയ വെളിപ്പടുത്തല്\nവയലിനിസ്റ്റ് ബാലഭാസ്കര് അപകടത്തില്‍പെട്ട സ്ഥലത്തുനിന്ന് അസ്വാഭാവികമായ ചില കാര്യങ്ങള് ശ്രദ്ധയില്‍പ്പെട്ടിരുന്നതായി കൊച്ചിന് കലാഭവനിലെ സൗണ്ട് റെക്കോഡിസ്റ്റായിരുന്ന സോബി ജോര്‍ജ്. സംഭവം നടന്നു പത്തു മിനിറ്റിനുള്ളില് അതുവഴി കടന്നുപോകുമ്പോള് അപകടം ശ്രദ്ധയില്‍പെട്ടു വാഹനം നിര്‍ത്താന് ശ്രമിച്ചിരുന്നുവെന്നും എന്നാല് റോഡ് ബ്ലോക്കായി തുടങ്ങിയിരുന്നതിനാല് നിര്‍ത്താതെ പോവുകയായിരുന്നുവെന്നും സോബി ജോര്‍ജ് പറഞ്ഞു.\nകഴക്കൂട്ടത്ത് ചെന്നപ്പോഴാണ് അപകടത്തില്‍പെട്ടത് ബാലഭാസ്കറിന്‍റെ വാഹനമായിരുന്നെന്ന വിവരം അറിയുന്നത്. അതുവഴി കടന്നുപോകുമ്പോള് മെലിഞ്ഞ ഒരാള് സ്ഥലത്തുനിന്ന് ഓടിപ്പോകുന്നതും മറ്റൊരാള് ബൈക്ക് തള്ളിക്കൊണ്ടു സ്ഥലത്തുനിന്നു പോകുന്നതും ശ്രദ്ധയില്‍പ്പെട്ടിരുന്നു. അപ്പോള് തന്നെ അസ്വാഭാവികത തോന്നിയിരുന്നതിനാല് ഇക്കാര്യം അന്വേഷണ ഉദ്യോഗസ്ഥരെ അറിയിക്കാന് ശ്രമിച്ചിരുന്നു സോബിപറഞ്ഞു.\nബാലഭാസ്കര് മരിച്ചശേഷം സംഭവത്തില് ദുരൂഹത ഉയര്‍ന്നതോടെയാണു തന്‍റെ സംശയം ബലപ്പെട്ടതെന്ന് സോബി പറയുന്നു. ബാലഭാസ്കറുമായോ ഒപ്പമുള്ളവരുമായോ അടുപ്പമില്ലാതിരുന്നതിനാല് പരിചയമുള്ള ഗായകന് മധു ബാലകൃഷ്ണനെ വിളിച്ചു കാര്യങ്ങള് പറഞ്ഞു. ഇരുവരും ബന്ധുക്കളാണെന്ന് അറിയാമായിരുന്നു. ബാലഭാസ്കറിന്‍റെ ട്രൂപ്പ് കോഡിനേറ്റര് പ്രകാശ് തമ്പി എന്നൊരാളാണു കേസുമായി ബന്ധപ്പെട്ട കാര്യങ്ങള് നോക്കുന്നതെന്ന് മധു ബാലകൃഷ്ണനാണു പറഞ്ഞത്. അദ്ദേഹത്തോടു കാര്യങ്ങള് പറഞ്ഞാല് മതിയാകുമെന്നും ബന്ധുക്കളോടു പറയേണ്ടതില്ലെന്നും മധു പറഞ്ഞു.\nഅങ്ങനെ പ്രകാശ് തമ്പിയെ വിളിച്ചെങ്കിലും നല്ല പ്രതികരണം ലഭിച്ചില്ല. അല്‍പം മോശമായാണു സംസാരിച്ചതും. ഒരു വിവരം പറഞ്ഞു എന്നേ ഉള്ളൂ, കേസിന് എന്തെങ്കിലും ഗുണമാകുമെങ്കില് ആകട്ടെ എന്നു കരുതിയാണു പറഞ്ഞതെന്നും സോബി പറഞ്ഞു. ഇത് ആരോടെങ്കിലും പറഞ്ഞിരുന്നോയെന്നും അദ്ദേഹം ചോദിച്ചു. ഫോണ് വെച്ചുകഴിഞ്ഞ് പത്തു മിനിറ്റുകഴിഞ്ഞ് അദ്ദേഹം തന്നെ തിരിച്ചു വിളിച്ച് ഇതുമായി ബന്ധപ്പെട്ട കേസ് ആറ്റിങ്ങല് സിഐ ആണ് അന്വേഷിക്കുന്നതെന്നു പറഞ്ഞു. ചേട്ടന്‍റെ നമ്പര് സിഐയ്ക്ക് കൊടുത്തിട്ടുണ്ട്. വിളിച്ചാല് അവിടെ ചെന്ന് മൊഴി കൊടുക്കേണ്ടിവരുമെന്നും പറഞ്ഞു. അതിനു കുഴപ്പമില്ലെന്ന് മറുപടിയും നല്‍കി. എന്നാല് പിന്നീട് അതില് നടപടികളൊന്നുമുണ്ടായില്ല. ഇങ്ങനെയൊക്കെയാണെങ്കിലും പിന്നീട് ഒരു ഘട്ടത്തിലും പ്രകാശ് തമ്പിയെ സംശയമുള്ളതായി എവിടെയും വാര്‍ത്തകള് കണ്ടിരുന്നില്ല. ഇപ്പോള് പ്രകാശ് തമ്പിയെ അറസ്റ്റു ചെയ്തതോടെയാണ് ബാലഭാസ്കറിന്‍റെ പിതാവ് സംശയമുണ്ടെന്നും അന്വേഷിക്കണമെന്നും ആവശ്യമുന്നയിച്ചത്. ഇതോടെയാണ് കഴിഞ്ഞ ദിവസം ബാലുവിന്‍റെ പിതാവിന്‍റെ നമ്പര് സംഘടിപ്പിച്ച് അദ്ദേഹത്തെ വിളിച്ചു കാര്യങ്ങള് പറഞ്ഞത്. അന്വേഷണ ഉദ്യോഗസ്ഥന്‍റേതെന്നു പറഞ്ഞു നല്‍കിയ നമ്പരിലേക്കു പലപ്രാവശ്യം വിളിച്ചെങ്കിലും എടുത്തില്ലെന്നും സോബി പറയുന്നു.\nകഴിഞ്ഞ സെപ്റ്റംബറിലാണ് തിരുവനന്തപുരം പള്ളിപ്പുറത്തിനു സമീപത്തു വച്ച് വയലിനിസ്റ്റ് ബാലഭാസ്കറിന്‍റെ കാര് അപകടത്തില് പെട്ടത്. മകള് അപകടത്തില് മരിക്കുകയും ഗുരുതരാവസ്ഥയിലായിരുന്ന ബാലഭാസ്കര് പിന്നീട് ആശുപത്രിയില് മരണത്തിനു കീഴടങ്ങുകയുമായിരുന്നു. സ്വര്‍ണക്കടത്തു കേസില് ബാലഭാസ്കറിന്‍റെ അടുപ്പക്കാര് അറസ്റ്റിലാകുകയും അന്വേഷണം അവരിലേക്ക് നീളുകയും ചെയ്തതോടെയാണ് ബാലഭാസ്കറിന്‍റെ പിതാവ് മകന്‍റെ മരണത്തില് ഇവരുടെ ഇടപെടല് ഉണ്ടാകാമെന്ന സംശയം ഉയര്‍ത്തിയത്.\nവയലിനിസ്റ്റ് ബാലഭാസ്കറിന്‍റെ അപകടം: പുതിയ വെളിപ്പടുത്തല് was last modified: June 2nd, 2019 by admin


iqoo z3 5g review malayalam | iQOO Z3 5G Review: കുറഞ്ഞ വിലയിൽ ഒരു പ്രീമയം ഫോൺ - Tech - Malayalam News\nപ്രീമിയം ഫോണുകളുടെ ഗുണനിലവാരവും സവിശേഷതകളും ഉൾക്കൊള്ളിച്ച് കൊണ്ട് 20,000 രൂപയ്ക്ക് താഴെ ഒരു ഫോൺ. ഏറ്റവും കുറഞ്ഞ വാക്കിൽ iQOO Z3 5Gയെ ഇങ്ങനെ വിശേഷിപ്പിക്കാം. കാരണം Snapdragon 768Gയുള്ള ഇന്ത്യയിലേ ആദ്യത്തെ ഫോൺ നിങ്ങൾക്ക് 19,990 രൂപയ്ക്ക് സ്വന്തമാക്കാം.\niQOO Z3 5Gൻൻ്റെ ബോക്സ് പൊട്ടിക്കുന്നതിന് മുൻപ് തന്നെ ഫോണിനോട് ഒരു മതിപ്പ് തോന്നും. അത്ര നീറ്റ് ആയിട്ടാണ് ഫോൺ പാക്ക് ചെയ്തിരിക്കുന്നത്. ഇനി ബോക്സ് തുറന്ന് ഫോൺ എന്ന് പുറത്തെടുത്ത് നോക്കിയാൽ, ആരേയും ആകർഷിപ്പിക്കുന്ന നിറത്തിലും രൂപത്തിലുമാണ് ഫോൺ അവതരിപ്പിച്ചിരിക്കുന്നതെന്ന് മനസിലാക്കാം.\nBest Smartphones Under Rs 20,000: ജൂണിൽ വാങ്ങാവുന്ന5ഫോണുകൾ\nBest Smartphones Under Rs 50000 | അന്തസ് കാട്ടാൻ പറ്റിയ5ഫോണുകൾ\nകളർ മാറുന്ന രീതിയിലുള്ള ത്രീഡി കേർവ്ഡ് പ്രതലമാണ് ഫോണിൻ്റെ പിൻ ഭാഗത്ത് ഉള്ളത്. പോളിമർ പ്ലാസ്റ്റിക്കിൽ ആണ് ഇത് നിർമ്മിച്ചിരിക്കുന്നത്. സൈബർ ബ്ലൂ വേരിയൻ്റ് ആണ് ചിത്രത്തിലുള്ളത്.\nPhotos|എം ഐയുടെ ക്യുഎൽഇഡി ടിവി 75: ബിഗ് സ്ക്രീൻ ഇനി വീട്ടിലും\nRealme X7 Max 5G review: റിയൽ‌മി എക്സ്7മാക്സ്5ജി റിവ്യു\nക്വാൽകോമിന്റെ സ്‌നാപ്ഡ്രാഗൺ 768 ജി ഉപയോഗിക്കുന്ന ഇന്ത്യയിലെ ആദ്യത്തെ സ്മാർട്ട്ഫോണാണ് iQOO Z3 5G . ഈ ഫോണിന് 8.5mm കനവും 185.5 ഗ്രാം ഭാരവുമുണ്ട്.\nആൻഡ്രോയിഡ് 11 അധിഷ്‌ഠിത ഫന്റൗച്ച് 11.1 പ്രവർത്തിപ്പിക്കുന്ന ഫോൺ എൽപിഡിഡിആർ4എക്‌സ് റാമും യുഎഫ്എസ് 2.2 ഉം ഉപയോഗിക്കുന്നു. IQOO Z3 5G- യിലെ മെമ്മറി ഓപ്ഷനുകൾ വേരിയന്റുകളിലും അവയുടെ വിലയിലും സൂചിപ്പിച്ചിരിക്കുന്നു.\n6.58 ഇഞ്ച് എൽസിഡിയും 2408x1080 പിക്‌സൽ റെസല്യൂഷനും 120 ഹെർട്സ് റീഫ്രഷ് റേറ്റും ഫാസ്റ്റ് ഗെയിമിംഗ് പ്രതികരണത്തിനായി 180 ഹെർട്സ് ടച്ച് സാമ്പിൾ റേറ്റുമാണ് സ്മാർട്ട്‌ഫോണിലെ ഡിസ്‌പ്ലേ. അഞ്ച് പാളികളുള്ള ലിക്വിഡ് കൂളിംഗ് സംവിധാനമാണ് ഗെയിമിംഗിനിടെയുള്ള ചൂട് കുറയ്ക്കുന്നത്.\n64 മെഗാപിക്സൽ പ്രൈമറി ലെൻസ്, 8 മെഗാപിക്സൽ 120 ഡിഗ്രി അൾട്രാ വൈഡ് ലെൻസ്,2മെഗാപിക്സൽ മാക്രോ ലെൻസ് എന്നിവ ഉൾപ്പെടുന്ന ട്രിപ്പിൾ ലെൻസ് ക്യാമറ സജ്ജീകരണമാണ് ഐക്യുഒ ഇസഡ്35 ജിയിൽ ഉള്ളത്. സൂപ്പർ നൈറ്റ് മോഡ്, 60 എഫ്പി‌എസിൽ4കെ വീഡിയോകൾ, എൽഇഡി ഫ്ലാഷ്, എച്ച്ഡിആർ റെക്കോർഡിംഗ് എന്നിവയും അതിലേറെയും സവിശേഷതകളുമായാണ് സജ്ജീകരണം. മുൻവശത്ത് 16 മെഗാപിക്സൽ സെൽഫി ഷൂട്ടർ ഉണ്ട്\n55W ഫ്ലാഷ് ചാർജ് പിന്തുണയുള്ള 4400 mAh ബാറ്ററിയാണ് ഉപകരണത്തിന്റെ പിന്തുണ. 50 മിനിറ്റിനുള്ളിൽ ഉപകരണം പൂർണ്ണമായും ചാർജ് ചെയ്യാനാകുമെന്ന് കമ്പനി അവകാശപ്പെടുന്നു.\nകണക്റ്റിവിറ്റി ഓപ്ഷനുകളിൽ ഒരു സിമ്മിന്5ജി പിന്തുണയുള്ള ഒരു ഹൈബ്രിഡ് സിം സ്ലോട്ട്, യുഎസ്ബി ടൈപ്പ്-സി പോർട്ട്, വൈ-ഫൈ 802.11, ബ്ലൂടൂത്ത് 5.1 എന്നിവ ഉൾപ്പെടുന്നു.\niQOO Z3 5G: സ്‌നാപ്ഡ്രാഗൺ 768 ജി പ്രൊസർ ഉള്ള ഇന്ത്യയിലെ ആദ്യ ഫോൺ


ഉത്തര്‍പ്രദേശിലെ സ്ട്രോങ് റൂമില് നിന്നും ഇവിഎം കടത്താന് ശ്രമം; ബിഎസ്പി പ്രവര്‍ത്തകരും പ്രദേശവാസികളും ചേര്‍ന്ന് തടഞ്ഞു\nPrevious Article ഞാന് വീണ്ടും പ്രധാനമന്ത്രിയാകും - നരേന്ദ്രമോദി ; ബിജെപി മുന്നൂറിലധികം സീറ്റ് നേടും - അമിത് ഷാ\nNext Article ബംഗാളിലെ അക്രമങ്ങള്‍ക്ക് പിന്നില് തൃണമൂല് കോണ്‍ഗ്രസ് ; പൊലീസ് കാഴ്ചക്കാരായി നോക്കി നിന്നു - അമിത് ഷാ\nഅമേഠിയ്ക്കു പിന്നാലെ ഉത്തര്‍പ്രദേശിലെ ഡൊമിയാ ഗഞ്ച് മണ്ഡലത്തിലെ സ്ട്രോങ് റൂമില് നിന്നും ഇലക്ട്രോണിക് വോട്ടിങ് മെഷീനുകള് കടത്താന് ശ്രമം. ഇവിടെ മഹാസഖ്യത്തിന്റെ സ്ഥാനാര്‍ത്ഥിയായ അഫ്താബ് ആലത്തിനെതിരെ ബിജെപിയുടെ ജഗതംബിക പാല് ആണ് മത്സരിക്കുന്നത്. മെഷീന് കടത്താന് ശ്രമിച്ച സംഭവത്തിന്റെ വീഡിയോ പുറത്തുവന്നു.\nഉത്തര്‍പ്രദേശ് ഡോട്ട് ഓര്‍ഗ് വെബ്സൈറ്റിലെ മാധ്യമപ്രവര്‍ത്തകനായ അനില് തിവാരിയാണ് ഇതുസംബന്ധിച്ച വീഡിയോ പങ്കുവെച്ചത്. സിറ്റി ഹെഡ്ക്വാട്ടേഴ്സിലെ സ്ട്രോങ് റൂമില് നിന്നും രണ്ടു വാഹനത്തില് ഇവിഎം പുറത്തെടുക്കാന് ശ്രമം നടന്നതായി തിവാരി ട്വിറ്ററില് വ്യക്തമാക്കി. ഇവിഎം നിറച്ച വാഹനം പ്രധാന കവാടത്തില്‍വെച്ച് പ്രദേശവാസികളും ബിഎസ്പി പ്രവര്‍ത്തകരും വാഹനം തടഞ്ഞെന്ന് മഹാസഖ്യ പ്രവര്‍ത്തകര് വ്യക്തമാക്കിയതായും തിവാരി ട്വീറ്റ് ചെയ്തു. ഉത്തര്‍പ്രദേശ് തെരഞ്ഞെടുപ്പു കമ്മീഷനെ ടാഗ് ചെയ്താണ് അനില് തിവാരി വീഡിയോ ട്വീറ്റു ചെയ്തത്. സംഭവത്തോട് തെരഞ്ഞെടുപ്പു കമ്മീഷന് ഇതുവരെ പ്രതികരിച്ചിട്ടില്ല.\nനേരത്തെ അമേഠിയിലെ സ്ട്രോങ് റൂമുകളില് നിന്നും ഇവിഎമ്മുകള് പുറത്തെത്തിച്ച് ട്രക്കുകളില് കടത്തി കൊണ്ടുപോകുന്ന വീഡിയോ പുറത്തുവന്നിരുന്നു. ഇതിനു പിന്നാലെ അമേഠിയില് റീ ഇലക്ഷന് ആവശ്യപ്പെട്ട് കോണ്‍ഗ്രസ് അധ്യക്ഷനും അമേഠിയിലെ കോണ്‍ഗ്രസ് സ്ഥാനാര്‍ത്ഥിയുമായ രാഹുല് ഗാന്ധി രംഗത്തെത്തിയിരുന്നു


ഖുസാർ - വിക്കിപീഡിയ\n667 മീ(2,188 അടി)\nഅസർബെയ്ജാനിലെ ഒരു നഗരമാണ് ഖുസാർ (Qusar -Kusary; Azerbaijani: Qusar, Lezgian: Кцlар). അസർബെയ്ജാനിലെ ഖുസാർ റയോൺ(ജില്ല)യുടെ ആസ്ഥാന നഗരമാണിത്. ഗ്രേറ്റർ കോക്കസസ് താഴ്‌വരയിലും, കുസാർചായ് നദിക്കു സമീപത്തായും ഖുദാത് റെയിൽവേ സ്‌റ്റേഷനിൽ നിന്ന് 35 കിലോമീറ്റർ തെക്കുപടിഞ്ഞാറായി, രാജ്യ തലസ്ഥാന നഗരമായ ബാക്കുവിൽ നിന്ന് 180 കിലോമീറ്റർ അകലെയുമായാണ് ഖുസാർ സ്ഥിതി ചെയ്യുന്നത്.\n2.1 ലെർമോണ്ടോവിന്റെ സന്ദർശനം\nഏഴാം നൂറ്റാണ്ട് മുതൽ, തെക്കൻ കോക്കസസ് അറബികൾ കീഴടക്കാൻ തുടങ്ങി. ചരിത്രപരമായ കണക്കുകൾ പ്രകാരം അറബികൾ ഇന്നത്തെ ഖുസാർ റയോണിന്റെ പ്രദേശത്തെത്തി. അൽ ഖൗസർ എന്ന അറബി പദത്തിൽ നിന്നാണ് ഈ നഗരത്തിന് ഖുസാർ എന്ന പേര് ലഭിച്ചതെന്നാണ് ഒരു വിഭാഗം ചരിത്രകാരൻമാർ പറയുന്നത്. ഖുർ ആനിൽ പരാമർശിക്കപ്പെട്ട ഒരു നദിയാണ് അൽ ഖൗസർ- സമൃദ്ധിയുടെ ഒരു നദി, അതായത് ഒരു സ്വർഗ്ഗീയ നദി, അതിലെ വെള്ളം പാലിനേക്കാൾ വെളുത്തതും തേനിനേക്കാൾ മധുരമുള്ളതുമാണെന്നാണ് വിശ്വാസം. അതിന്റെ സുഗന്ധം കസ്തൂരിയേക്കാൾ മനോഹരമാണ്, മനോഹരമായ നീളമുള്ള കഴുത്തുകളുള്ള ഒട്ടകങ്ങളുടെ കഴുത്ത് പോലുള്ള പക്ഷികൾ അതിനു ചുറ്റും പറക്കുന്നു. ഖൗസർ നദിയിൽ നിന്നാണ് ഈ സ്ഥലത്തിന് ഈ പേര് ലഭിച്ചത്. ആധുനിക ചരിത്രകാരന്മാർ വിശ്വസിക്കുന്നത് ഖൗസാർ എന്ന പേരിലാണ് ഖുസാർ എന്ന പേര് ഉണ്ടായതെന്നാണ്..\n1836-ൽ മിഖായേൽ ലെർമോണ്ടോവ് ഖുസാർ സന്ദർശിച്ചു. അവിടെ അദ്ദേഹം ശാസ്ത്രജ്ഞനും തത്ത്വചിന്തകനുമായ ഹാജി അലി എഫെൻഡിയുമായി കൂടിക്കാഴ്ച നടത്തി. ഒരു പ്രമുഖ ആഷിക് ലസ്ഗി അഹ്മദിൽ നിന്ന് 'ആശിക് ഖാരിബ്' എന്ന ഒരു കഥ അദ്ദേഹം കേട്ടു; പിന്നീട് അതിന്റെ ഉദ്ദേശ്യങ്ങളെ അടിസ്ഥാനമാക്കി അദ്ദേഹം തന്റെ പ്രസിദ്ധമായ കൃതിയായ 'ആശിക് ഖരിബ്' എഴുതി. കവിയുടെ ഹോം മ്യൂസിയം ലെർമോണ്ടോവിന്റെ പ്രസിദ്ധമായ വരികൾ ആലേഖനം ചെയ്ത ഒരു സ്മാരക ഫലകത്തോടുകൂടി നഗരത്തിൽ ഇപ്പോഴും സ്ഥിതിചെയ്യുന്നുണ്ട്. :\nഹോറി കോക്കസസ്, ഞാൻ നിങ്ങളെ സ്വാഗതം ചെയ്യുന്നു!\nഞാൻ നിങ്ങളുടെ പർവതങ്ങൾക്ക് അപരിചിതനല്ല.\nഞാൻ എങ്ങനെ സ്നേഹിച്ചു, എന്റെ കോക്കസസ്,\nനിങ്ങളുടെ മക്കളുടെ ആയോധന മനോഭാവം.\n↑ Смысловой перевод священного Корана на русский язык Кулиева Эльмира\n↑ The Ministry of Culture and Tourism of Azerbaijan: Gusar city\n↑ Кусары 60. Azerbaijan: Communist. 1990. p. 48.\n"https://ml.wikipedia.org/w/index.php?title=ഖുസാർ&oldid=3344329" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 10:39, 1 ജൂൺ 2020.


unnithan slams shobha surendran on yathish chandra issue | യതീഷ് ചന്ദ്ര ട്രൗസറില് മൂത്രമൊഴിച്ചെന്ന് ശോഭാ സുരേന്ദ്രന്; വൈറലായി ഉണ്ണിത്താന്റെ മറുപടി - വീഡിയോ - Malayalam Oneindia\n27 min ago കസ്റ്റംസിലെ ഏമാന്മാരേ, കേരളം കണ്ട് മടുത്ത തിരക്കഥയിലെ രംഗങ്ങളാണ് നിങ്ങൾ ആവർത്തിക്കുന്നത്; തോമസ് ഐസക്ക്\n30 min ago കണ്ണൂരില് സീറ്റ് വിഭജനം പൂര്‍ത്തിയാക്കാനാകാതെ എല്‍ഡിഎഫ്: ഇരിക്കൂറിലും പേരാവൂരിലും ധാരണയായില്ല\n1 hr ago ഭാഗ്യലക്ഷ്മിയുടെ അഭിപ്രായത്തിൽ പൊട്ടിത്തെറിച്ച് ഡിംപൽ, അമ്മയുടെ പ്രായമുണ്ട് അവർക്ക്; ചീപ്പായിപ്പോയെന്ന് താരം\nSports 2019നു ശേഷം സെഞ്ച്വറിയില്ല, കോലി മോശം ഫോമിലോ? കണക്കുകള് പറയുന്നത് മറ്റൊന്ന്!\nUpdated: Thu, Nov 22, 2018, 14:48 [IST]\nവില്ലനില് നിന്ന് നായകനടനിലേക്ക് രൂപാന്തരം പ്രാപിച്ച പ്രതീതിയാണ് യതീഷ് ചന്ദ്രക്ക് സോഷ്യല് മീഡിയയില് ഇപ്പോള്. ശബരിമലയിലെ സുരക്ഷാ ചുമതല ഏറ്റെടുക്കുന്നതിന് മുമ്പ് വരെ പിഞ്ചുകുട്ടികളെപ്പോലും തല്ലിയോടിക്കുന്ന വില്ലന് പോലീസായിരുന്നു യതീഷ് ചന്ദ്രയെങ്കില് ഇപ്പോള് അദ്ദേഹത്തിന് ആരാധകര് ഏറെയാണ്.\nശബരിമലയില് പ്രതിഷേധക്കാര്‍ക്കെതിരെ വിട്ടുവീഴ്ച്ചയില്ലാത്ത നിലപാട് എടുക്കുന്നതാണ് യതീഷ് ചന്ദ്രയെ സോഷ്യല് മീഡിയയില് താരമാക്കിയത്. പണ്ട് വെറുത്തവര് ഇപ്പോള് യതീഷ്നെ സ്‌നേഹിക്കുമ്പോള് അന്ന് സ്‌നേഹിച്ചവരാണ് ഇന്ന് വെറുക്കുന്നത് എന്നതാണ് വ്യത്യാസം. എന്തായാലും എസ്പിയെ കുറിച്ച് ചാനല് ചര്‍ച്ചയില് ശോഭാ സുരേന്ദ്രന് നടത്തിയ പരാമാര്‍ശവും അതിന് ഉണ്ണിത്താന് കൊടുത്ത മറുപടിയുമാണ് ഇപ്പോള് സോഷ്യല് മീഡിയയില് ഹിറ്റായിക്കൊണ്ടിരിക്കുന്നത്.\nപ്രതിഷേധക്കാര്‍ക്കെതിരെ വിട്ടുവീഴ്ച്ചയില്ലാത്ത നിലപാടായിരുന്നു യതീഷ് ചന്ദ്ര സ്വീകരിച്ചിരുന്നത്. ശബരിമലയിലേക്ക് പോകുന്ന ബിജെപിക്കാരോട് ഒറ്റ കാര്യമേ പറയാനുള്ളു. ശബരിമലയില് പോകാനാണ് ഉദ്ദേശമെങ്കില് പ്രാര്‍ത്ഥിച്ച് മടങ്ങിവരണം എന്നായിരുന്നു അദ്ദേഹത്തിന്റെ നിലപാട്.\nഗവാന് തൊഴുക മടങ്ങുക\nഅവിടെ പോയി തമ്പടിക്കാനോ സ്ത്രീകളുടെ തല തേങ്ങ വെച്ച് എറിയാനോ ഉള്ള ശ്രമങ്ങളൊന്നും നടത്തരുത്. എല്ലാ ഭക്തരും വരിക, ഭഗവാന് തൊഴുക മടങ്ങുക, എന്നുമുള്ള അദ്ദേഹത്തിന്റെ ചാനല് ബൈറ്റിനും സോഷ്യല് മീഡിയയില് വലിയ പ്രചരണം ലഭിച്ചു.\nപ്രസംഗങ്ങള് മാത്രമായിരുന്നില്ല പ്രവര്‍ത്തിയിലൂടെയും തന്റെ നിലപാടുകള് ശക്തമാണെന്ന് യതീഷ് ചന്ദ്ര തെളിയിച്ചു കാണിച്ചു. നിര്‍ദ്ദേശം ലംഘിച്ച് സന്നിധാനത്ത് പ്രവേശിക്കാനെത്തിയ കെ. സുരേന്ദ്രനും കെപി ശശികലയുമടക്കമുള്ള ബിജെപി സംഘപരിവാര് നേതാക്കളെ അറസ്റ്റ് ചെയ്തതും യതീഷ് ചന്ദ്രയുടെ നേതൃത്വത്തിലായിരുന്നു..\nഇത്തരത്തില് കര്‍ശനമായ നിലപാടുകള് സ്വീകരിക്കുന്ന യതീഷ് ചന്ദ്രക്കെതിരെ ബിജെപി ദിവസങ്ങളായി കടുത്ത എതിര്‍പ്പ് ഉയര്‍ത്തുന്നുണ്ട്. പ്രതിഷേധങ്ങള് കത്തിക്കാന് ഒരു അവസരം വീണുകിട്ടാന് കാത്തിരുന്ന ബിജെപിക്ക് അത് ഇന്നലെയാണ് സാധിച്ചു കിട്ടിയത്.\nശബരിമല സന്ദര്‍ശിക്കാനെത്തിയ ബിജെപി നേതാവും കേന്ദ്രമന്ത്രിയുമായ പൊന് രാധാകൃഷ്ണനോട് നിലയ്ക്കലില് വെച്ച് യതീഷ് ചന്ദ്ര മോശമായി പെരുമാറിയെന്നാണ് ബിജെപി ഇപ്പോള് ആരോപിക്കുന്നത്. വാഹനങ്ങള് കടത്തി വിടണമെന്ന് മന്ത്രി ആവശ്യപ്പെട്ടത് ചെറിയ വാക്കേറ്റത്തിന് ഇടയായിക്കിയിരുന്നു.\nസ്വകാര്യ വാഹനങ്ങള് കടത്തിവിടാനുള്ള ഉത്തരവാദിത്തം മന്ത്രി ഏറ്റെടുക്കുമെങ്കില് വാഹനങ്ങള് വിടാന് താന് ഒരുക്കമാണെന്നായിരുന്നു യതീഷ് പറഞ്ഞത്. ഇതില് പ്രകോപിതനയാ ബിജെപി നേതാവ് എഎന് രാധാകൃഷ്ണനെ ഇരുത്തിയൊന്ന് നോക്കുന്ന എസ്പിയുടെ വീഡിയോ ഇപ്പോള് സോഷ്യല് മീഡിയയില് വൈറലാണ്.\nഇത്തരത്തില് ബിജെപിയുടെ കണ്ണിലെ കരടായ യതീശ് ചന്ദ്രക്കെതിരെ രൂക്ഷമായ വിമര്‍ശനമായിരുന്നു ശോഭാ സുരേന്ദ്രന് കഴിഞ്ഞ ദിവസം ഏഷ്യാനെറ്റില് ചാനലില് നടന്ന ചര്‍ച്ചയില് നടത്തിയത്. യതീഷ് ചന്ദ്രയുടെ മുന്‍കാല ചരിത്രമൊക്കെ വ്യക്തമാക്കിയായിരുന്നു ശോഭാ സുരേന്ദ്രന്റെ വിമര്‍ശനം.\nനിലയക്കലിലും പമ്പയിലും സന്നിധാനത്തും മാത്രമല്ല യതീഷ് ചന്ദ്ര ഇത്ര ക്രൂരമായ നിലപാട് സ്വീകരിച്ചിട്ടുള്ളത്. വൈപ്പിനില് പിച്ചു കുട്ടികളെ പോലും ഇയാള് തല്ലിച്ചതക്കുന്നു ദൃശ്യങ്ങള് ഇന്നൊരു ചാനല് പുറത്തു വിട്ടിട്ടുണ്ട്. ഒരു പ്രകോപനവുമില്ലാതെയാണ് സമരത്തിന് വന്ന ആളുകളോട് എസ്പി ക്രൂരമായി പെരുമാറുന്നതെന്നായിരുന്നു ശോഭാ സുരേന്ദ്രന്റെ ആരോപണം.\nസമരക്കാര്‍ക്കെതിരെ ഇത്തരം നിലപാട് സ്വീകരിക്കുന്ന യതീശ് ചന്ദ്ര കഴിഞ്ഞ ദിവസം ഉമ്മന്‍ചാണ്ടിയും മറ്റ് നേതാക്കളും വന്നപ്പോള് ട്രൗസറില് മൂത്രമൊഴിച്ചില്ലേ.. അപ്പോള് എവിടെ പോയി ഈ മഹാന്റെ ധൈര്യം. കാല്‍മുട്ടുകള് വിറച്ച് കൂട്ടിമുട്ടി പാന്റ്‌സില് മൂത്രമൊഴിച്ച് നില്‍ക്കുന്നത് പോലെയാണല്ലോ അയാളുടെ ശരീരഭാഷ കണ്ടതെന്നും ശോഭ സുരേന്ദ്രന് പരിഹസിച്ചു.\nഉണ്ണിത്താന് നല്‍കിയ മറുപടി\nശോഭാ സുരേന്ദ്രന്റെ ഈ പരിഹാസങ്ങള്‍ക്ക് ചര്‍ച്ചയില് പങ്കെടുത്ത കോണ്‍ഗ്രസ് നേതാവ് ഉണ്ണിത്താന് നല്‍കിയ മറുപടിയാണ് ഇപ്പോള് സോഷ്യല് മീഡിയിയില് വൈറലായിരിക്കുന്നത്. അദ്ദേഹത്തിന്റെ മറുപടി ഇങ്ങനെ ' അദ്ദേഹത്തിന്റെ ട്രൗസര് പൊക്കിനോക്കാത്തത് കൊണ്ട് അതേകുറിച്ച് എനിക്ക് അറിയില്ല. അത് നോക്കിയവര്‍ക്കെ അതേ കുറിച്ച് കൃത്യമായി അറിയുകയുള്ളു'\nഅതിനിടെ യതീഷ് ചന്ദ്രക്ക് എതിരെ നിയമനടപടികള് സ്വീകരിക്കണമെന്നാണ് ബിജെപിയും ഹിന്ദു ഐക്യവേദിയും ആവശ്യപ്പെടുന്നത്. എസ്പിക്കെതിരെ പരാതി നല്‍കാനാണ് കെ പി ശശികലയുടെ നീക്കം. പേരക്കുട്ടികള്‍ക്ക് ചോറൂണ് നടത്താന് ശബരിമല സന്നിധാനത്തേക്ക് പോകാന് എത്തിയ തന്നെ തടഞ്ഞെന്നാണ് ശശികലയുടെ ആരോപണം.\nനേരത്തെ മരക്കൂട്ടത്ത് വെച്ച് അറസ്റ്റ് ചെയ്തതിന് എതിരെ ശശികല വനിതാ കമ്മീഷന് പരാതി നല്‍കിയിരുന്നു. കുഞ്ഞുങ്ങളോടൊപ്പം പോയ തന്നെ തടഞ്ഞതിന് എസ്പിക്കെതിരെ ലോകായുക്തയ്ക്കും ബാലാവകാശ കമ്മീഷനും കോടതിയിലും പരാതി നല്‍കാനാണ് ശശികലയുടെ നീക്കം.\nനമ്പര് വണ് ക്രിമിനല്\nഎസ്.പി. യതീഷ് ചന്ദ്ര അറിയപ്പെടുന്ന നമ്പര് വണ് ക്രിമിനലാണെന്നായിരുന്നു ബിജെപി സംസ്ഥാന ജനറല് സെക്രട്ടറി എഎന് രാധാകൃഷ്ണന് ഇന്ന് പതികരിച്ചത്. അദ്ദേഹത്തിന്റെ പശ്ചാത്തലവും മുന്‍നിലപാടുകളും പരിശോധിച്ചാല് ഇത് വ്യക്തമാകുമെന്നും അദ്ദേഹം മാധ്യമങ്ങളോട് പറഞ്ഞു.\nനേരത്തെ ഗെയില് സമരകാലത്ത് ഏഴുവയസുകാരനായ കുട്ടി വരെ അദ്ദേഹത്തിനെതിരെ പരാതിപ്പെട്ടിരുന്നു. പല സമരത്തെയും മര്‍ദ്ദനമുറകളിലൂടെ നേരിട്ടയാളാണ് യതീഷ് ചന്ദ്രയെന്നും എഎന് രാധാകൃഷ്ണന് പറഞ്ഞു.\nകേന്ദ്ര ആഭ്യന്തര മന്ത്രാലയത്തിന് പരാതി\nകേരളത്തിലെ സ്ഥിതി വളരെ ദൗര്‍ഭാഗ്യകരമാണെന്നും സര്‍ക്കാര് പോലീസുകാരെ കയറൂരിവിട്ടിരിക്കുകയാണെനായിരുന്നു ശ്രീധരന് പിള്ളയുടെ വിമർശനം. യതീഷ് ചന്ദ്രയുടെ നടപടിയെ ബിജെപി അപലപിക്കുന്നു. അദ്ദേഹത്തിനെതിരെ കേന്ദ്ര ആഭ്യന്തര മന്ത്രാലയത്തിനുള്‍പ്പെടെ പരാതി നല്‍കുമെന്നും പിള്ള വ്യക്തമാക്കി.\nsobha surendran issue asianet debate sabarimala sabarimala temple sabarimala verdict ayyappan ശബരിമല ശബരിമല ക്ഷേത്രം yathish chandra ശോഭ സുരേന്ദ്രന്\nunnithan slams shobha surendran on yathish chandra issue


സാംസ്‌കാരിക മേഖലയിലെ ഫാസിസം അവസാനിപ്പിക്കണം: പ്രദീപ് പയ്യന്നൂര് :: Janmabhumi Daily\nTuesday 20 March 2018 2:50 am IST\nകല്‍പ്പറ്റ: സാംസ്‌കാരിക മേഖലയിലെ സിപിഎം ഫാസിസം അവസാനിപ്പിക്കണമെന്ന് സംസ്‌കാര സാഹിതി സംസ്ഥാന വൈസ് ചെയര്‍മാന് പ്രദീപ് പയ്യന്നൂര്. സംസ്‌കാര സാഹിതി ജില്ലാ നേതൃയോഗം ഉദ്ഘാടനം ചെയ്ത് പ്രസംഗിക്കുകയായിരുന്നു അദ്ദേഹം.വലതുപക്ഷ സാംസ്‌കാരിക പ്രവര്‍ത്തനത്തെ സിപിഎം ഭയക്കുന്നതിന് ഉദാഹരണമാണ് ഷുഹൈബ് വധം. കലസാഹിത്യ മേഖലയിലുള്ളവര് ചുവപ്പുഭീകരതയ്‌ക്കെതിരെ പരസ്യപ്രതികരണത്തിനു തയാറാകണമെന്നും പ്രദീപ് പറഞ്ഞു.\nജില്ലാ ചെയര്‍മാന് സുരേഷ്ബാബു വാളല് അധ്യക്ഷത വഹിച്ചു. ജിതേഷ്, പി. വിനോദ്കുമാര്, ആയിഷ പള്ളിയാല്, എം.വി. രാജന്, ജോഷി കുരീക്കാട്ടില് എന്നിവര് പ്രസംഗിച്ചു.\nവിദ്യാഭ്യാസ മേഖലയിലെ രാഷ്ട്രീയവല്‍ക്കരണം അവസാനിപ്പിക്കണം: എന്‍ടിയു\nസാംസ്‌കാരിക മേഖലയിലെ പാശ്ചാത്യ അധിനിവേശം തടയണം: എ. ഗോപാലകൃഷ്ണന്\nസിനിമാ മേഖലയിലെ തൊഴില് വിലക്കുകള് അവസാനിപ്പിക്കണം- ഭചസ്\nലോട്ടറി മേഖലയിലെ അശാസ്ത്രീയമായ പരിഷ്‌കാരങ്ങള് അവസാനിപ്പിക്കണം: ബിഎംഎസ്


Kerala Landslide: കവളപ്പാറയിലും പുത്തുമലയിലും തെരച്ചിൽ തുടരും; ഇനി കണ്ടെത്താനുള്ളത് 18 പേരെ - ndrf and fire force leading search operation underway in puthumala and kavalappara | Samayam Malayalam\nndrf and fire force leading search operation underway in puthumala and kavalappara\nSamayam Malayalam | Updated: 20 Aug 2019, 01:25:00 PM\nഎൻഡിആർഎഫ്, ഫയർഫോഴ്സ്, സന്നദ്ധ സംഘടനകൾ തുടങ്ങിയവരുടെ നേതൃത്വത്തിലാണ് കവളപ്പാറയിലും പുത്തുമലയിലും തെരച്ചിൽ തുടരുന്നത്. പുത്തുമലയിൽ ഭൂഗർഭ റഡാർ ഉപയോഗിക്കുന്നുണ്ട്.\nകവളപ്പാറയിൽ നിന്ന് 46 മൃതദേഹങ്ങളാണ് കണ്ടെത്തി.\nകവളപ്പാറയിൽ നിന്ന് ഇനി കണ്ടെത്താനുള്ളത് 13 പേരെ കൂടി.\nപുത്തമലയിൽ അഞ്ച് പേരെ ഇനിയും കണ്ടെത്താനായിട്ടില്ല.\nവയനാട്/മലപ്പുറം: ഉരുള്‍പൊട്ടൽ ദുരന്തം വിതച്ച മലപ്പുറത്തെ കവളപ്പാറയിലും വയനാട്ടിലെ പുത്തുമലയിലും ഇന്നും തെരച്ചിൽ തുടരും. ദേശീയ ദുരന്തനിവാരണ സേന, ഫയര്‍ഫോഴ്സ്, സന്നദ്ധ സംഘടനകൾ തുടങ്ങിയവരുടെ നേതൃത്വത്തിലാണ് തെരച്ചിൽ നടപടികള് പുരോഗമിക്കുന്നത്. കവളപ്പാറയിൽ കൂടുതൽ ആഴത്തിൽ മണ്ണെടുത്ത് തെരച്ചിൽ നടത്താനാണ് സേനകളുടെ തീരുമാനം.\nഇതുവരെ കവളപ്പാറയിൽ നിന്ന് 46 മൃതദേഹങ്ങളാണ് കണ്ടെത്തിയത്. ഇനി 13 പേരെ കൂടിയാണ് കണ്ടെത്താനുള്ളത്. അതേസമയം പുത്തുമലയിൽ അഞ്ച് പേരെ ഇനിയും കണ്ടെത്താനായിട്ടില്ല.\nRead More: വയനാട് പുത്തുമല ദുരിതാശ്വാസ ക്യാമ്പില് കല്യാണം\nഇന്നലെ കവളപ്പാറയിൽ നടത്തിയ തെരച്ചിലിൽ ആരെയും കണ്ടെത്താൻ സാധിച്ചിരുന്നില്ല. പുത്തുമലയിലെ തെരച്ചിൽ സേനകള് പൂര്‍ണമായും ഉപേക്ഷിച്ചു. അപകടത്തിൽപ്പെട്ടവര് മലവെള്ളപാച്ചിലിൽ സൂചിപ്പാറയിൽ എത്തിയേക്കെന്ന സംശയം നിലനിൽക്കുന്നുണ്ട്. ഇതിൻ്റെ അടിസ്ഥാനത്തിൽ സൂചിപ്പാറ വെള്ളച്ചാട്ടം കേന്ദ്രീകരിച്ചാണ് തെരച്ചിൽ നടത്തുന്നത്. കഴിഞ്ഞ ദിവസം സൂചിപ്പാറയിൽ നിന്ന് രണ്ട് മൃതദേഹം കണ്ടെത്തിയിരുന്നു.\nകഴിഞ്ഞ ദിവസം പുത്തുമലയിൽ ഭൂഗർഭ റഡാർ ഉപയോഗിച്ച് നടത്തിയ തെരച്ചിലിന് ഫലം കണ്ടിരുന്നില്ല. എന്നാൽ ഇന്നും റഡാര് സംവിധാനം ഉപയോഗിച്ച് തന്നെ തെരച്ചിൽ നടത്താനാണ് തീരുമാനം. മേഖലയിൽ റഡാര് ഉപയോഗിച്ചുള്ള തെരച്ചിൽ പ്രായോഗികമല്ലെന്നാണ് റിപ്പോര്‍ട്ട്.\nദുരിതാശ്വാസ ക്യാമ്പിൽ കഴിയുന്നവരുടെ പുനരധിവാസമടക്കമുള്ള മറ്റ് കാര്യങ്ങൾ ചർച്ചചെയ്യാൻ ജില്ലാ കളക്ടറുടെയും പി വി അൻവർ എംഎൽഎയുടെയും നേതൃത്വത്തിൽ ഇന്ന് യോഗം ചേരുന്നുണ്ട്.\nRead More: ആജീവനാന്തം ദുരിതാശ്വാസത്തിന് സഹായം; ഇത് ജിഷ ടീച്ചറുടെ സൂപ്പര് ചലഞ്ച്!\nഅതേസമയം കേരളത്തിൽ മഴയുടെ ശക്തി പൂര്‍ണമായും കുറഞ്ഞു. ഓഗസ്റ്റ് 18 മുതല് 22 നേരിയ തോതിലുള്ള മഴ ഉണ്ടായേക്കാമെന്ന് കാലാവസ്ഥാ നിരീക്ഷണ കേന്ദ്രം പ്രവചിച്ചിട്ടുണ്ട്. ഇതുവരെ അലേര്‍ട്ടുകള് ഒന്നും പ്രഖ്യാപിച്ചിട്ടില്ല. ഭാരതപ്പുഴ, പെരിയാര്, പമ്പ, ചാലിയാര് പുഴകളില് ജലനിരപ്പ് കുറയുകയാണെന്ന് സംസ്ഥാന ദുരന്ത നിവാരണ അതോറിറ്റി അറിയിച്ചു. നാളെ തെക്ക് പടിഞ്ഞാറ് ബംഗാൾ ഉൾക്കടലിൽ തെക്ക് പടിഞ്ഞാറ് ദിശയിൽ നിന്ന് മണിക്കൂറിൽ 45 മുതൽ 55 കിലോമീറ്റർ വരെ വേഗതയിൽ ാ കാറ്റ് വീശാൻ സാധ്യതയുണ്ടെന്ന് കാലാവസ്ഥാ നിരീക്ഷണ കേന്ദ്രം അറിയിച്ചു. ആയതിനാൽ മത്സ്യത്തൊഴിലാളികള് കടലിൽ പോകരുതെന്ന് നിര്‍ദ്ദേശിച്ചിട്ടുണ്ട്.\nഒരു കുടുംബത്തിലെ മൂന്നു പേര് തൂങ്ങിമരിച്ച നിലയില് ആര്‍ട്ടിക്കിള് ഷോ\nപുത്തുമല കവളപ്പാറ puthumala landslide Kerala Landslide Kavalappara Landslide\nWeb Title : ndrf and fire force leading search operation underway in puthumala and kavalappara


കളിക്കിടെ താരത്തെ കുപ്പികൊണ്ട് എറിഞ്ഞു; ലിയോൺ – മാഴ്സെ മത്സരം ഉപേക്ഷിച്ചു | Match Abandoned | Manorama News\nകളിക്കിടെ താരത്തെ കുപ്പികൊണ്ട് എറിഞ്ഞിട്ടു; ലിയോൺ – മാഴ്സെ മത്സരം ഉപേക്ഷിച്ചു\nമനോരമ ലേഖകൻ November 22, 2021 10:49 AM IST\nദിമിത്രി പായെറ്റ് ഏറുകൊണ്ട് വീണപ്പോൾ (ട്വിറ്റർ ചിത്രം)\nപാരിസ്∙ ഫ്രഞ്ച് ഫുട്ബോളിൽ ലീഗ് മത്സരങ്ങൾക്കിടെ കാണികൾ മത്സരം തടസ്സപ്പെടുത്തുന്ന പതിവ് തുടരുന്നു. ലീഗ് വണ്ണിൽ ഇത്തവണ ആരാധകർ താരങ്ങൾക്കു നേരെ കുപ്പിയേറു നടത്തിയതിനെ തുടർന്ന് ലിയോൺ – മാഴ്സെ മത്സരം കിക്കോഫിനുശേഷം അധികം വൈകാതെ ഉപേക്ഷിച്ചു. മത്സരം ആരംഭിച്ച് അഞ്ച് മിനിറ്റ് പോലും പിന്നിടും മുൻപാണ് ഗാലറിയിൽനിന്ന് താരങ്ങളെ ലക്ഷ്യമിട്ട് കുപ്പിയേറുണ്ടായത്. മാഴ്സെയുടെ ഫ്രഞ്ച് താരം ദിമിത്ര പായെറ്റ് ഏറുകൊണ്ട് വീണതോടെ മത്സരം തടസ്സപ്പെട്ടു. ഇതിനു പിന്നാലെ മത്സരം ഉപേക്ഷിക്കാൻ അധികൃതർ തീരുമാനിക്കുകയായിരുന്നു.\nകാണികളുടെ കുപ്പിയേറിനെ തുടർന്ന് റഫറി റൂഡി ബുക്വെറ്റ് ഇരു ടീമുകളെയും ഡ്രസിങ് റൂമിലേക്ക് പറഞ്ഞയച്ചു. ദീർഘ നേരത്തെ കാത്തിരിപ്പിനുശേഷം ലിയോൺ താരങ്ങൾ ഗ്രൗണ്ടിലിറങ്ങിയെങ്കിലും, മാഴ്സെ താരങ്ങൾ കളി തുടരാൻ വിസമ്മതിച്ചതോടെ മത്സരം ഉപേക്ഷിക്കുകയായിരുന്നു. മത്സരം നിർത്തിവച്ച് രണ്ടു മണിക്കൂറോളം കാത്തിരുന്ന ശേഷമാണ് ഉപേക്ഷിക്കുന്നതായി അധികൃതർ അറിയിച്ചത്.\nഈ സീസണിൽ ഇതു രണ്ടാം തവണയാണ് മാഴ്സെ താരം ദിമിത്ര പായെറ്റിനുനേരെ ഗാലറിയിൽനിന്ന് കാണികളുടെ ആക്രമണമുണ്ടാകുന്നത്. ഓഗസ്റ്റിൽ മാഴ്സെയും നീസും തമ്മിലുള്ള മത്സരത്തിനിടെയാണ് ഇതിനു മുൻപ് പായെറ്റിനെ ലക്ഷ്യമിട്ട് ഗാലറിയിൽനിന്ന് കുപ്പിയേറുണ്ടായത്. അന്ന് പായെറ്റ് കുപ്പിയെടുത്ത് ഗാലറിയിലേക്ക് തിരികെയെറിഞ്ഞതോടെ പ്രകോപിതരായ കാണികൾ ഗ്രൗണ്ടിലിറങ്ങിയിരുന്നു.\nഅന്നും മത്സരം ഉപേക്ഷിച്ചതിനെ തുടർന്ന് നീസിന്റെ രണ്ടു പോയിന്റ് വെട്ടിക്കുറച്ചാണ് ഫ്രഞ്ച് ഫുട്ബോൾ അധിക‍ൃതർ പ്രശ്നം പരിഹരിച്ചത്. ഗാലറിയിലേക്ക് കുപ്പി തിരികെയെറിഞ്ഞ് പ്രകോപനം സൃഷ്ടിച്ചതിന് ദിമിത്രി പായെറ്റിന് ഒരു മത്സരത്തിൽനിന്ന് വിലക്കും ഏർപ്പെടുത്തി.\n‘ഫുട്ബോളിന്റെ ചരിത്രത്തിലെ കറുത്ത ദിനം’ എന്നാണ് സംഭവ വികാസങ്ങളെ മാഴ്സെ പ്രസിഡന്റ് പാബ്ലോ ലോൻഗോരിയ വിശേഷിപ്പിച്ചത്. ഈ സംഭവം ദിമിത്രി പായെറ്റിനെ മാനസികമായും തളർത്തിയെന്ന് അദ്ദേഹം വ്യക്തമാക്കി.\n‘ഞങ്ങൾ എല്ലാ രീതിയിലുമുള്ള അക്രമങ്ങൾക്ക് എതിരാണ്. ഇത്തരം അക്രമങ്ങൾ എല്ലാവരെയും പ്രതികൂലമായി ബാധിക്കും. ഫുട്ബോളിനെ സ്നേഹിക്കുന്ന ആർക്കും ഇന്നത്തെ സംഭവങ്ങളെ അനുകൂലിക്കാനാകുമെന്ന് തോന്നുന്നില്ല. ഈ അക്രമങ്ങൾ ദിമിത്രിയെ വല്ലാതെ ബാധിച്ചിട്ടുണ്ട്. അദ്ദേഹത്തെ ഡ്രസിങ് റൂമിലെത്തിച്ച് പ്രാഥമിക ശുശ്രൂഷ നൽകേണ്ടി വന്നു’ – ലോൻഗോരിയ പറഞ്ഞു.\nEnglish Summary: Dimitri Payet struck by bottle, Lyon-Marseille Ligue 1 match abandoned


2014 – Page5– SUNNIVOICE | FORTNIGHTLY\nസയ്യിദ് സ്വലാഹുദ്ദീന്‍ബുഖാരി തിരുനബി(സ്വ)യുടെ സന്താന പരമ്പരയാണ് അഹ്ലുബൈത്ത്. അഹ്ലുബൈത്ത് സത്യമോ മിഥ്യയോ എന്ന ചോദ്യം തന്നെ അപ്രസക്തമാണ്. അത്രയേറെ പ്രാമാണികവും ചരിത്രപരവുമായ പിന്‍ബലം അഹ്ലുബൈത്തിനുണ്ട്. അതിന്റെ നിഷേധകര്‍ചരിത്രത്തില്‍വിരളവും. അവരുന്നയിക്കുന്ന “തെളിവുകള്’ വാദങ്ങളാകട്ടെ അതീവ ദുര്‍ബലവുമാണ്....\nശീഈ ഉപജാപങ്ങള് കേരള മുസ്‌ലിംകള്‍ക്കിടയില്\nകേരളത്തിലെ ശീഈ പ്രവര്‍ത്തനങ്ങളെക്കുറിച്ച് പ്രസക്തമായ പഠനങ്ങള്‍ഇനിയും നടന്നിട്ടില്ലെന്നു വേണം കരുതാന്. അഹ്ലുസ്സുന്നതി വല്‍ജമാഅത്ത് വ്യാപകമായ കേരളത്തിന്റെ, പതിനാല് നൂറ്റാണ്ടുകളുടെ പാരമ്പര്യക്കരുത്ത് തുരന്നു നശിപ്പിക്കാനാവാത്തവിധം ഇവിടെ ഒറ്റപ്പെട്ടതും സംഘടിതവുമായ ശീഈ ഉപജാപങ്ങള്‍ഉണ്ടായിട്ടുണ്ട്. അതിപ്പോഴും തുടരുന്നു. അതൊരു...\nശീഈ ദര്‍ശനങ്ങളുടെ വികാസ വിഘടനങ്ങള്\nശീഇസത്തിന്റെ ഉത്ഭവത്തെക്കുറിച്ച് ചര്‍ച്ച ചെയ്യുന്പോള്‍ജൂതാഇസത്തെക്കുറിച്ച് പറയാതിരിക്കാനാവില്ല. കാരണം ഇതര മതങ്ങളോട് അസഹിഷ്ണുതാപരമായ സമീപനം പുലര്‍ത്തുന്ന ജൂതര്‍മുസ്‌ലിംകളില്‍ആഭ്യന്തര കുഴപ്പങ്ങളും ധ്രുവീകരണവും സൃഷ്ടിക്കാന്‍റസൂലിന്റെ കാലത്തുതന്നെ ശ്രമിച്ചു തുടങ്ങിയിട്ടുണ്ട്. വിശുദ്ധ ഖുര്‍ആന്‍പറയുന്നു: “വിശ്വാസികളോട് കഠിനമായ ശത്രുത പുലര്‍ത്തുന്നവരായിരിക്കും യഹൂദികള്’...\nടിടിഎ ഫൈസി പൊഴുതന പദവിയും സൗന്ദര്യവും സമ്പത്തുമെല്ലാം മേളിച്ച യുവാവാണ് അബുല്‍ആസ്വ്ബ്നു റബീഅ്. ഖുവൈലിദിന്റെ മകള്‍ഖദീജ ബീവി(റ)യുടെ സഹോദരി ഹാലയുടെ പുത്രനാണദ്ദേഹം. തിരുപത്നി ഖദീജ(റ) സ്വന്തം പുത്രനെ പോലെ അബുല്‍ആസ്വിനെ സ്നേഹിച്ചു. പ്രാപ്തനും...\nപോരാളിയും പ്രബോധകനുമായിരുന്നു മമ്പുറം തങ്ങള്\nമുഹമ്മദ് റഫീഖ് കാലടി പതിനെട്ട്, പത്തൊമ്പത് നൂറ്റാണ്ടുകളിലെ കേരളത്തിന്റെ സാമൂഹിക സാംസ്കാരിക രംഗം മമ്പുറം തങ്ങന്മാരുമായി കെട്ടുപിണഞ്ഞു കിടക്കുന്നതാണെന്ന് ചരിത്രത്തില്‍നിന്ന് വായിക്കാം. ഇക്കാലയളവില്‍മമ്പുറം തങ്ങന്‍മാര്‍മലബാറില്‍നിര്‍വഹിച്ച വിസ്മയാവഹമായ നവോത്ഥാന പ്രവര്‍ത്തനങ്ങളെ ഏതെങ്കിലും മേഖലകളിലേക്ക് ചുരുക്കുക പ്രയാസമാണ്....\nആര്‍ക്കും പറ്റിക്കാം; ഇതു മലയാളി\nഒരു സുഹൃത്ത് അദ്ദേഹത്തിനുണ്ടായ ഫോണ്‍അനുഭവം വിശദീകരിച്ചതിങ്ങനെ: രാത്രി ഉറക്കു പിടിച്ചുകാണും, അപ്പോഴാണ് മൊബൈല്‍ശബ്ദിക്കുന്നത്. മറുതലക്കല്‍ഇത്തിരി ഗൗരവസ്വരം: നിങ്ങള്‍ഇന്നയാളെ പരിചയമുണ്ടല്ലോ. അദ്ദേഹത്തിന്റെ അമ്മായിയുടെ മകന്‍കല്ല്യാണം കഴിച്ച പെണ്ണിന്റെ സഹോദരന്‍നല്ല ജോലിയും ശമ്പളവും വാഗ്ദാനം ചെയ്ത് രണ്ടുലക്ഷത്തി...\nഒരു മാറ്റം സാധ്യമല്ലേ?\nകൊല, കൊള്ള, കവര്‍ച്ച, മര്‍ദ്ദനം ആദിയായ ക്രൂര കൃത്യങ്ങള്‍ക്രമാതീതമായി വര്‍ധിച്ചിരിക്കുകയാണ് നമുക്കു ചുറ്റും. ഈ കുറിപ്പ് തയ്യാറാക്കുന്നതിന്റെ തലേന്നാണ് കണ്ണൂര്‍റെയില്‍വേ സ്റ്റേഷനില്‍വെച്ച് പട്ടാപകല്‍ഒരു സ്ത്രീയെ തീകൊളുത്തി കൊന്ന വാര്‍ത്ത പുറത്തുവന്നത്. ഇതിലപ്പുറം പലതും റിപ്പോര്‍ട്ടുകളാവുന്നു....\nസമ്മേളന നിധി സമാഹരണം\nഎസ് വൈ എസ് അറുപതാം വാര്‍ഷിക സമ്മേളന വിജയത്തിനുവേണ്ടി യൂണിറ്റ് വരെയുള്ള എക്സിക്യൂട്ടീവ് കൗണ്‍സിലുകള്‍സജ്ജരായിക്കഴിഞ്ഞു. കേവലം പ്രചാരണ പ്രവര്‍ത്തനങ്ങള്‍ക്കപ്പുറം വൈജ്ഞാനികവും ആദര്‍ശപരവും സാമൂഹികവുമായ വിപുലമായ കര്‍മപരിപാടികളാണ് സംഘടന ആവിഷ്കരിച്ചിരിക്കുന്നത്. നാടിനെയും സമൂഹത്തെയും ഉണര്‍ത്തുകയും പുനര്‍നിര്‍മിക്കുകയും...


Jahamgeer against varkala police | കൊല്ലം ബീച്ചിൽ അവന്മാർ എന്നെപ്പോലുള്ള ഇരയെ തിരക്കി നടക്കുന്നു.. ഈ പാവം അടികൊണ്ടിട്ടു ചികിത്സിക്കാൻ വകയില്ലാതെ.. ഇന്നേക്ക് എട്ടാം ദിവസമാണ് ഞാൻ ഉറങ്ങിയിട്ട്... എന്റെ കണ്ണുകൾ, നാവ്.. തലച്ചോറ്, ശരീരം എല്ലാം അടിച്ച് കലക്കി; വർക്കല പൊലീസ് ആണെങ്കിൽ മൈന്റ് ചെയ്യുന്നില്ല; പാവപ്പെട്ടവന്റെ കേസ് അവർക്ക് പുല്ലുവിലയാണ്; ബീച്ചിൽ മീൻ പിടിക്കാൻ പോയപ്പോൾ ഒരു സംഘം മർദ്ദിച്ചതിൽ ആത്മഹത്യാ ഭീഷണിയുമായി ജഹാംഗീർ; കേസെടുത്തെന്നും പ്രതികൾ അറസ്റ്റിലെന്നും വ്യക്തമാക്കി വർക്കല പൊലീസും - MarunadanMalayali.com\nJuly 20, 2019 | 03:07 PM IST | Permalink\nവർക്കല: ഒരു സംഘം ആളുകൾ ക്രൂരമർദനം നടത്തിയതിന്റെ പേരിൽ ആത്മഹത്യാ ഭീഷണിയുമായി വർക്കല സ്വദേശി ജഹാംഗീർ സോഷ്യൽ മീഡിയയിൽ. ജഹാംഗീറിന്റെ ആത്മഹത്യാ ഭീഷണിയുള്ള സംസാരം സോഷ്യൽ മീഡിയയിൽ വൈറൽ ആണ്. ഈ കഴിഞ്ഞ ഏഴാം തീയതി ഒരു സംഘം ആളുകൾ ജഹാംഗീറിനെ വർക്കല ബീച്ചിലിട്ടു മർദ്ദിക്കുകയായിരുന്നു. തന്റെ ആറു പല്ലുകൾ അവർ അടിച്ചിളക്കി എന്നും ദേഹമാസകലം മർദ്ദിച്ചു എന്നുമാണ് ജഹാംഗീർ ഫെയ്സ് ബുക്കിൽ പോസ്റ്റ് ചെയ്ത ആത്മഹത്യാ ഭീഷണിയുള്ള വീഡിയോയിൽ പറയുന്നത്. വർക്കല പൊലീസിൽ പരാതി നൽകി. പക്ഷെ പൊലീസ് കേസ് എടുത്തിട്ടില്ല. പാവപ്പെട്ടവർ പരാതി നൽകിയാൽ വർക്കല പൊലീസ് കേസ് എടുക്കില്ല. നടപടി വന്നില്ലെങ്കിൽ നാല് പിഞ്ചു കുട്ടികൾ സഹിതം ആത്മഹത്യ ചെയ്യും എന്നാണ് ജഹാംഗീർ പറയുന്നത്. വളരെ വികാരനിർഭരമായ ഒരു സംസാരമാണ് ജഹാംഗീർ നടത്തുന്നത്.\nപാവപ്പെട്ട എന്റെ പരാതി അവഗണിച്ചു. പ്രതികൾ പണവും സ്വാധീനവും ഉള്ളതിനാൽ അവർ രക്ഷപ്പെട്ടു നിൽക്കുന്നു. ഏഴു ദിവസമായി ചികിത്സിക്കാൻ വഴിയില്ല. മെഡിക്കൽ കോളേജിലേക്ക് റഫർ ചെയ്ത് വിട്ടതാണ്. ദന്തൽ കോളേജിലേക്കും റഫർ ചെയ്തു വിട്ടു. എനിക്ക് നാല് പിഞ്ചു കുഞ്ഞുങ്ങളാണ്. ഞാൻ എന്ത് ചെയ്യും. വർക്കല പൊലീസ് സ്റ്റേഷനിൽ എനിക്ക് നീതി ലഭിക്കുന്നില്ല. അവര് പണത്തിന്റെ പേരിൽ പ്രതികളെ എന്നെ പോലുള്ള പാവപ്പെട്ടവരെ കൊല്ലാൻ വേണ്ടി വിട്ടേക്കുന്നു. കൊല്ലം ബീച്ചിൽ അവന്മാർ എന്നെപ്പോലുള്ള ഇരയെ തിരക്കി നടക്കുന്നു. ഈ പാവം അടികൊണ്ടിട്ടു ചികിത്സിക്കാൻ വകയില്ലാതെ...ഈ വെളുപ്പാൻ കാലത്ത്.... ഇന്നേക്ക് എട്ടാം ദിവസമാണ് ഞാൻ ഉറങ്ങിയിട്ട്... ....എന്റെ കണ്ണുകൾ, നാവ്....തലച്ചോറ്, ശരീരം എല്ലാം അടിച്ച് കലക്കി........ഇതിനെതിരെ പ്രതികരിക്കാൻ ആരും... വർക്കല പൊലീസ് ആണെങ്കിൽ മൈന്റ് ചെയ്യുന്നില്ല... പാവപ്പെട്ടവന്റെ കേസ് അവർക്ക് പുല്ലുവിലയാണ്....ഇവരെന്താണ് കൊലപാതക ശ്രമത്തിനു കേസ് എടുക്കാത്തത്....കേസ് എടുക്കാൻ നിയമമില്ല..കേസ് എടുത്തിട്ടില്ലെങ്കിൽ എന്റെയും പിഞ്ചു മക്കളുടെയും ജനാസയാണ്. ജഹാംഗീർ പറയുന്നു.\nകോവളം മുത്തൂറ്റ് ബാങ്കു കൊള്ളയടിച്ച ജാർഖണ്ഡ് സംഘത്തിലെ രണ്ടു പേരൊഴികെയുള്ളവർ അതിർത്തി കടന്നു; സ്വർണവും പണവും വീണ്ടെടുക്കാനുമായില്ല; പിടിയിലായ മുഖ്യപ്രതി മദ്രസ അദ്ധ്യാപകനായെത്തി കവർച്ചയ്ക്കുള്ള പ്ലാനിങ് നടത്തി\nമർദ്ദനത്തെക്കുറിച്ചുള്ള ജഹാംഗീറിന്റെ വീഡിയോയിൽ പറയുന്നത് ഇങ്ങനെ:\nഎന്റെ പേര് ജഹാംഗീർ. ഞാൻ ഇപ്പോൾ ഈ വീഡിയോ ഇടാനുള്ള കാരണം ഞാൻ കൊടുത്ത പരാതിയിൽ വർക്കല പൊലീസിൽ എനിക്ക് വിശ്വാസക്കുറവ് ഉള്ളതിനാലാണ്. എനിക്ക് നാല് പെൺകുട്ടികളാണ്. എനിക്ക് ജീവിക്കാൻ വേറൊരു മാർഗവും ഇല്ല. ഞാൻ നാട്ടിൽ ആർക്കും ഒരു ദ്രോഹവും ഇല്ലാതെ ഈ കുഞ്ഞുങ്ങൾക്ക് ആഹാരവും കൊടുത്തുകൊണ്ട് മറികടന്നു പോകുന്നവനാണ്. എന്നെ ഈ കഴിഞ്ഞ ഏഴാം തീയതി ഞായർ മൂന്നു മണിമുതൽ അഞ്ചു മണി വരെ വർക്കല ബീച്ചിലിട്ടു ഒമ്പതോളം പ്രതികൾ ക്രൂരമായി മർദ്ദിച്ച് എന്റെ ആറു പല്ലുകൾ അടിച്ചിളക്കുകയും ചെയ്തു.\nഞാൻ നീതിക്കായി വർക്കല പൊലീസ് സ്റ്റേഷനിൽ പരാതി നൽകിയിട്ടു അതിനെനിക്ക് നീതി കിട്ടുന്നില്ല. ഏഴു ദിവസമായി എനിക്ക് ചികിത്സിക്കാൻ വഴിയില്ല. മെഡിക്കൽ കോളേജിലേക്ക് റഫർ ചെയ്ത് വിട്ടതാണ്. ദന്തൽ കോളേജിലേക്കും റഫർ ചെയ്തു വിട്ടു. എനിക്ക് നാല് പിഞ്ചു കുഞ്ഞുങ്ങളാണ്. ഞാൻ എന്ത് ചെയ്യും. വർക്കല പൊലീസ് സ്റ്റേഷനിൽ എനിക്ക് നീതി ലഭിക്കുന്നില്ല. അവര് പണത്തിന്റെ പേരിൽ പ്രതികളെ എന്നെ പോലുള്ള പാവപ്പെട്ടവരെ കൊല്ലാൻ വേണ്ടി വിട്ടേക്കുന്നു. കൊല്ലം ബീച്ചിൽ അവന്മാർ എന്നെപ്പോലുള്ള ഇരയെ തിരക്കി നടക്കുന്നു. ഈ പാവം അടികൊണ്ടിട്ടു ചികിത്സിക്കാൻ വകയില്ലാതെ...ഈ വെളുപ്പാൻ കാലത്ത്.... ഇന്നേക്ക് എട്ടാം ദിവസമാണ് ഞാൻ ഉറങ്ങിയിട്ട്... ....എന്റെ കണ്ണുകൾ, നാവ്....തലച്ചോറ്, ശരീരം എല്ലാം അടിച്ച് കലക്കി........ഇതിനെതിരെ പ്രതികരിക്കാൻ ആരും... വർക്കല പൊലീസ് ആണെങ്കിൽ മൈന്റ് ചെയ്യുന്നില്ല...\nപാവപ്പെട്ടവന്റെ കേസ് അവർക്ക് പുല്ലുവിലയാണ്....ഇവരെന്താണ് കൊലപാതക ശ്രമത്തിനു കേസ് എടുക്കാത്തത്....കേസ് എടുക്കാൻ നിയമമില്ല.. എനിക്കും എന്റെ കുട്ടികൾക്കും നീതിയില്ലേ...എന്റെ കുട്ടികളുടെ മുഖങ്ങൾ എല്ലാം നിങ്ങൾ ഒന്ന് കാണൂ....ഈ കുട്ടികൾക്ക് ഇപ്പോൾ ആരുണ്ട്....ഈ സമയത്ത് ഞാൻ എണീറ്റിരുന്നു ശർദ്ധിച്ചിട്ടാണ് ഈ വീഡിയോ പോസ്റ്റ് ചെയ്യുന്നത്....ഞാൻ ഏത് സമയത്ത് വേണമെങ്കിലും മരിക്കും....ഞാൻ മരിച്ചുപോയാൽ ആരാണ് പ്രതികൾ.....ഞാൻ ജീവിച്ചിരിക്കുമ്പോൾ അല്ലേ പ്രതികൾ.....അറസ്റ്റ് ചെയ്യാൻ എന്തേ പൊലീസിന് പേടി.....പണമുള്ളവന് മാത്രം ഭൂമിയിൽ ജീവിച്ചാൽ മതിയോ....അങ്ങിനെയാണെങ്കിൽ എനിക്കും കുട്ടികൾക്കും മരിക്കാനുള്ള അനുമതി വാങ്ങി നൽകൂ നിങ്ങൾ....എനിക്ക് മരിക്കാനുള്ള അനുമതി വാങ്ങി തന്നാൽ മതി....ഞങ്ങൾ ആർക്കും ഒരു ദോഷവും ചെയ്തിട്ടില്ല....\n.ജീവിക്കണമെങ്കിൽ ജാമ്യമില്ലാ വകുപ്പിൽ അവരെ അറസ്റ്റ് ചെയ്തുകൊലപാതക കേസിൽ കേസ് എടുക്കൂ....എന്റെ മരണത്തിനു ഉത്തരവാദി എല്ലാവരുമാണ്.....ഞാൻ ചികിത്സിക്കാൻ പോകില്ല മെഡിക്കൽ കോളേജിൽ...ഞാൻ തീരെ അവശനാണ്.. ഞാൻ മരിച്ചു പോയാൽ എന്റെ മരണമൊഴിയാണിത്...വർക്കല പൊലീസ് എന്തുകൊണ്ട് കേസ് എടുക്കുന്നില്ല...ഇവരെ അറസ്റ്റ് ചെയ്തില്ലാ എന്നുണ്ടെങ്കിൽ എന്റെ ജനാസ കാണും....എന്റെ പിഞ്ചു മക്കളുടെയും ജനാസയാണിത്...ഇത് സത്യമാണ്....നിങ്ങൾ ജീവിക്കാൻ അനുവദിക്കുന്നില്ലെങ്കിൽ വേദന അത്രയും വലുതാണ്. ഞാൻ ഈ കുഞ്ഞുങ്ങളെ എങ്ങിനെ വളർത്തിയിട്ടു പോകുന്നത്....എന്തിനാണ് എന്നെ ഇവരങ്ങിനെ ചെയ്തത്....ഞാൻ കണ്ടിട്ടോ സംസാരിച്ചിട്ടോ ഉള്ളവരല്ല....ഞാൻ മുഖത്ത് നോക്കി ചീത്ത വിളിച്ചിട്ടില്ല....അവരെ എനിക്ക് വ്യക്തമായി അറിയില്ല....\nപൊലീസ് ഭാഷ്യം വ്യത്യസ്തം\nഎന്നാൽ ജഹാംഗീറിന്റെ പരാതിയെക്കുറിച്ചുള്ള പൊലീസ് ഭാഷ്യം വ്യത്യസ്തമാണ്. സംഭവം നടന്ന ഉടൻ ജഹാംഗീർ പരാതി നൽകിയില്ല. അദ്ദേഹം ദിവസങ്ങൾ കഴിഞ്ഞാണ് പരാതി നൽകിയത്. ജഹാംഗീറിന്റെ പരാതിയിൽ പൊലീസ് മൊഴി എടുത്തു. കേസും എടുത്തു. പ്രതികളെ അറസ്റ്റ് ചെയ്തിട്ടുണ്ട്-വർക്കല എസ്‌ഐ ശ്യാംജി മറുനാടനോട് പറഞ്ഞു. മീൻ പിടിക്കാൻ പോയ സമയം ജഹാംഗീർ മദ്യപിച്ചിരുന്നു. മീൻ പിടിക്കാൻ പോയപ്പോഴാണ് സംഭവം നടക്കുന്നത്. ജഹാംഗീർ പഴയ കഞ്ചാവ്-മോഷണ കേസിലെ പ്രതിയാണ്. മർദ്ദനത്തിൽ ജഹാംഗീറിനു വലിയ പരുക്കില്ല. ആശുപത്രി സർട്ടിഫിക്കറ്റിൽ അത് വ്യക്തമാണ്. അടി കിട്ടിയശേഷം അത് ഒത്തുതീർക്കാൻ ജഹാംഗീർ നോക്കി എന്നാണ് മനസിലാക്കാൻ കഴിയുന്നത്.\nചൂണ്ടയിടാൻ പോയപ്പോഴാണ് സംഭവം. മീൻ ചോദിച്ച സമയത്ത് മറ്റുള്ളവരുമായുണ്ടായ തർക്കമാണ് മർദ്ദനത്തിൽ കലാശിച്ചത്. മീൻ ചോദിച്ചപ്പോൾ ജഹാംഗീർ കൊടുത്തില്ല. ചീത്ത വിളിയായി. പിന്നെ അടിയായി. നാലുപേരാണ് ഉണ്ടായത്. ആ നാലുപേരെയും അറസ്റ്റ് ചെയ്തിട്ടില്ല. ജഹാഗീറിന്റെ ഉദ്ദേശ്യം എന്തെന്ന് അറിയില്ല. പരാതിയുമായി ജഹാംഗീർ എത്തിയപ്പോൾ മൊഴി നൽകാൻ പറഞ്ഞു. എന്നാൽ പരാതി നൽകി എന്നല്ലാതെ മൊഴി നൽകാൻ ജഹാംഗീർ തയ്യാറായില്ല. എന്നാൽ ഒടുവിൽ ജഹാംഗീർ മൊഴി നൽകി. പൊലീസ് കേസ് എടുക്കുകയും പ്രതികളെ അറസ്റ്റ് ചെയ്യുകയും ചെയ്തിട്ടുണ്ട്-വർക്കല പൊലീസ് പറയുന്നു.\nജഹാംഗീറിന്റെ ആത്മഹത്യാ ഭീഷണിയുള്ള സംഭാഷണം സോഷ്യൽ മീഡിയയിൽ വൈറൽ ആണ്. പക്ഷെ വർക്കല പൊലീസ് കേസ് രജിസ്റ്റർ ചെയ്യുകയും പ്രതികളെ അറസ്റ്റ് ചെയ്യുകയും ചെയ്തിട്ടുണ്ട്. ഒത്തുതീർക്കൽ പാളിയത് കാരണമുള്ള പ്രശ്‌നങ്ങൾ ആണ് ജഹാഗീറിന്റെത് എന്നാണ് പൊലീസ് പറയുന്നത്. പക്ഷെ ജഹാഗീറിന്റെ പശ്ചാത്തലം അത്ര നല്ലതുമല്ല. എന്തായാലും ജഹാംഗീർ സംഭവത്തിൽ പ്രതികൾ കുടുങ്ങിയിട്ടുണ്ട്. പക്ഷെ വീഡിയോ ഇപ്പോഴും സോഷ്യൽ മീഡിയയിൽ പ്രചരിക്കുക തന്നെയാണ്.


ഋഷഭും പൂജാരയും റണ്‍മലയൊരുക്കി; ഇന്ത്യ ഒന്നാമിന്നിങ്‌സ് ഡിക്ലയര് ചെയ്തു, India vs Australia Sydney Test Day 2\nഋഷഭും പൂജാരയും റണ്‍മലയൊരുക്കി; ഇന്ത്യ ഒന്നാമിന്നിങ്‌സ് ഡിക്ലയര് ചെയ്തു\n04 January 2019, 07:17 AM IST\nഏഴു വിക്കറ്റിന് 622 റണ്‍സ് എന്ന നിലയിലാണ് ഇന്ത്യ ഇന്നിങ്‌സ് അവസാനിപ്പിച്ചത്.\nസിഡ്നി: ഓസ്ട്രേലിയക്കെതിരായ നാലാം ടെസ്റ്റില് ഇന്ത്യ ഒന്നാമിന്നിങ്‌സ് ഡിക്ലയര് ചെയ്തു. ഏഴു വിക്കറ്റിന് 622 റണ്‍സ് എന്ന നിലയിലാണ് ഇന്ത്യ ഇന്നിങ്‌സ് അവസാനിപ്പിച്ചത്. 81 റണ്‍സെടുത്ത് രവീന്ദ്ര ജഡേജ പുറത്തായതിന് പിന്നാലെയായിരുന്നു ഇത്. 159 റണ്‍സുമായി ഋഷഭ് പന്ത് പുറത്താകാതെ നിന്നു. മറുപടി ബാറ്റിങ്ങിനിറങ്ങിയ ഓസ്‌ട്രേലിയ രണ്ടാം ദിനം കളി നിര്‍ത്തുമ്പോള് വിക്കറ്റ് നഷ്ടം കൂടാതെ 24 റണ്‍സെടുത്തിട്ടുണ്ട്\nഏകദിന ശൈലിയില് ബാറ്റുവീശിയ ഋഷഭ് പന്തും വന്‍മതില് കെട്ടിപ്പൊക്കിയ ചേതേശ്വര് പൂജാരയുമാണ് ഇന്ത്യക്ക് കൂറ്റന് സ്‌കോര് സമ്മാനിച്ചത്. 193 റണ്‍സിന് പൂജാര പുറത്തായതിന് പിന്നാലെ ഋഷഭ് ഡ്രൈവിങ് സീറ്റ് ഏറ്റെടുക്കുകയായിരുന്നു. 189 പന്തില് 15 ഫോറും ഒരു സിക്‌സുമടക്കം ഋഷഭ് 159 റണ്‍സടിച്ചു. പൂജാരയുമായി 89 റണ്‍സ് കൂട്ടുകെട്ടുണ്ടാക്കിയ ഋഷഭ് ജഡേജയോടൊപ്പം 204 റണ്‍സ് ഇന്ത്യന് സ്‌കോറിലേക്ക് കൂട്ടിച്ചേര്‍ത്തു.\nഋഷഭിന്റെ കരിയറിലെ രണ്ടാം ടെസ്റ്റ് സെഞ്ചുറിയാണിത്. ആദ്യ സെഞ്ചുറി ഇംഗ്ലണ്ടിനെതിരെയായിരുന്നു. ഓസ്ട്രേലിയന് മണ്ണില് സെഞ്ചുറി നേടുന്ന ആദ്യ ഇന്ത്യന് വിക്കറ്റ് കീപ്പറെന്ന റെക്കോഡും ഋഷഭ് സ്വന്തം പേരില് കുറിച്ചു\nനേരത്തെ ഇരട്ട സെഞ്ചുറിക്ക് ഏഴ് റണ്‍സ് അരികെ വെച്ചാണ് പൂജാര പുറത്തായത്. 373 പന്തില് 22 ഫോറിന്റെ അകമ്പടിയോടെ ബാറ്റേന്തിയ പൂജാരയെ നഥാന് ലിയോണ് പുറത്താക്കുകയായിരുന്നു. ഒമ്പത് മണിക്കൂറും എട്ടു മിനിറ്റും ക്രീസില് ചിലവഴിച്ചായിരുന്നു പൂജാരയുടെ മനോഹര ഇന്നിങ്‌സ്.\nരണ്ടാം ദിനം നാല് വിക്കറ്റ് നഷ്ടത്തില് 303 റണ്‍സെന്ന നിലയില് ബാറ്റിങ്ങിനിറങ്ങിയ ഇന്ത്യക്ക് ഹനുമ വിഹാരിയുടെ വിക്കറ്റാണ് ആദ്യം നഷ്ടമായത്. 96 പന്തില് 42 റണ്‍സടിച്ച വിഹാരിയെ നഥാന് ലിയോണ് പുറത്താക്കുകയായിരുന്നു. അഞ്ചാം വിക്കറ്റില് പൂജാരയ്ക്കൊപ്പം 101 റണ്‍സ് കൂട്ടുകെട്ടുണ്ടാക്കിയാണ് വിഹാരി ക്രീസ് വിട്ടത്.\nആദ്യ ദിനം ഇങ്ങനെ\nടോസ് നേടി ബാറ്റിങ് തിരഞ്ഞെടുത്ത ഇന്ത്യക്ക് രണ്ടാം ഓവറില് തന്നെ കെ.എല് രാഹുലിനെ നഷ്ടമായി. രോഹിത് ശര്‍മ്മക്ക് പകരം ടീമിലെത്തിയ രാഹുലിനെ ഹെയ്സെല്‍വുഡ് ഷോണ് മാര്‍ഷിന്റെ കൈകളിലെത്തിക്കുകയായിരുന്നു. ആറു പന്തില് രണ്ട് ഫോറടക്കം ഒമ്പത് റണ്‍സായിരുന്നു രാഹുലിന്റെ സമ്പാദ്യം. പിന്നീട് രണ്ടാം വിക്കറ്റില് പൂജാരയ്‌ക്കൊപ്പം ചേര്‍ന്ന് മായങ്ക് അഗര്‍വാള് 116 റണ്‍സ് കൂട്ടുകെട്ട് പടുത്തുയര്‍ത്തി. 77 റണ്‍സെടുത്ത് നില്‍ക്കെ മായങ്കിനെ പുറത്താക്കി നഥാന് ലിയോണ് ഈ കൂട്ടുകെട്ട് പൊളിച്ചു. 112 പന്തില് ഏഴു ഫോറും രണ്ട് സിക്‌സും മായങ്ക് നേടി.\nവിരാട് കോലി മൂന്നാമനായി പുറത്താകുമ്പോള് ഇന്ത്യയുടെ സ്‌കോര് 180. 59 പന്തില് നാല് ഫോറിന്റെ അകമ്പടിയോടെ 23 റണ്‍സാണ് കോലിയുടെ സംഭാവന. ഹെയ്സെല്‍വുഡിന്റെ പന്തില് ടിം പെയ്ന് ക്യാച്ചെടുത്ത് കോലി പുറത്താകുകയായിരുന്നു. രഹാനെയ്ക്കും അധികം ആയുസുണ്ടായിരുന്നില്ല. 55 പന്തില് 18 റണ്‍സായിരുന്നു സമ്പാദ്യം. സ്റ്റാര്‍ക്കിന്റെ പന്തില് പെയ്നിന് ക്യാച്ച് നല്‍കി രഹാനെ ക്രീസ് വിട്ടു.\nസിഡ്നിയില് വിജയിച്ചാല് ഇന്ത്യക്ക് ഓസ്ട്രേലിയന് മണ്ണില് ആദ്യ ടെസ്റ്റ് പരമ്പരയെന്ന ചരിത്രനേട്ടം സ്വന്തമാക്കാം. മത്സരം സമനിലയിലാവുകയാണെങ്കിലും 14 വര്‍ഷത്തിന് ശേഷം ഓസീസ് മണ്ണില് ബോര്‍ഡര്-ഗവാസ്‌ക്കര് ട്രോഫി ഇന്ത്യക്ക് നേടാം. പരമ്പരയില് 2-1ന് മുന്നിലാണ് ഇന്ത്യ. അഡ്ലെയ്ഡിലും മെല്‍ബണിലും ഇന്ത്യ വിജയിച്ചപ്പോള് പെര്‍ത്തില് വിജയം ഓസീസിനൊപ്പം നിന്നു.\nContent Highlights: India vs Australia Sydney Test Day 2


ദില്ലി ചലോ; കര്‍ഷക സമരം കാക്കാന് സിംഘുവില് നിഹാംഗുകളും | Delhi Chalo Singh Nihags came to delhi to protect the farmers protest\nദില്ലി ചലോ; കര്‍ഷക സമരം കാക്കാന് സിംഘുവില് നിഹാംഗുകളും\nFirst Published Dec 5, 2020, 1:23 PM IST\nബിജെപി നേതൃത്വത്തിലുള്ള കേന്ദ്രസര്‍ക്കാര് കൊണ്ട് വന്ന മൂന്ന് കാര്‍ഷിക നിയമങ്ങളും പിന്‍വലിക്കണെന്നാവശ്യപ്പെട്ട് ദില്ലിയില് പത്താം ദിവസവും തുടരുന്ന കര്‍ഷക സമരത്തിന് പിന്തുണയുമായി നിഹാംഗുകളും എത്തി. ഞങ്ങളുടെ കര്‍ഷകര്‍ക്കെതിരെ സര്‍ക്കാര് ബലം പ്രയോഗിച്ചാല് തടുക്കാന് മുന്നില് ഞങ്ങളുണ്ടാകുമെന്ന് ഉറക്കെ പറഞ്ഞാണ് നിഹാംഗുകളും സമരഭൂമിയിലേക്കെത്തിയത്. ദില്ലി അതിര്‍ത്തിയായ സിംഘുവില് നിന്ന് ചിത്രങ്ങള് പകര്‍ത്തിയത് ഏഷ്യാനെറ്റ് ന്യൂസ് ക്യാമറാമാന് വടിവേല് സി. വിവരണം ഏഷ്യാനെറ്റ് ന്യൂസ് റിപ്പോര്‍ട്ടര് ധനേഷ് രവീന്ദ്രന്.\nഅകാലി (അനശ്വരന്മാര്) അഥവാ നിഹാംഗുകള് എന്നറിയപ്പെടുന്ന വിഭാഗം സിഖ് മതത്തിലെ സായുധരായ സിഖ് യോദ്ധാക്കളാണ്. ഗുരു ഹര്‍ഗോബിന്ദ് ആരംഭിച്ച 'അകാലി ദള്' (മരണമില്ലാത്ത സൈന്യം അഥവാ ദൈവത്തിന്‍റെ സൈന്യം) -ല് നിന്ന് ഉണ്ടായ സായുധ വിഭാഗമാണ് നിഹാംഗുകള് എന്ന് കരുതുന്നു.\n1699 ഗുരു ഗോവിന്ദ് സിംഗാണ് നിഹാംഗ് സൈന്യം രൂപീകരിച്ചത്. സിഖ് മതത്തിന്‍റെ ചരിത്രത്തില് നിരവധി അധിനിവേശ ശക്തികളെ പ്രതിരോധിച്ച കഥയും ഇവര്‍ക്കുണ്ട്. സംസ്കൃതത്തില് നിന്നാണ് നിഹാംഗ് എന്ന പേരിന്‍റെ വരവ്. ഭയമില്ലാത്തവന് പോരാളി എന്നര്‍ത്ഥം.\nആദ്യകാല സിഖ് സൈനിക ചരിത്രത്തിൽ നിഹാംഗുകള്‍ക്ക് ഏറെ പ്രധാന്യമുണ്ട്. അവരുടെ പല സൈനീക വിജയങ്ങള്‍ക്കും ചുക്കാന് പിടിച്ചത് നിഹാംഗുകളാണ്. പരമ്പരാഗതമായി യുദ്ധഭൂമിയിലെ ധീരതയ്ക്കും ക്രൂരതയ്ക്കും പേരുകേട്ട നിഹാംഗ് വിഭാഗം ഒരിക്കൽ സിഖ് സാമ്രാജ്യത്തിലെ സായുധ സേനയായ സിഖ് ഖൽസ സൈന്യത്തില് സ്വന്തമായി ഗറില്ലാ വിഭാഗങ്ങള് അടക്കം ഉണ്ടായിരുന്നവരാണ്.\nനീല വസ്ത്രം, വാള്, കുന്തം, പടച്ചട്ട, മറ്റ് ആഭരണങ്ങള്, അലങ്കരിച്ച തലപ്പാവ് എന്നിങ്ങനെ വസ്ത്രധാരണത്തില് തന്നെ സായുധരാണ് നിഹാംഗുകള്. സ്വയാശ്രിതര് കൂടിയാണ് നിഹാംഗുകള്. സമരഭൂമിയിലായാലും അവരവര്‍ക്ക് ആവശ്യമുള്ള ഭക്ഷണമടക്കമുള്ള കാര്യങ്ങള് സ്വന്തം നിലയില് തന്നെ നിഹാഗുകള് ചെയ്യുന്നു.\nഇന്ന് ദില്ലിയില് കേന്ദ്ര സര്‍ക്കാറിന്‍റെ കര്‍ഷക നിയമങ്ങള്‍ക്കെതിരെ സമരം നയിക്കുന്ന സിഖ് കര്‍ഷകരുടെ സംരക്ഷണം സ്വയം ഏറ്റെടുത്താണ് ദില്ലി അതിര്‍ത്തിയിലേക്ക് തങ്ങളുടെ വാഹനമായ കുതിരകളുമായി നിഹാംഗുകള് എത്തിയിരിക്കുന്നത്.\nയുദ്ധസമയങ്ങളിലോ മറ്റ് അപകട സമയങ്ങളിലോ തങ്ങളുടെ ജനത്തെയും വിശ്വാസത്തെയും സംരക്ഷിക്കാൻ അവർ ബാധ്യസ്ഥരാണെന്ന് നിഹാംഗുകള് കരുതുന്നു. നീല നിറം നിഹാംഗുകളെ സംബന്ധിച്ച് ദേശസ്നേഹത്തിന്‍റെ പ്രതീകം കൂടിയാണ്.\nനിഹാംഗുകളുടെ വരവോടെ ദില്ലി അതിര്‍ത്തിയില് ഗുരുനാനാക്ക് ജയ് വിളികളും മറ്റ് സിഖ് ഭക്തി ഗീതങ്ങളും ഉയര്‍ന്നു തുടങ്ങി. കര്‍ഷകരെ തടയാനായി ദില്ലി അതിര്‍ത്തിയില് പൊലീസ് ഉയര്‍ത്തിയ ബാരിക്കേടുക്കള്‍ക്കടുത്ത് നിഹാംഗുകളെത്തിയപ്പോള് തന്നെ കര്‍ഷകരുടെ സമരവീര്യം ഉയര്‍ന്നിരുന്നു.\nകര്‍ഷകരെ കേന്ദ്ര സര്‍ക്കാറിന്‍റെ ദില്ലി പൊലീസ് നേരിട്ട രീതിയിലുള്ള പ്രതിഷേധവുമായാണ് നിഹാഗുകളുടെ വരവ്. സഹജീവികളുടെ സുരക്ഷയാണ് തങ്ങളുടെ ചുമതലെയെന്നും നിഹാഗുകള് പറയുന്നു.\nആയുധങ്ങള് കൂട്ടിനുണ്ടെങ്കിലും ഗുരുനാനാക്കിന് ജയ് വിളിച്ച്, മതബോധത്തോടെ പ്രാര്‍ത്ഥനാ നിര്‍ഭരമായാണ് നിഹാഗുകളുടെ പ്രവൃത്തികള്. കേന്ദ്രസര്‍ക്കാര് കര്‍ഷക സമരത്തെ നേരിട്ട രീതിയോട് കടുത്ത ഭാഷയിലാണ് നിഹാഗുകള് എതിര്‍പ്പ് അറിയിക്കുന്നത്.\nഅതിര്‍ത്തിയില് നമ്മുടെ കര്‍ഷകര് സമരത്തിലാണ്. അവരുടെ സമരത്തിന് പിന്തുണയുമായാണ് ഞങ്ങള് എത്തിയതെന്ന് നിഹാംഗ് പോരാളിയായ അമര് സിംഗ് ഏഷ്യാനെറ്റ് ന്യൂസിനോട് പറഞ്ഞു. കര്‍ഷകരുടെ സമരത്തെ മോദി സര്‍ക്കാര് ഇങ്ങനെയല്ല നേരിടേണ്ടിയിരുന്നത്. കര്‍ഷകരോട് ഹിംസയാണ് സര്‍ക്കാര് കാണിച്ചതെന്നും അമര്‍സിംഗ് പറഞ്ഞു.\nആയുധമില്ലാത്തവനെ ആക്രമിക്കില്ലെന്നാണ് നിഹാഗുകളുടെ നിയമം. എന്നാല്, ഉടവാള് പുറത്തെടുത്താല് രക്തം പുരളാതെ തിരികെ വാളുറയില് തിരികെയിടില്ലെന്നും ഇവര് പറയുന്നു. ഗുരുദ്വാരയുടെ കാവല്‍ക്കാര് കൂടിയാണ് നിഹാഗുകള്.


Pak Highcommissioner | നംഗ്രോത ഭീകരാക്രമണ ശ്രമം; പാക് ഹൈകമീഷൻ ഉദ്യോഗസ്ഥരെ വിളിച്ചുവരുത്തി ഇന്ത്യ - MarunadanMalayalee.com\nനംഗ്രോത ഭീകരാക്രമണ ശ്രമം; പാക് ഹൈകമീഷൻ ഉദ്യോഗസ്ഥരെ വിളിച്ചുവരുത്തി ഇന്ത്യ\nNovember 21, 202006:18 PM IST Permalink\nന്യൂഡൽഹി: ജമ്മു കശ്മീരിൽ നാലു ഭീകരരെ വധിച്ചതിനു പിന്നാലെ പാക്കിസ്ഥാൻ ഹൈകമീഷൻ ഉദ്യോഗസ്ഥരെ വിളിച്ചുവരുത്തി ഇന്ത്യ. പാക് അതിർത്തിക്കുള്ളിൽ പ്രവർത്തിക്കുന്ന ഭീകരർക്ക് ഇന്ത്യക്കെതിരെ പ്രവർത്തിക്കാൻ അവസരമൊരുക്കരുതെന്ന ആവശ്യം ഇന്ത്യ ആവർത്തിച്ചതായി വിദേശകാര്യ മന്ത്രാലയ വക്താവ് പറഞ്ഞു.\nഭീകരർക്കും ഭീകര സംഘടനകൾക്കും പിന്തുണ നൽകുന്ന പാക്കിസ്ഥാന്റെ നടപടിക്കെതിരെ ഇന്ത്യ ശക്തമായ എതിർപ്പ് പ്രകടിപ്പിച്ചു. ഭീകരവാദത്തിനെതിരായ അന്താരാഷ്ട്ര നടപടികളെക്കുറിച്ചും ഉഭയകക്ഷി ഉത്തരവാദിത്വങ്ങളെക്കുറിച്ചും ഇന്ത്യ ഹൈകമീഷൻ ഉദ്യോഗസ്ഥരെ ഓർപ്പെടുത്തുകയും ചെയ്തു.\nജമ്മു കശ്മീരിലെ നഗ്രോതയിൽ വ്യാഴാഴ്ചയാണ് മൂന്നു മണിക്കൂർ നീണ്ട പോരാട്ടത്തിലൂടെ നാലു ഭീകരരെ ഇന്ത്യൻ സൈന്യം വധിച്ചത്. സ്പഷൽ ഓപറേഷൻസ് ഗ്രൂപ്പിലെ രണ്ടു പൊലീസുകാർക്ക് പരിക്കേൽക്കുകയും ചെയ്തിരുന്നു. 11 എ.കെ 47 തോക്കുകൾ, മൂന്ന് പിസ്റ്റളുകൾ, 29 ഗ്രനേഡുകൾ, മൊബൈൽ ഫോണുകൾ തുടങ്ങിയ പിടിച്ചെടുത്തിരുന്നു.\nപാക്കിസ്ഥാനിലെ ഇന്ത്യൻ ഹൈക്കമ്മീഷനിൽ നിന്ന് കാണാതായ രണ്ട് ജീവനക്കാരെയും വിട്ടയച്ചു


കേരളത്തില് മോഹന്‍ലാലും മമ്മൂട്ടിയും തന്നെ മുന്നില്.! മെര്‍സല് കളക്ഷന് വെറും തള്ളോ.? എന്നാല് സത്യം ഇതാണ്...? - FUTURELINE\nകേരളത്തില് മോഹന്‍ലാലും മമ്മൂട്ടിയും തന്നെ മുന്നില്.! മെര്‍സല് കളക്ഷന് വെറും തള്ളോ.? എന്നാല് സത്യം ഇതാണ്…?\nവിജയ് – അറ്റ്ലി കൂട്ടുകെട്ടില് പിറന്ന മെര്‍സല് തമിഴ്നാട്ടിലെ മെഗാഹിറ്റുകളില് ഒന്നാവുകയാണ്. വിജയ്യുടെ കരിയറിലെ ഏറ്റവും വലിയ റിലീസ് ആയിരുന്നു മെര്‍സല്. തിയറ്ററില് വന് തിരക്കായിരുന്ന മെര്‍സലിന്റെ ആദ്യ ദിനം.\nതണ്ടര് ഫോഴ്സുമായി കരാര് ഒപ്പിട്ടില്ലെന്ന് ദിലീപ്; തനിക്ക് സ്വകാര്യ സുരക്ഷയൊരുക്കിയതിനു പിന്നില്….\nആദ്യ ദിവസത്തെ കളക്ഷന് കണക്കുകള് പുറത്ത് വരുമ്ബോള് 6.11 കോടിയാണ് ചിത്രം കേരളത്തില് നിന്നും മാത്രമായി നേടിയത്. വിജയ്ക്ക് മുന്നിലുള്ളത് ബാഹുബലി മാത്രം. മലയാളത്തിലെ സൂപ്പര്‍താരങ്ങളെ പോലും പിന്നിലാക്കിയ മെര്‍സലിനു പക്ഷേ രണ്ടാം ദിവസം അടിപതറി.\n2.2 കോടി മാത്രമാണ് രണ്ടാം ദിനം ചിത്രം നേടിയത്. മൂന്നാം ദിവസത്തെ കണക്ക് പുറത്ത് വരുമ്ബോള് രണ്ടാം ദിവസത്തേക്കള് ചിത്രത്തിന്റെ കളക്ഷന് പിന്നോട്ട് പോകുന്നതായാണ് റിപ്പോര്‍ട്ട്. 1.71 കോടിയാണ് മൂന്നാം ദിനം നേടിയത്. ആകെ മൂന്ന് ദിവസത്തെ കളക്ഷന് 10.02 കോടിയും.\nതിരുവന്തപുരത്ത് എത്തുന്ന പെൺകുട്ടികളെ കാത്ത് “ഹോസ്റ്റൽ ബിസിനെസ്സ് ” സജീവമാകുന്നു..\nകേരളത്തിലെ ഏറ്റവും ഉയര്‍ന്ന ആദ്യ ദിന കളക്ഷന് എന്ന നേട്ടം സ്വന്തമാക്കാനായി നടത്തിയ നാടകമായിരുന്നോ ഇത് എന്ന തരത്തിലും സോഷ്യല് മീഡിയയില് ചര്‍ച്ച നടക്കുന്നുണ്ട്. ആദ്യ ദിന കളക്ഷനില് മോഹന്‍ലാലിന്റെ പുലിമുരുകനേയും മമ്മൂട്ടിയുടെ ദ ഗ്രേറ്റ് ഫാദറിനേയും മെര്‍സല് പിന്നിലാക്കിയെങ്കിലും മൂന്ന് ദിവസത്തെ കളക്ഷന് പരിശോധിക്കുമ്ബോള് ഇവര്‍ക്ക് പിന്നിലാണ് ചിത്രത്തിന് സ്ഥാനം.\nപുലിമുരുകനും ഗ്രേറ്റ് ഫാദറും മൂന്ന് ദിവസം കൊണ്ട് പന്ത്രണ്ട് കോടിയോളം കളക്ഷന് നേടിയപ്പോള് 10 കോടി പിന്നിടാനേ മെര്‍സലിന് സാധിച്ചിട്ടൊള്ളു.\nPrevious: തണ്ടര് ഫോഴ്സുമായി കരാര് ഒപ്പിട്ടില്ലെന്ന് ദിലീപ്; തനിക്ക് സ്വകാര്യ സുരക്ഷയൊരുക്കിയതിനു പിന്നില്…\nNext: മതി നിര്‍ത്തൂ, അവര്‍ക്കുമുണ്ട് മാനവും അഭിമാനവും;അതിരുവിട്ട മലയാളികളോട് പൊട്ടിത്തെറിച്ച് ഭാഗ്യലക്ഷ്മി.!!\nറിസോര്‍ട്ടിലെ കുളത്തിനെ ചൊല്ലി തര്‍ക്കം; നടന് ബാബുരാജ് വെട്ടേറ്റ് ആശുപത്രിയില്\nട്രാക്ടര് ട്രോളി ജീപ്പിലേക്ക് ഇടിച്ച് കയറി 12 മരണം; 8 പേര്‍ക്ക് പരിക്കേറ്റു; അപകടത്തിനു കാരണമായത്…\nചരിത്രത്തിലെ ഏറ്റവും വലിയ മയക്കുമരുന്ന് വേട്ട; ഭാര്യയും ഭര്‍ത്താവും…….!


ഒ.എൽ.ഇ.ഡി സ്ട്രിപ്പുമായി 'മാക് ബുക്ക് േപ്രാ' | Apple MacBook Pro 2016 introduced with new Touch Bar | Madhyamam\ndate_range 28 Oct 2016 10:50 AM GMT\nഒ.എൽ.ഇ.ഡി സ്ട്രിപ്പുമായി 'മാക് ബുക്ക് േപ്രാ'\nകാലിഫോർണിയ: ആപ്പിൾ പുതിയ മാക് ബുക് പ്രോ വിപണിയിലവതരിപ്പിച്ചു . ഫങ്ഷണൽ കീകളില്ലാതെ പകരം ഒ.എൽ.ഇ.ഡി സ്ട്രിപ്പുമായി വ്യത്സ്ത ലുക്കിലാണ്  മാക് ബുക് പ്രോ എത്തിയിരിക്കുന്നത്. ഫങ്ഷണൽ കീകളുടെ സ്ഥാനത്ത് ഒ.എൽ.ഇ.ഡി സ്ട്രിപ്പാണ് ഉണ്ടാവുക. ടച്ച് സ്ക്രീൻ ആയാണ് പുതിയ സ്ട്രിപ്പ് പ്രവർത്തിക്കുക.\nരണ്ടാമത്തെ സ്ക്രീനായാണ് കീബോർഡിലെ സ്ട്രിപ്പ് പ്രവർത്തിക്കുക എന്നും സൂചനകളുണ്ട്. നാവിഗേഷൻ ബട്ടനുകൾ മുതൽ ഇമോജികൾ വരെ ഇതിൽ ലഭ്യമാകും. സ്ക്രീനിലെ ദൃശ്യങ്ങൾക്കനുസരിച്ച് സ്ട്രിപ്പിെൻറ ധർമ്മം മാറികൊണ്ടിരിക്കും. ചുരുക്കത്തിൽ ഇൗ സ്ട്രിപ്പ് ഉപയോഗിച്ചുകൊണ്ടും മാക് ബുക് പ്രോയെ നിയന്ത്രിക്കാം.\nപൂർണ്ണമായും െമറ്റാലിക് ബോഡിയിലാണ് പുതിയ മാക് ബുക് പ്രോ വിപണിയിലെത്തുന്നത്.13,15 ഇഞ്ച് സ്ക്രീൻ സൈസുകളിൽ മാക് ബുക് പ്രോ ലഭ്യമാണ്. മൂന്നു മോഡലുകളാണ് കമ്പനി പുതുതായി അവതരിപ്പിച്ചിരിക്കുന്നത്. 13 ഇഞ്ച് സ്ക്രീൻ സൈസോടുകൂടിയ ആദ്യ മോഡലിൽ ആപ്പിളിെൻറ പുതിയ സ്ട്രിപ്പ് സംവിധാനമുണ്ടാകില്ല. 2.3Ghz െൻറ കോർ i5 പ്രോസസറും 8ജീ ബി മെമ്മറിയും 256 ജീ ബി യുടെ ഫ്ളാഷ് സ്റ്റോറേജും ഇൗ മോഡിലിലുണ്ടാവും. 1,29,000 രൂപയായിരിക്കും ഇതിെൻറ വില. 13 ഇഞ്ച് സ്ക്രീൻ സട്രിപ്പോടുകൂടിയ മോഡൽ ലഭ്യമാകണമെങ്കിൽ 1,59,000 രൂപ നൽകേണ്ടി വരും.\n15 ഇഞ്ച് സ്ക്രീൻ സൈസോടുകൂടിയെത്തുന്ന മോഡലിന് 3.5Ghzെൻറ കോർ i7 പ്രോസസറാണ് കരുത്തു പകരുക. 16ജീബി മെമ്മറിയും 256ജീബി ഫ്ളാഷ് സ്റ്റോറേജും ഇൗ മോഡലിലുണ്ടാകും. 2,05,900 രൂപയായിരിക്കും ഇൗ മോഡലിെൻറ വില. വൈകാതെ തന്നെ മൂന്നു മോഡലുകളും ഇന്ത്യയിലെത്തുമെന്നാണ് സൂചന.\nTAGS:apple Mac Book pro laptop technology touch bar\nNews Summary - Apple MacBook Pro 2016 introduced with new Touch Bar


എ സി ഹാളുകളില് രണ്ടുമണിക്കൂര് ഇരിക്കുന്നത് കോവിഡ് വ്യാപനം കൂട്ടും; തിയേറ്ററുകള് തുറക്കാനാവില്ലെന്ന് സര്‍ക്കാര് | Gramajyothi News\nഎ സി ഹാളുകളില് രണ്ടുമണിക്കൂര് ഇരിക്കുന്നത് കോവിഡ് വ്യാപനം കൂട്ടും; തിയേറ്ററുകള് തുറക്കാനാവില്ലെന്ന് സര്‍ക്കാര്\nFebruary 1, 2022 5:58 pm Published by : Chief Editor\nകൊച്ചി: സംസ്ഥാനത്ത് കോവിഡ് പ്രതിരോധത്തിന്റെ ഭാഗമായി സി കാറ്റഗറി നിയന്ത്രണങ്ങളുള്ള ജില്ലകളില് സിനിമ തിയേറ്ററുകള് തുറക്കാനാവില്ലെന്ന് സര്‍ക്കാര് ഹൈക്കോടതിയില്.\nഎ സി ഹാളുകളില് രണ്ടുമണിക്കൂര് ഇരിക്കുന്നത് കോവിഡ് വ്യാപനം കൂട്ടുമെന്നും സര്‍ക്കാര് അറിയിച്ചു. തിയേറ്റര് അടച്ചിടുന്നതിനെതിരെയുള്ള ഹര്‍ജിയിലാണ് സര്‍ക്കാരിന്റെ മറുപടി.\nനിലവിലെ സാഹചര്യത്തില് സി കാറ്റഗറി ജില്ലകളില് തിയേറ്ററുകള് തുറക്കുന്നത് പ്രായോഗികമല്ല. നിയന്ത്രണങ്ങളില് തിയേറ്ററുകളോട് വിവേചനം കാട്ടിയിട്ടില്ല. മാളുകളിലും നിയന്ത്രണങ്ങളുണ്ട്. ജിമ്മുകളിലും നീന്തല്‍ക്കുളങ്ങളിലും രോഗം പടരാനുള്ള സാധ്യതയേറെയാണെന്നും സര്‍ക്കാര് വ്യക്തമാക്കി.\nസിനിമാസംഘടനയായ ഫിയോക്, തിരുവനന്തപുരം സ്വദേശിയായ തിയേറ്റര് ഉടമ നിര്‍മ്മല് എന്നിവരാണ് ഹര്‍ജി സമര്‍പ്പിച്ചത്. ക്ലബ്ബുകള് ജിംനേഷ്യങ്ങള്, പാര്‍ക്കുകള് എന്നിവക്ക് പ്രവര്‍ത്തനാനുമതി നല്‍കിയ പശ്ചാത്തലത്തില് തിയേറ്ററുകള്‍ക്കും ഇളവ് അനുവദിക്കണമെന്നാണ് ആവശ്യം. തീരുമാനം വിവേചനപരമാണെന്നും ഹര്‍ജിയില് ആരോപിക്കുന്നു.\nശാസ്ത്രീയ അടിത്തറ എന്തെന്ന് ഫെഫ്ക\nകോവിഡ് നിയന്ത്രണങ്ങളുടെ ഭാഗമായി സി കാറ്റഗറി ജില്ലകളിലെ തിയേറ്ററുകള് പൂട്ടിയിടുന്നതിനെതിരെ ആരോഗ്യമന്ത്രിക്ക് ഫെഫ്ക കഴിഞ്ഞദിവസം കത്തയച്ചിരുന്നു. ജിമ്മുകള്‍ക്കും നീന്തല്‍ക്കുളങ്ങള്‍ക്കും ഇല്ലാത്ത കോവിഡ് വ്യാപനശേഷി തിയേറ്ററുകള്‍ക്കുണ്ടെന്ന വിദഗ്ധസമിതി കണ്ടെത്തലിന്റെ ശാസ്ത്രീയമായ അടിത്തറ എന്താണെന്ന് കത്തില് ചോദിക്കുന്നു.\nഅമ്ബത് ശതമാനം സീറ്റുകള് സിറ്റുകള് മാത്രമാണ് ഇപ്പോള് തിയറ്ററുകളില് പ്രേക്ഷകര്‍ക്കായി മാറ്റിവെച്ചിട്ടുള്ളത്. പ്രവേശനം ഒരു ഡോസെങ്കിലും വാക്സിനെടുത്തവര്‍ക്കായി പരിമിതപ്പെടുത്തിയിരിക്കുന്നു. മുഖങ്ങള് സ്ക്രീനിന്റെ ദിശയിലേക്ക് മാത്രം കേന്ദ്രീകരിക്കപ്പെട്ടിരിക്കുന്നു. ഭക്ഷണ പാനിയങ്ങള് ഓഡിറ്റോറിയത്തിനുള്ളില് വിതരണം ചെയ്യപ്പെടുന്നില്ല. ഇതെല്ലാം തിയേറ്ററുകളെ റെസ്റ്ററന്റുകളില് നിന്നും, ബാറുകളില് നിന്നും, സ്പാ, സലൂണുകളില് നിന്നും സുരക്ഷിതമായ ഇടമാക്കി മാറ്റുന്നുണ്ടെന്നും കത്തില് വിവരിക്കുന്നു.


മണ്ണടി - വിക്കിപീഡിയ\nLocation of മണ്ണടി\nCoordinates: 9°5′17″N 76°44′22″E / 9.08806°N 76.73944°E / 9.08806; 76.73944 കേരളത്തിൽ പത്തനംതിട്ട ജില്ലയിലെ അടൂർ താലൂക്കിലുള്ള കടമ്പനാടു പഞ്ചായത്തിലെ ഒരു ഗ്രാമമാണ് മണ്ണടി. ഏറ്റവും അടുത്തുള്ള വിമാനത്താവളം തിരുവനന്തപുരം അന്താരാഷ്ട്ര വിമാനത്താവളം (87 കി.മീ.).\n3 പ്രധാന ആകർഷണങ്ങൾ\nവേലുത്തമ്പി ദളവ മ്യൂസിയം, മണ്ണടി\nകേരളചരിത്രത്തിലെ ഒരു പ്രധാനസംഭവം അരങ്ങേറിയ സ്ഥലമാണ് മണ്ണടി. ധീരദേശാഭിമാനി വേലുത്തമ്പി ദളവ ബ്രിട്ടീഷ് സാമ്രാജ്യത്തിനു പിടികൊടുക്കാതെ ജീവത്യാഗം ചെയ്തത് മണ്ണടി ക്ഷേത്രത്തിനു സമീപമുള്ള ചേന്ദമംഗലം മഠത്തിൽ വെച്ചാണ്. അതിനാൽ തീർഥാടന കേന്ദ്രം എന്നതിലുപരി ചരിത്ര സ്മാരകം എന്ന നിലയിലും മണ്ണടി ക്ഷേത്രം ശ്രദ്ധേയമാണ്\nമണ്ണടിയിൽ മംഗലത്തു പണിക്കർ എന്നൊരു നായർ കുടുംബമുണ്ടായിരുന്നു. വാക്കുവഞ്ഞിപ്പുഴപ്പണ്ടാരത്തിൽ മണ്ണടിദേശത്തിന്റെ അധിപനായിരുന്ന കാലത്ത് അവിടത്തെ വകയായി ഒരു ചെറിയ സൈന്യശേഖരമുണ്ടായിരുന്നു. ആ സൈനികന്മാരെ ആയോധനവിദ്യ അഭ്യസിപ്പിക്കുകയും സൈന്യത്തിന്റെ ആധിപത്യം വഹിക്കുകയും ചെയ്തിരുന്നത് മംഗലത്തു കുടുംബത്തെ കാർന്നവരായിരുന്നു. ഒരു ദിവസം കൃ‌ഷിയിറക്കുന്നതിനു കാടു വെട്ടിത്തെളിക്കാനായി ചില പുലയർ മംഗലത്തു പണിക്കരുടെ ഭവനത്തിനു സമീപം ഒരു കാട്ടിൽ വന്നുചേർന്നു. അവരുടെ കൂട്ടത്തിലുണ്ടായിരുന്ന ഒരു പുലക്കള്ളി (പുലയസ്ത്രീ) അവിടെക്കണ്ട ഒരു കല്ലിന്മേൽ മൂർച്ച കൂട്ടാൻ തന്റെ അരിവാൾ തേച്ചപ്പോൾ ആ കല്ലിൽനിന്നു രക്തം പ്രവഹിച്ചു. അത് കണ്ട് ഭയവിഹ്വലയായി ആ സ്ത്രീ കല്ലിൽ മണ്ണുവാരി അടിച്ചതിനാലാണ് ആ സ്ഥലത്തിനു "മണ്ണടി" എന്നു പേരു സിദ്ധിച്ചതെന്നു ജനങ്ങൾ പറയുന്നു. മണ്ണടിക്കാവിന്റെ ഉത്ഭവവും ഈ സംഭവമാണ്.\nവേലുത്തമ്പി ദളവാ സ്മാരകം\nമണ്ണടി ക്ഷേത്രം, കല്ലുമാടം, കന്നിമല, അരവയക്കൽചാണി ഗുഹ\n↑ മലയാള മനോരമ തൊഴിൽ വീഥി സപ്ലിമെന്റ് 2011 മാർച്ച് 05\n↑ രചന:കൊട്ടാരത്തിൽ ശങ്കുണ്ണിയുടെ ഐതിഹ്യമാല\n"https://ml.wikipedia.org/w/index.php?title=മണ്ണടി&oldid=3435098" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:53, 10 സെപ്റ്റംബർ 2020.


"നാട്ടിലെ വലിയ ഉസ്താത് ടി വി ഉള്ള വീട്ടിലെ കുട്ടികളെ മദ്രസ പഠനത്തിന് ഇരുത്തില്ല എന്ന് പറഞ്ഞതുകൊണ്ട് അവളുടെ ഉപ്പയും ടിവി വാങ്ങിയില്ല"; പഴയകാല ഓർമ്മകളെ തൊട്ടുണർത്തുന്ന നോവൽ ; പ്രണയം തേടി , പതിനാറാം അധ്യായം! - metromatinee.com Lifestyle Entertainment & Sports\nസന മുറ്റത്തിറങ്ങി നക്ഷത്രങ്ങൾ നോക്കി ഇരിക്കുകയാണ് . ഓരോ നക്ഷത്രങ്ങളെയും ചേർത്ത് അവൾ പടം വരയ്ക്കാൻ തുടങ്ങി. അപ്പോഴാണ് അവൾ ആ രൂപം കണ്ടത്…. അവളുടെ ചുണ്ട് വിടർന്നു… സേനയുടെ വിടർന്ന ചുണ്ടിൽ ചിരി തൂകി.\n“റസിയമ്മാ…. വേഗം വന്നേ… ഇതൊന്നു നോക്കിയേ… “\nസനയുടെ ശബ്ദം കേട്ട് റസിയമ്മ, ” എന്താ എന്തുപറ്റി… എന്ന് ചോദിച്ചുകൊണ്ട് ” പേടിയോട് ഓടിയെത്തി….\nദേ ആകാശത്തേക്ക് നോക്കിയേ.. വേട്ടക്കാരൻ.. എനിക്ക് പഠിക്കാനുള്ളതാണ്. ഓറിയോൺ സ്റ്റാറിനെ കുറിച്ച്. അത് ദേ കാണാം .”അവളുടെ അത്ഭുതം പറഞ്ഞറിയിക്കാൻ സാധിക്കാത്തതാണ് .\n” ഹോ ഈ കോച്ച് … മനുഷ്യന്റെ ജീവൻ പോയി…. നിനക്ക് എന്താ വട്ടാണോ പെണ്ണെ… രാത്രി ആകാശത്തുനോക്കി ഇരിക്കരുത് എന്ന് എത്ര പറഞ്ഞാലും കേൾക്കില്ല. കയറിയെ അകത്തേക്ക്..പോ..”\n“എങ്ങനെയാ ഇതിനെ സൂക്ഷിച്ചുവെക്കുക. ഇന്നിനി പോയാൽ പിന്നെ എപ്പോഴെങ്കിലും കാണുമോ? എത്ര ശരിയാണ്… ദേ ഇങ്ങനെ വരച്ചുവെക്കണം അപ്പോൾ അത് വേട്ടക്കാരൻ ആകും. ആഹ് അതെ വരച്ചുവെക്കാം.. വേഗം അവൾ അകത്തുകയറി ഒരു പേപ്പറും പേനയും കൊണ്ടുവന്നു അതുപോലെ ഒരു പടം വരച്ചു വച്ചു.\n” ആരോടും പറയേണ്ട… ആരും ഇതൊന്നും വിശ്വസിക്കില്ല.. ആശയോട് നാളെ പറയാം , അവൾ കേൾക്കും.. ഉറപ്പാണ്… “\nഅങ്ങനെ അവൾ അകത്തേക്ക് കയറി…\nഇതിനിടയിൽ പരീക്ഷയുടെ ചൂട് കൂടിക്കൂടി വന്നു. ആശ പഠിക്കാൻ നല്ല മടിച്ചിയാണ്. എങ്കിലും സന അവളെ പഠിപ്പിക്കുകയും പഠിക്കുകയും ചെയ്ത് ആ പ്രശ്നത്തിനൊക്കെ പരിഹാരം കണ്ടു. പക്ഷെ ആശയുടെ ഒരു പ്രശ്നം അവിടെ നിലനിൽക്കുന്നുണ്ടയിരുന്നു.\n“ദത്തൻ ചേട്ടൻ ”\n” പലപ്പോഴും അവൾ തന്നെ അവളോട് ചോദിച്ചിട്ടുണ്ട് ,\nആരാണ് പറഞ്ഞത് ഇത് പ്രണയമാണെന്ന് ? എന്തുകൊണ്ടാണ് പ്രണയം എന്നുവിളിക്കുന്നത്?” വിഷ്ണു തന്നെ സ്നേഹിച്ചിരുന്നില്ല. അപ്പോൾ പിന്നെ ഇതെങ്ങനെ പ്രണയമാകും… !\nസനയുടെ ഇഷ്ട വിനോദമായിരുന്ന സിനിമകൾ……. അതു കാണാൻ ഒരു ടെലിവിഷൻ. കൂട്ടുകാരുടെ വീട്ടിലെല്ലാം ഉണ്ടായിട്ടും സനയുടെ ഉപ്പ ടി വി വാങ്ങാൻ കൂട്ടാക്കിയില്ല. അതിന്റെ പ്രധാനകാരണം നാട്ടിലെ വലിയ ഉസ്താത് ടി വി ഉള്ള വീട്ടിലെ കുട്ടികളെ മദ്രസ പഠനത്തിന് ഇരുത്തില്ല എന്ന് പറഞ്ഞതായിരുന്നു.\n“അമ്മുവും ജയകൃഷ്ണനുമാണ് അത്രയും സംസാരിച്ചതും പ്രണയിച്ചതും. പക്ഷെ ജയകൃഷ്ണൻ പിന്നെ സേതുലക്ഷ്മിയെ വിവാഹം കഴിക്കുന്നതിൽ എന്ത് പ്രണയമാണ്.” ഇതിൽ ശരിക്കും പ്രണയം തിരിച്ചറിയാതെ പോവുകയല്ല…. സന സിനിമയെ കുറിച്ച് ആശയോട് ഇത്തരത്തിൽ ഓരോന്ന് പറഞ്ഞു.\n“ഏതായാലും അമ്മുവിനെ തന്നെ അവസാനം ജയകൃഷ്ണന് കിട്ടുന്നുണ്ടല്ലോ ? ആശ്വാസമെന്നോണം ആശയും പറഞ്ഞു. “\n“അപ്പോൾ ജയകൃഷ്ണൻ ഇത്രനാളും സ്നേഹിച്ചത് സേതുലക്ഷമിയെ അല്ലെ, അവർ വിവാഹം കഴിച്ച് അവർക്കൊരു കുഞ്ഞും ഉണ്ടായി… ഇനി ജയകൃഷ്ണന് എങ്ങനെ രാമുവിനെ സ്നേഹിക്കാൻ കഴിയും” സന ആകെ ആശയക്കുഴപ്പത്തിലായി.\n“വിഷ്ണു എവിടെ ഉണ്ടന്ന് എനിക്കറിയണം. അവൻ എന്നോട് അന്ന് കാണിച്ച ചതിയ്ക്ക് എനിക്ക് പകരം ചോദിക്കണം.” സന യൂണിഫോം പോലും മാറ്റാതെ ആശയുടെ വീട്ടിലേക്ക് എന്ന് പറഞ്ഞു വീട്ടിൽ നിന്നിറങ്ങി…. ( തുടരും )\nRelated Topics:Featured, pranayam, pranayam thedi


എച്ച് വണ് എന് വണ്; ആശങ്കപ്പെടേണ്ടതില്ല; വീര്യം കുറഞ്ഞ വൈറസിനെയാണ് കണ്ടെത്തിയത്; ആരോഗ്യ മന്ത്രി - BIGNEWSLIVE | Latest Malayalam News\nകോഴിക്കോട്: കോഴിക്കോട് ആനയാംകുന്നില് വിദ്യാര്‍ത്ഥികള്‍ക്ക് എച്ച് വണ് എന് വണ് പനി സ്ഥിരീകരിച്ച സംഭവത്തില് ആശങ്കപ്പെടേണ്ട അവസ്ഥയില്ലെന്ന് ആരോഗ്യ മന്ത്രി കെകെ ശൈലജ. താരതമ്യേന വീര്യം കുറഞ്ഞ വൈറസിനെയാണ് കണ്ടെത്തിയത്. അതിനാല് ആശങ്ക പെടേണ്ട അവസ്ഥയില്ല. ആരോഗ്യവകുപ്പിന്റെ പ്രത്യേക മെഡിക്കല് സംഘം നാളെ സ്ഥലം സന്ദര്‍ശിക്കുമെന്നും മന്ത്രി പറഞ്ഞു.\nപനിയും മറ്റും രോഗങ്ങള് ഉള്ളവര് പരിശോധന നടത്തണം. ഗുരുതരമായ ആരോഗ്യപ്രശ്‌നങ്ങള് കണ്ടാല് രോഗികളെ ഐസൊലേഷന് വാര്‍ഡിലേക്ക് മാറ്റും. രോഗം പടരാതിരിക്കാന് ജാഗ്രത പുലര്‍ത്തണം. ആരോഗ്യവകുപ്പിന്റെ നിര്‍ദേശങ്ങള് പാലിക്കണമെന്നും മന്ത്രി ആവശ്യപ്പെട്ടു.\nകോഴിക്കോട് ആനയാംകുന്ന് മേഖലയില് 210 പേരാണ് ദിവസങ്ങള്‍ക്കുള്ളില് പനിക്ക് ചികിത്സ തേടിയത്. ഇന്ന് മാത്രം 34 പേര് ചികിത്സ തേടിയതായാണ് കണക്ക്. ഹയര് സെക്കന്‍ഡറി സ്‌കൂളിലെ ഏഴ് വിദ്യാര്‍ഥികള്‍ക്കാണ് എച്ച് വണ് എന് വണ് രോഗം സ്ഥിരീകരിച്ചത്.\nആനയാംകുന്ന് ഹയര്‍സെക്കണ്ടറി സ്‌കൂളിലെ 163 കുട്ടികളും 13 അധ്യാപകരും പനിബാധിതരായതോടെയാണ് വിഷയം ആരോഗ്യ വകുപ്പിന്റെ ശ്രദ്ധയില് പെട്ടത്. പനി ശ്രദ്ധയില് പെട്ടതോടെ ഹയര്‍സെക്കണ്ടറി സ്‌കൂളിന് വെള്ളിയാഴ്ച വരെ അവധി നല്‍കിയിരുന്നു. അതെസമയം തൊട്ടടുത്ത ഗവ. എല്‍പി സ്‌കൂള് വിദ്യാര്‍ത്ഥികളിലേക്കും പനി പടര്‍ന്നിട്ടുണ്ട്. ഇതോടെ സ്‌കൂളിന് രണ്ട് ദിവസം അവധി പ്രഖ്യാപിച്ചു.\nTags: H1N1KK Shylaja\nനിര്‍ഭയ ഹോമുകള് പൂട്ടുന്നില്ല: പ്രചരണം വ്യാജമാണെന്ന് മന്ത്രി കെകെ ശൈലജ\n‘നിങ്ങളില് അഭിമാനം തോന്നുന്നു മാഡം, നിങ്ങളുടെ സ്തുത്യര്‍ഹമായ സേവനത്തിന് വളരെയധികം നന്ദി’; ശൈലജ ടീച്ചറിന് അഭിനന്ദനവുമായി നയന്‍താര\nആരോഗ്യ മന്ത്രി കെകെ ശൈലജ ടീച്ചറിന്റെ ചിത്രം ഫേസ്ബുക്ക് പ്രൊഫൈല് പിക്ക് ആക്കി ഫഹദ് ഫാസില്; ഏറ്റെടുത്ത് സോഷ്യല് മീഡിയ\nകേരളത്തിലാദ്യമായി കണ്ണുകളിലെ കാന്‍സര് ചികിത്സയ്ക്ക് ഒക്യുലര് ഓങ്കോളജി വിഭാഗം; മലബാര് കാന്‍സര് സെന്ററിന് 18 കോടിയുടെ ഭരണാനുമതി നല്‍കി സര്‍ക്കാര്\nഇറാന്റെ ആക്രമണത്തിൽ ഒരു അമേരിക്കക്കാരൻ പോലും കൊല്ലപ്പെട്ടിട്ടില്ല; തുടർ ആക്രമണത്തിന് യുഎസ് ഇല്ല; സുലൈമാനി കൊടുംഭീകരൻ ആയിരുന്നെന്നും ട്രംപ്\nഇറാഖില് വീണ്ടും ഇറാന്റെ റോക്കറ്റ് ആക്രമണം; റോക്കറ്റ് പതിച്ചത് അമേരിക്കന് എംബസിയുടെ സമീപം\nഡല്‍ഹിയില് പേപ്പര് പ്രിന്റിങ് പ്രസ്സില് വന് തീപിടുത്തം; ഒരു മരണം